Story: Furaanadhandhen - EP54 - One Online\nފުރާނަދަންދެން - 54\nނާހިދަށް އެތަނުގައި އިންނަން އުނދަގުވިއެވެ. އޭނާ ތެދުވެގެން މަޑުމަޑުން އަޒްކާ އާ ދިމާލަށް ހިނގައިގަތެވެ.\nއެންމެންގެ ތެރެއިން އޭނާ އާ ދިމާލަށް އަޒްކާ ހިނގާފައި އަންނަ މަންޒަރު ފެނުމުން އަޒްކާ ކަންބޮޑުވިއެވެ. ނާހިދް ކޮށްފާނެކަމެއް ނޭނގޭތީ ކަންބޮޑުވިއެވެ. އޭނާ އަޒްކާގެ ކުރިމަތީގައި ހުއްޓުމަށްފަހު އަޒްކާގެ އަތްތިލައިގެ ތެރެއަށް އޭނާގެ އަތް ލައްވައިލިއެވެ. އެއަށްފަހު މަޑުމަޑުން ހިނގާލައިފައި ގޮސް އަޒްކާއަށް ހާއްސަކޮށްފައިވާ ގޮނޑީގައި ބޭންދިއެވެ.\nކައިވެނީގެ މަޖިލިސް ފެށިއްޖެއެވެ. ގާޒީގެ އަޑު ދަށުުން ނާހިދް ގާޒީ ކިޔާ އެއްޗެހި ކިޔަމުން ދިޔައިރު އަޒްކާ އިނީ އިސްޖަހާލައިގެންނެވެ. ދާދި ކުޑަ ހިނދުކޮޅެއްގެ ތެރޭގައި އޭނާގެ ހުވަފެންތައް ހަގީގަތަކަށް ވާނެއެވެ.\n"އަޅުގަނޑު އަނބިގަބޫލުކޮށްފިން" ނާހިދްގެ ދުލުން އެހެން ބުނި ވަގުތު އަޒްކާ ހިފަހައްޓާލައިގެން އިން ނޭވާ ދޫކޮށްލިއެވެ. އޭނާއަށް ހަމަޖެހިލެވުނެވެ. ތުންފަތަށް ހިނިތުންވުމެއް ވެރިވިއެވެ. ހިތާހިތުން ހެއްދެވި ފަރާތަށް ޙަމްދު ކުރެވުނެވެ.\nރޮވުނީ ނާހިދަށެވެ. އޭނާގެ ހިތުގެ ރާނީ އެލޯތްބާނުލާ އޭނާ އެތައް ކަރުނައެއް އެޅި ލޯބިވެރިޔާ އޭނާގެ އަމާނާތަކަށް ވީއެވެ. އޭނާގެ ޙަލާލު އަނބިމީހާގެ މަގާމު ހޯދީއެވެ. އޭނާގެ ހިތުގެ އެދުން ހާސިލްވެއްޖެއެވެ. ދެން އޭނާ ބޭނުންވަނީ ދިރިއުޅުމުގެ ބާކީ އޮތް ދުވަސްތައް އަޒްކާ އާ އެކު ހޭދަކޮށްލާށެވެ. ކައިރީގައި ކޮޅަށް ހުރި އަޒްކާގެ މޫނަށް އޭނާ ބަލައިލީ ލޯބިން ފުރިގެންވި ބެލުމަކުންނެވެ. އެ ލޯބި އޭނާ އަތުން ފޭރިގަންނަން އެއްވެސް އިންސާނަކަށް ލާހިކެއްނޫނޭ ހިތަށް އަރަމުން ދިޔައެވެ.\nއޭނާ އަޒްކާގެ ނިތުގައި ބޮސްދިނެވެ. ހަލާލު އަނބިމީހާގެ ގޮތުގައި ފުރަތަމަ ފަހަރަށް އޭނާގެ މޭގައި އަޒްކާ ޖައްސައިލިއެވެ. އިނާޝާގެ ދެލޮލުން ކަރުނަ ނުހިކެއެވެ. ލޯބިވާ ދަރިފުޅަށްޓަކައި އޭނާގެ ހިތް އުފާކުރަމުން ދިޔައެވެ. މީގެކުރިން ވެސް އޭނާގެ ދަރިފުޅު ކައިވެންޏެއް ކުރިއެވެ. އެހެންނަމަވެސް މިހާރު މިފެންނަ އުފާވެރިކަން އޭރު އޭނާގެ ދަރިފުޅުގެ މޫނުމަތިން އޭނާ ނުދެކެއެވެ.\nބުރުހާނުއްދީނަކީ ނާހިދްގެ ހަގީގީ ބައްޕަކަން އަޒްކާއަށް އިނގުނީ ދަރިއެއް ފަދައިން ބުރުހާނުއްދީންގެ މޭގައި އަޒްކާ ޖައްސައިލުމުންނެވެ. ހިތްހަމަނުޖެހިގެން އަޒްކާ ދެރަވާފަދަ އެއްޗެއް ބުނެވިފައި އޮތީތީ އޭނާ އަޒްކާގެ ކިބައިން މަޢާފަށްއެދި އެ ކައިވެނީގައި ބަރަކާތް ލެއްވުމަށް އެދި ދުޢާ ކުރިއެވެ. އެހަގީގަތް އިނގުމުން އަޒްކާ ނާހިދަށްޓަކައި އުފާ ކުރިއެވެ.\nދެފަރާތުގެ އާއިލާއާއި އަޒްކާ އާ ނާހިދްގެ އެކުވެރިން ކެއުމާއިގެން ކުރިއަށް ދިޔައިރު އެކުވެރިންނާއެކު އަޒްކާ އުޅުނު މަންޒަރު ބަލަން ދުރުގައި ނާހިދް ހުއްޓެވެ. އޭނާ އާ ދާދި ކައިރީގައި ކޯކް ތައްޓެއް ހިފައިގެން އައިސް އިމްރާން ހުއްޓުނެވެ.\n"ދެން މިރޭ ކޮންކޮން ކަންތައްތަކެއް ކުރަން ރާވާފައި އޮތީ" ނާހިދްގެ ކޮނޑުގައި ޖަހައިލަމުން އިމްރާން އަހައިލިއެވެ. ނާހިދް ކައިރިއަށް ހިނިއައެވެ.\n"އެބަހުރި ވަރަށް ކަންކަން. ކޮންމެ ކަމެއްވެސް ކުރިއަށްގެންދާނީ ތަރުތީބުން" ނާހިދް ބުނެލިއެވެ.\n"މަ ބުނަންތަ ވާހަކައެއް؟ އެކުއްޖާ ދޫކޮށްނުލާތި. ހީކޮށްލާ އެއީ މުށު ތެރެއަށް ލެވުނު އަގުބޮޑު ޖަވާހިރެކޭ. ލޯ މަރާލާފައި ލޯ ހުޅުވާލާއިރު ގެއްލޭ ވައްތަރެއް ނޫން އެއީ" އިމްރާން ވާހަކަދެއްކިއެވެ.\n"އިންޝާﷲ ފުރާނަދަންދެން އެކުގައިވާނަން" އަޒްކާގެ ހަރަކާތްތަކަށް ބަލަން ގެއްލިފައި ހުރި ނާހިދް ބުނެލިއެވެ.\nއެންމެންގެ ތެރެއިން ނަތާޝާ އައިސް އަޒްކާގެ އަތުގައި ހިފައިގެން ގެންދިޔައެވެ. މޭޒެއްގެ ކައިރީގައި މޫނު ބުރުގާ އަޅައިގެން އިން އަންހެނަކަށް އޭނަގެ ބެސްޓްފްރެންޑްގެ ގޮތުގައި އަޒްކާ ތައާރަފްކޮށްދެމުން ދިޔައެވެ.\n"ޑޯންޓް ބީ ޝޮކްޑް އަޒް. މިއީ ދެން އަންނަން އޮތް ފެމެލީ. ދޮންބެދައްތަގެ އެއްބަނޑުއެއްބަފާ ދައްތަ ހާޖަރުދައްތަ އާ ޅިޔަނު ރިޒާބެ" ނަތާޝާ ވާހަކަދެއްކިއެވެ. ހާޖަރާއި ރިޒާ ކައިވެނީގެ ތަހުނިޔާ އަޒްކާއަށް ކިޔުމަށްފަހު ސަލާންކޮށްލިއެވެ.\n"މީ ހާދަ ލޯބި ކުއްޖެކޭ" އީވް ކައިރީގައި ހުރި ކުޑަ އަންހެންކުއްޖެއްގެ ކޮލުގައި ކޮށްޓައިލަމުން އަޒްކާ ބުނެލިއެވެ. އަޒްކާގެ ނަޒަރު އެކުޑަ ކުއްޖާގެ މޫނުން ނައްޓައިގެން ނުދެއެވެ. ވާނީވެސް އެހެންތާއެވެ. އެހާ ކުޑައިރު އާބާޔާ ހެދުމެއް ލައްވާފައި ބުރުގާކޮޅެއް އަޅުވާފައި ހުރިއިރު ބަލާބަލާ ފޫހިނުވާހާ މަޢުސޫމް މޫނުކޮޅެކެވެ. މީހުންނާ ގުޅޭ ރައްޓެހި ބެލުމެކެވެ. ތުންފަތަށް ވެރިކޮށްލައިގެން އިން ހިނިތުންވުން ބަލާ މީހުންނަށް އެތައް ވާހަކަތަކެއް ކިޔައިދޭކަހަލައެވެ.\n"މިއެއްނު މީހަކީ.... ދޯ އެވީ.... ދެން އެވީ މި ދައްތައަށް ކުޑަކޮށް ތަޢާރަފްވެލަންވީނުން" ކުޑަ އަންހެންކުއްޖާގެ ކޮލުގައި ފިރުމައިލަމުން ނަތާޝާ ބުނެލިއެވެ.\n"ސަލާމް.. އަޅުގަނޑު މިއީ މަރްޔަމް އާވާ ބިންތި ރިޒާ. ލޯބިން ކިޔާނީ އެވީ.... އަޒްދައްތަގޮތަށް އެވީ ގެ ސްޓޯރީއެއްވެސް އަދި އަންނާނެ ދޯ މަންމީ" ފަސް އަހަރުގެ އާވާ މަންމަ ހާޖަރުގެ އުނގަށް އަރަމުން ބުނެލިއެވެ.\n"ސޯ ސްވީޓް..." އަޒްކާއަށް ބުނެވުނެވެ.\n"އެއްދުވަހަކުން އެވީ ވެސް ތިކަހަލަގެ ޑްރެސްއެއްލާފައި ޕްރިންސްއަކާ އެކުގައި ދާނަން. އިންޝާﷲ" އާވާ އަނގަ ހުއްޓާއިނުލާ ވާހަކަދައްކަމުން ދިޔައެވެ.\n"ޝުއަރ. އިންޝާﷲ" އަޒްކާ ހީލުމަކާއެކު ބުނެލިއެވެ.\nދުރުގައި ހުރި ނާހިދް ކައިރީގައި އަޒްކާ އައިސް ހުއްޓުނު ވަގުތު ބަލައިލީ ފަހަތުން މީހަކު ގޮވައިލި އަޑަށެވެ. ފަހަތަށް ބަލައިލީ އަޒްކާ އާ ނާހިދާ އެކުއެކީގައެވެ. ކުރިމަތީގައި ހުރި ނިރާޝް ފެނުމުން އަޒްކާ މޫނު ހަދައިލިއެވެ.\n"އަހަރެން ހީކުރީ އަހަރެންގެ ކައިވެނި ކުރެވި ހައެއްކަ ދަރިން ލިބޭއިރުވެސް ބޭފުޅާގެ މޫނު ނުފެންނާނެކަމަށް" އަޒްކާ ވާހަކަދެއްކިއެވެ. ހެވުނީ ނާހިދާ ނިރާޝްއަށް އެކީގައެވެ.\n"ސޮރީ ލަސްވީ... އެކަމަކު ދެކުދިންނަށް މަރުހަބާ. ވަރަށް ބާއްޖަވެރި ކައިވެންޏަކަށް އެދެން" ނާހިދާއި އަޒްކާ އާ ސަލާމްކޮށްލަމުން ނިރާޝް ބުނެލިއެވެ.\n"އެޕޮލޮޖީ އެކްސެޕްޓެއް ނުކުރަން އިނގޭ އަދި" ސަލާމްކޮށްލަމުން އަޒްކާ ބުނެލިއެވެ.\n"އެހެންތަ އެބައިން އަޒްއަށް ސަޕްރައިޒެއް" ނިރާޝް ބުނެލިއެވެ.\n"ކޮބާ...؟" އަވަސް އަވަހަށް އަޒްކާ އަހައިލިއެވެ.\n"ހެހެހެ... ނުބުނާނަން އެޕޮލޮޖީ އެކްސެޕްޓް ކުރީމަ ނޫނީ" ނިރާޝް ގަދަކޮށްލިއެވެ.\n"ފައިން... އެޕޮލޮޖީ އެކްސެޕްޓެޑް" އަނގަ ހަަދައިލަމުން އަޒްކާ ބުނެލިއެވެ.\n"މިއަންނަނީ" ނިރާޝް ހިނގައިގަތެވެ.\nއަޒްކާއަށް ފުރަގަސް ދެވުމާއެކު ނިރާޝްގެ މޫނުމަތި މިލައިފިއެވެ. އަޒްކާގެ ކައިވެނި ކުރެވުނު ވަގުތަށް އޭނާ ނައީ އެހެން މީހެއްގެ ހައްގަކަށް އަޒްކާ ވެގެންދާ މަންޒަރު ބަލަން ކެތްނުވާނެތީއެވެ. އޭނާގެ ޒުވާން ހިތުގައި އެމީހަކަށްޓަކައި ތަފާތު ވިންދެއްޖަހާލި ހަމައެކަނި ކުއްޖަކީ އަޒްކާއެވެ. އެލޯތްބާ ދުރަށްދާން އޭނާ މަސައްކަތްތަކެއް ކުރަމުންދާއިރު އަދި ކާމިޔާބެއް ނުވެއެވެ. އަޒްކާ އެހެން މީހެއްގެ ޙައްގަކަށް ވި ހިސާބުން ފެށިގެން އޭނާވެސް އޭނާގެ ދިރިއުޅުމުގެ މިސްރާބު އެހެން ދިމާލަކަށް ބަދަލުކޮށްލައިފިއެވެ. އޭނާ ޝާޔާއަށް އާ ބަސްބުނީ ދުވަހުގެ ހަވީރުވާން އުޅެނިކޮށެވެ.\nއަޒްކާ އާ ނާހިދް ވާހަކައެއްގައި ތިއްބާ މީހަކު ކަރުކެހިލި އަޑު އިވުނެވެ. ދެމީހުން އެއްކޮށް ބަލައިލިއިރު ކައިރީގައި ނިރާޝް ހުއްޓެވެ. ނިރާޝްގެ އަތުގައި ހިފައިލައިގެން ހުރި އަންހެންކުއްޖާ ފެނި އަޒްކާއަށް އަނގަމަތީގައި ޚައިރާންކަމާއެކު އަތް އަޅައިލެވުނެވެ.\n"ސީރިޔަސްލީ... ޝާޔާ... އައިމް ސޯ ހެޕީ ފޯ ޔޫ ނިރާޝް" އަޒްކާ ބުނެލިއެވެ. ޝާޔާ ހިނިތުންވެލަމުން އަޒްކާއަށް ކައިވެނީގެ ތަހުނިޔާ ކިއިއެވެ.\n"ކޮންއިރަކު ޔެސް އޭ ބުނީ... ދެން އަވަހަށް ނިންމަން އުޅޭ. އައިމް ސޯ އެކްސައިޓެޑް" އަޒްކާ ބުނެލިއެވެ.\n"ސޫން... އިންޝާﷲ" ނިރާޝް ބުނެލިއެވެ.\nގަޑިން ބާރަ ޖަހަން ގާތްވުމާއެކު އަޒްކާގެ އާއިލާ ގެއަށްދާން ނިކުތެވެ. އެހުރިހާއިރު ހިތުގައި ޖެހިފައި އިން އަމީޒާ ފަޅައިގެން ދިޔައީ ލޯބިވާ ދަރިފުޅު އެހެން ބައެއްގެ އަތް މައްޗަށް ދޫކޮށްލާފައި ދާން ޖެހުނު ވަގުތު އައިސް ޖެހުމުންނެވެ. އޭނާ އަޒްކާގެ ހަށިގަނޑުގައި އޮޅުލައިގަތެވެ. އިހުސާސްތައް ހިފަހައްޓަން ކިތަންމެ މަސައްކަތެއް ކުރި ނަމަވެސް ކާމިޔާބެއް ނުވިއެވެ.\n"މަންމަ ހިއެއް ނުކުރަން ދަރިފުޅާއެކު މަންމައަށް ލިބޭނީ އެހާ ކުޑަކުޑަ ވަގުތުކޮޅެއް ކަމެއް. އެކަމަކު މަންމައަށް އިނގޭ ކޮންމެ އަންހެންކުއްޖަކަށްވެސް އަންނާނެ ވަގުތެއްކަން މިއީ" އަމީޒާ އޭނާގެ ހިތުގެ ޝަކުވާތައް ބޭރުކުރަން ފެށިއެވެ. ފަހު ވަގުތު އަޒްކާއަށް ވެސް ރޮވިއްޖެއެވެ.\n"މަންމާ!!" ނާހިދް ފުރަތަމަ ފަހަރަށް އަމީޒާއަށް 'މަންމަ' ގެ ނަމުން ގޮވައިލިއެވެ. އަމީޒާ ބަލައިލުމާއެކު އައިސް ކައިރީގައި ހުއްޓި ލޯތްބާއެކު ދެލޯ ކައިރި ފޮހެދިނެވެ.\n"މަންމަގެ މި ދަރިފުޅު ވާނީ އަބަދުވެސް މަންމަގެ ދަރިފުޅަށް. އަޅުގަނޑަށް އެންމެ ދުވަހެއްގެ މުހުލަތު ދީ. މަންމަ ހުންނާނީ އަޒް ކައިރީގަ" ނާހިދް ވާހަކަދެއްކިއެވެ. އަމީޒާ ބޯޖަހައިލިއެވެ.\nއަޒްކާގެ އާއިލާ އެ ގެއިން ނިކުމެގެން ދިޔައިރު ތިބީ ރޮވިފައެވެ. އެކަން އެއިން ކޮންމެ މީހެއްގެ މޫނަށް ވަކިވަކިން ބަލައިލުމުން އަޒްކާއަށް އިނގުނެވެ. އޭނާ ހިތުގައި ޖެހުނެވެ. އެކަމަކު ހާލަތު ބަދަލުވެފައި އޮތީތީ އޭނާ ޖެހުނީ ކެތްތެރިވާށެވެ.\nނާހިދްގެ އާއިލާ ކޮޓަރިއަށް ނިދަން ވަނުމުން ސިޓިންގރޫމުގައި މާޔޫސްވެފައި ހުރި އަޒްކާ ކައިރިއަށް ނާހިދް ޖެހިލިއެވެ. އިސްޖަހައިގެން ހުރި އަޒްކާގެ ދަތްދޮޅި ދޮށަށް އަތް ލައްވައިލުމަށްފަހު އުފުލާލިއެވެ. ހަތަރުކަޅި ހަމަވި ވަގުތު އަޒްކާގެ ދެލޮލުގެ ތެރެއިން ނާހިދަށް ފެނުނީ ކަރުނައެވެ.\nނާހިދް އަޒްކާގެ ދެލޮލުގައި ވަކިވަކިން ބޮސްދިން ވަގުތު އަޒްކާއަށް ދެލޯ މަރައިލެވުނެވެ.\n"ތި ދެލޮލުން ތިހާ އަގުބޮޑެތި އެއްޗެހި ނުބާލަފާނަންތަ؟" ނާހިދް ބުނެލިއެވެ.\n"ކީއްވެ ރޮވެނީ؟" ނާހިދް އަހައިލިއެވެ.\n"މިރޭ މަންމަމެން ތިބޭނީ ވަރަށް ދެރަވެފަ. ޔަގީން މިރޭ އެކަކުވެސް ނުނިދާނެކަން" އަޒްކާ ބުނެލިއެވެ.\n"އެހެންވީމަ ގެންނަންވީނުން. މަންމަ ބާއްވާނީ އަހަރެމެންގެ އެނދުގަ ދެމީހުން ދެމެދުގަ. ބައްޕަ އާ މާމަވެސް ބައިންދާނީ" ނާހިދް ބުނެލިއެވެ.\nއަޒްކާއަށް ހެވުނެވެ. ނާހިދް ބޭނުންވި ގޮތަށް ކަންތައްވުމުން ނާހިދް ހިތްހަމަޖެހުނެވެ. އިތުރަށް އަޒްކާ އާ ގާތްވެލުމަށްފަހު މެދުހަށީގައި ހިފާ ދެއަތް މައްޗަށް އުފުލާލީ މަޑުމަޑުންނެވެ.\n"ކީއްތިކުރަނީ" އަޒްކާ އަހައިލިއެވެ.\n"އަހަރެންގެ ކޮޓަރިއަށް އަހަރެންގެ އަނބިމީހާ ގެންދަން މިއުޅެނީ" ނާހިދް ބުނެލިއެވެ.\n"އަހަރެންނަށް ހިނގާފައިވެސް ދެވޭނެ" އަޒްކާ ބުނެލިއެވެ.\n"ކޮބާ މައްސަލައަކީ. މިހާރު އެބައޮތް ތަތްގަނޑު ޖަހާފައި އޮތް ރަސްމީ ލިޔުމެއް" ސިޑިން އަރަމުން ނާހިދް ބުނެލިއެވެ. އަޒްކާއަށް ހެވުނެވެ. އޭނާ އެއްގޮތަކަށްވެސް ނާހިދް ހުއްޓުވާކަށް ބޭނުމެއްނުވިއެވެ.\nކޮޓަރިއަށް ވަދެވުމާއެކު ނާހިދް އަޒްކާ ބޭއްވީ އެނދުގައެވެ. ޖެހިގެން އޮށޯވެލަމުން އޭނާ އަޒްކާގެ މޫނަށް ވަރަށް ފުން ނަޒަރަކުން ބަލައިލިއެވެ. އަޒްކާ ލަދުން މޫނު އަނބުރައިލިއެވެ. އަޒްކާގެ އެ އަދާއިން ނާހިދަށް ހެވުނެވެ. އޭނާގެ ހިތުން ޖާގަހޯދި ރީތި ހުސްކޮށްގެން ހުރި ރީތި އަންހެންކުއްޖާ އޭނާގެ ހަލާލު އަނބިމީހާގެ ގޮތުގައި މިއޮތީ އޭނާ އާ ދާދި ކައިރީގައެވެ. އޭނާއަށް ހިތާހިތުން ހެއްދެވި ފަރާތަށް ޝުކުރުކޮށްލެވުނެވެ. އޭނާ މަޑުމަޑުން އަޒްކާގެ ކޯތާފަތުގައި ބޮސްދިނެވެ. އަޒްކާގެ ހަށިގަނޑުގައި ބީހޭން ފެށިއެވެ. އަޒްކާއަށް ރަކި ހީލުމަކާއެކު މޫނުގައި އަތް އަޅާ އަނެއްފަރާތަށް މޫނު އަނބުރާލެވުނީ އެހާ ގާތުގައި ނާހިދް އޮތުމުން ފަސްޖެހުނު ވަރުންނެވެ.\n"މޫނު ނޮފުރުވަބަލަ. އަހަރެން އޮވެދާނަން އިރު އަރަންދެންވެސް އަޒްގެ މޫނަށް ބަލަން މިގޮތަށް" ނާހިދް ބުނެލިއެވެ.\n"އެކަމަކު..." އަޒްކާ ބުނަން ބޭނުންވި އެއްޗެއް ނުބުނެވުނެވެ. ނާހިދް އަޒްކާގެ ތުންފަތުގައި އިނގިލި ހުރަސްކޮށްލިއެވެ.\n"ޕްލީޒް ޑޯންޓް ސްޓޮޕް މީ" އަޒްކާގެ ކަންފަތާ ގާތްވެލުމަށްފަހު ވައި އަޑުން ނާހިދް ބުނެލިއެވެ. ތުރުތުރުލަމުން ދިޔަ އަޒްކާގެ ތުންފަތަށް ލޮޅުމެއް އެރި ހިނދު ދެލޯ މަރާބާރުކޮށްލިއެވެ.\nއަންބެއްގެ ފަރާތުން ފިރިއަކަށް ލިބެންޖެހޭ ހުރިހާ ހައްގުތަކެއް ލޯބިވާ އަލަތު ފިރިމީހާއަށް ދިނުމަށްޓަކައި އޭނާގެ ނަފްސު ތައްޔާރުކޮށްލިއެވެ. ކުޑަ ހިނދުކޮޅެއްގެ ތެރޭގައި އެކުވެގެން ދިޔަ ދެ ޖިސްމުން އެއް ލަވައެއް ކިޔަން ފެށިއެވެ. އެކަކު އަނެކަކުގެ އަތުގެ ތެރޭގައި ލޯބީގެ މާބަގީޗާގައި އެތައް މަލެއް ފޮޅުވަމުން ދިޔައިރު ބައެއްފަހަރު ހީލާ އަޑައި އަޒްކާ ނާހިދަށް ގޮވައިލާ އަޑު އިވެމުން ދިޔައެވެ. ލުއި ފަތެއްހެން ނާހިދްގެ ދެއަތުގެ ތެރޭގައި އަޒްކާ ގެންގުޅުނެވެ. ލޯބީގެ ހޫނުން ދެ ޖިސްމު ފޯވަމުން ދިޔައެވެ. އެތައް އަހަރަކަށްފަހު ދެ ހިތުން އިންތިޒާރުކުރަމުން އައި ވަގުތުކޮޅުގެ ބޭނުން ފުދި ދެ ލޯބިވެރިންނަށް ނިދުނު އިރު ފަތިސް ވާން ގާތް ވެއްޖެއެވެ.\nލަހުން ނިދުނު ކަމުގައި ވިޔަސް ފަތިސް ނަމާދު ވަގުތަށް އަޒްކާއަށް ދެލޯ ހުޅުވައިލެވުނެވެ. އޭނާ ތެދުވަން އުޅުނު ވަގުތު ބަނޑުމަތިން ބަރުކަމެއް އިހުސާސްވިއެވެ. އޭނާ ސިކުނޑި މަސައްކަތްކުރަން ފެށުމާއެކު އޭނާގެ ކައިވެނި ކުރެވި ރޭގައި އޭނާ އާ ނާހިދާ ދެމެދު ހިނގާދިޔަ ކަންތައްތައް ހަނދާންވެއްޖެއެވެ. ބަނޑުމަތީގައި އޮތް ނާހިދްގެ އަތް ދުރަށް ޖައްސައިލަން އުޅުނު ވަގުތު ނާހިދް ދެލޯ ހުޅުވައިލިއެވެ.\n"ކޮންތާކަށް؟" އަޒްކާއަށް ބަލައިލަމުން ނާހިދް ނިދި އަޑަކުން އަހައިލިއެވެ.\n"ވުޟޫކުރަން. ފަތިސް ނަމާދަށް އެބަގޮވާ. ތެދުވޭ ނަމާދުކުރަން" އަޒްކާ ބުނެލިއެވެ.\n"އަދި ނުއެއްނިމޭއެއްނު. އާދެބަލަ" ނާހިދް އަޒްކާ ގެނެސް އޭނާ ހަށިގަނޑާލާ ބޮނޑިކޮށްލަމުން ދެލޯ މަރައިލިއެވެ.\nދުވަހުގެ މެންދުރު ކުރީގެ ވަގުތެކެވެ. ކައިވެނި ކުރުމަށްފަހު އަޒްކާގެ އަތުން ފުރަތަމަ ފަހަރަށް ނާހިދަށް މީރު ކެއުމެއް ދިނުމަށްޓަކައި އެއްޗެހި ގަންނަން ގެއިން ނިކުތީ އިނާޝާ ކައިރީގައި ބުނެލާފައެވެ. އޭނާއަށް ނޭނގުނީ ބެލްކަނީގައި ހުރި ނާހިދަށް އޭނާ ގެއިން ނިކުތްތަން ފެނިގެން ފަހަތުން އަޅުވާލިކަމެވެ. އޭނާގެ ބޭނުމަކަށްވީ އަޒްކާ އެވަރަށް ފިހާރައަށް ދާން ބުނީ ކޯޗެއް ގަންނަންތޯ ބެލުމެވެ.\nބޭނުންވާ އެއްޗެހި ހަރުގަނޑުން ނަގަމުން ދިޔަ އަޒްކާ ކުއްލިއަކަށް ސިހުނީ އޭނާގެ އަތުގައި މީހަކު ހިފެހެއްޓުމުންނެވެ. ބަލައިލިއިރު ނުލަފާ ޒާތަކަށް ހީލައިގެން ހުރި ޝިފާން ފެނި އަޒްކާ ހަށިގަނޑުން ހީބިހި ނަގައިގަނެގެން ދިޔައެވެ. އޭނާ ދެފަރާތް ހޯދައި ބަލައިލިއިރު ދެތިން މީހަކު ފިޔަވާ ފިހާރައިގައި އިތުރު އެއްވެސް މީހަކު ނެތެވެ. އަޒްކާ ރުޅިއައިވަރުން ޝިފާންގެ އަތް ފޮޅުވައިލުމަށްފަހު ހިނގައިގަތެވެ. ނަމަވެސް މިފަހަރު ޝިފާން ހުރީ އެހާ އަވަހަށް ދެރަގަބޫލުކުރާ ގޮތަކަށް ނޫނެވެ. އޭނާ އަޒްކާގެ އަތުގައި ހިފައި ދަމައިގަތެވެ. ލުއި ފަތެއްހެން އަޒްކާ އައިސް އޭނާގެ މޭގައި ޖެހުމާއެކު އުނގަނޑުގައި ދެއަތުން ހިފާ ގެނެސް އެންމެ ފަހަތަށް ހުރި ހަރުގަނޑާ ނިވައިކޮށްލިއެވެ. ޝިފާން މަސައްކަތްކުރީ އެ ހަރުގަނޑު ކައިރީގައި ހުރި ފިހާރަ ކުނިކަހަން ބޭނުންކުރާ ސާމާނު ހުރި ކުޑަ ގޮޅިއެއް ކަހަލަ ތަނަކަށް އަޒްކާ ވައްދާށެވެ. އަޒްކާ ގަދަހަދަމުން ދިޔަސް އޭނާގެ ހިކި ހަށިގަނޑު ވަރުބަލި ވަމުން ދިޔައެވެ. ޝިފާންގެ އެއް އަތް އަޒްކާގެ އަނގަމަތީގައި އޮތް އިރު އަނެއް އަތުން ހުރީ އަޒްކާގެ ހަށިގަނޑުގައި ވަށާލައިގެންނެވެ.\n"މިފަހަރު ސަލާމަތްވާން ކޮންތާކަށްދާނީ. މިވަގުތު އަހަރެން ބޭނުމީ ހަމައެކަނި ކިސްއެއް. ދެން ފަހަރަކުން މިއަށް ވުރެ ބޮޑުކޮށް" ޝިފާން ވާހަކަދެއްކިއެވެ. އަޒްކާ ދެލޯ ބޮޑުވެ ސިހުމާއެކު ޝިފާނަށް ބަލަމުން ދިޔައެވެ. އޭނާ ވަރުބަލިވެ ހަށިގަނޑު ލޮޑުވަމުން ދިޔުމުން ދެލޯ ފެންކަޅިވިއެވެ.\n"އަހަރެން އަނގަމަތިން އަތް ނަގަނީ މި. ހަޅޭއްނުލަވާތި. އަޑުގަދަކޮށްގެން މިތަނަށް މީހުން އައިއްޔާ ހަނދާންކުރާތި ކަލޭވެސް ބޭޒާރުވާނީ" ޝިފާން އިންޒާރެއް ދިނެވެ. އަޒްކާ އަވަސް އަވަހަށް ބޯޖަހައިލިއެވެ. ޝިފާން ހީލަމުން އަޒްކާގެ އަނގަ މަތިން އަތް ނެގީ އޭނާގެ މަގްސަދު ކާމިޔާބުވާނޭ ހީކޮށްފައެވެ. އެހެންނަމަވެސް އޭނާއަށް ވުރެ އަޒްކާގެ ވިސްނުން ރަނގަޅެވެ. އަތް ނެގުމާއެކު އަޒްކާ ސަލާމަތަށް އެދި އަޑުގަދަކުރަން ފެށިއެވެ. މާގިނަ އިރެއްނުވެ އެވަގުތު ފިހާރައިގައި ތިބި ދެ މީހަކު ދުވެފައި އެދިމާލަށް ދިޔައެވެ. އޭގެ ތެރޭގައި ނާހިދް ހުއްޓެވެ. ޝިފާންގެ އަތު ތެރޭގައި ތާށިވެފައި ހުރި އަޒްކާ ފެނުމުން ނާހިދަށް ދެއަތް މުށްކެވުނެވެ. އޭނާ ޝިފާން ލައިގެން ހުރި ޓީޝާޓްގެ ކަރުވަޅު އަތަށް އޮޅައިލުމަށްފަހު ބިމުން ކަނޑާ ވައްޓައިލި ރުކެއްހެން ޝިފާން ހަރުގަނޑު ބުޑަށް ވައްޓައިލިއެވެ. ޝިފާނަށް އެއްވެސް ބަހެއް ނުކިޔުނެވެ. އަޒްކާ ނާހިދްގެ ހަށިގަނޑުގައި އޮޅުލައިގަތްއިރު ލަދުގަތީ ޝިފާނެވެ. އޭރު މަގުމަތިން ޕެޓްރޯލުކުރަމުން ދިޔަ ދެ ފުލުހަކަށް ފިހާރައިގެ ސޭޓު ގޮވާ އެ ފިހާރައަށް ވައްދައިފިއެވެ. ޝިފާނަށް ނާހިދްގެ ފަރާތުން އިތުރު އަނިޔާއެއް ނުލިބުނީ އަޒްކާ ހިފެހެއްޓުމުންނެވެ. އިސާހިތަކު ފިހާރައިގައި ތިބި މީހުންގެ ކުރިމަތިން ޝިފާން ފުލުހުންގެ ބެލުމުގެ ދަށުން ބޭރަށް ނެރުނެވެ.\n"އަހަރެން ނުބުނަންތަ އަޒް ކައިރީގައި އެހާ ރީތިވެގެން ބޭރަށް ނުނިކުންނާށޭ. ކުރީގަވެސް ބުނިން" ނާހިދް ހިތްހަމަނުޖެހުނެވެ. އަޒްކާ އަމިއްލަ ހަށިގަނޑަށް ބަލައިލިއެވެ.\n"އަހަރެން މިހިރީ ރީތިވެގެންތަ؟ ނާހިދަށް އަހަރެން ކެއުމެއް ތައްޔާރުކޮށްފަ ކާންދޭން އުޅުނީ" އަޒްކާ ވާހަކަދެއްކިއެވެ.\n"އަހަރެން ނޫޅެން ކާން. މީގެފަހުން އެކަނި އެއްވެސް ތަނަކަށް ނުދާތި. މިއަދު ކަމެއްވިނަމަ ކިހިނެއްހަދާނީ...؟" ނާހިދް ބުނެލިއެވެ.\n"ސޮރީ ލަވް. ދެން އެހެންނުވާނެ" ނާހިދްގެ އަތުގައި ބައްދައިލަމުން އަޒްކާ ބުނެލިއެވެ.\nއަޒްކާގެ ކައިވެނީގެ ހަދިޔާ ނާހިދް ދިނީ ދެ އާއިލާ ކުރިމަތީގައެވެ. ބުރުހާނުއްދީން ނާހިދަށް ދިން ގެ އަޒްކާގެ މައްޗަށް ބަދަލުކޮށް ލިޔުންތައް އަޒްކާ އާ ހަވާލުކުރިއެވެ. އަޒްކާއަށް ގަބޫލުނުކުރެވި ނާހިދަށް ނަޒަރެއްދިނެވެ. އޭނާ ސޮއި ކުރިއިރު ރޮވިއްޖެއެވެ.\n'"ދެން އަޒް ބޭނުންގޮތަކަށް އެ ގެ ތަޅާލާފައި ހަދަންވީ. އައި ވިލް ހެލްޕް ޔޫ" ނާހިދް ބުނެލިއެވެ. އިނާޝާ އާއި މޯހަންދާސް އަޒްކާއަށްޓަކައި އުފާކުރިއެވެ.\nނާހިދްގެ އެދުމުގެ މަތިން އަޒްކާގެ އާއިލާ އެ ގެއަށް ބަދަލުކުރިއެވެ. އަޒްކާއަށް ލިބުނީ އިތުރު އުފާވެރިކަމެވެ. ކޮންމެ ދުވަހެއްވެސް އެނާ ހޭދަކުރަން ބޭނުންވަނީ އޭނާގެ އާއިލާ ކުރިމަތީގައެވެ. އެމަގުވެސް ނާހިދް އޭނާއަށް ފަހި ކޮށްދީފިއެވެ. ނާހިދްގެ ފަރާތުން އިތުރަށް އޭނާ ބޭނުންވާނީ ކޮންކަމެއް ހެއްޔެވެ؟ އޭނާއަށް ގެއްލިފައިވާ ދަރިފުޅުގެ ބަދަލުގައި ނާހިދްގެ ފަރާތުން ދަރިއެއް ލިބުމުން އެނާގެ ދިރިއުޅުމުގެ ހުރިހާ އުންމީދެއް ހާސިލްވީއެވެ.\nބެލްކަނީގެ ތޭރިތަކުގެ ތެރެއިން ގޯތި ތެރެއަށް ވައްދައިލި ކަޅު ކުލައިގެ ކާރަށް ބަލަން އޮތް ތިން އަހަރުގެ ކައިފް ދުވެފައި ގޮސް ހުއްޓުނީ މައިދޮރު ކުރިމަތީގައެވެ. ދެފަހަރަކު ތަޅު އަނބުރާލިޔަސް ކައިފްއަށް ދޮރު ނުހުޅުވުނެވެ. މަތީގައި އަޅުވާފައި އިން ލޮކް ކައިފްއަށް ފެނުނު ވަގުތު ރަތްކުލައިގެ ކުޑަކުޑަ ތުންފަތްކޮޅު އޫ ކޮށްލަމުން ސޯފާގައި ރިމޯޓް ހިފައިގެން އިން އަޒްކާއަށް ބަލައިލިއެވެ. އަޒްކާ ކައިރިއަށް ހިނިއައެވެ.\n"މަންމީ!! ދޮރު ހުޅުވާދީ. ކައިގެ ބައްޕި އައިސްފި" ކައިފްގެ ތުއްތު އަޑުން ބުނެލިއެވެ. ހަ މަހުގެ ބަނޑާއެކު ތެދުވެގެން އަޒްކާ ދޮރާ ދިމާލަށް ދިޔައެވެ.\n"ދަރިފުޅާ ބަލައިގެން" އަޒްކާ އުނދަގުލުން ތެދުވިތަން ފެނުމުން ބަދިގެއިން ނިކުތް އިނާޝާ ބުނެލިއެވެ. ހަމަހާ ބަލާފައި އަޒްކާގެ ބަނޑު ވަރަށް ބޮޑެވެ. އޭނާ ބަލިވެ އިނީ އެއްމާބަނޑު ދެކުދިންނަށެވެ.\nއަޒްކާ މަތީގައި އިން ލޮކް ނައްޓައިލިއިރު ހެވިފައި ހުރި ނާހިދް ހުރީ ދޮރުމަތީގައެވެ. ކުރި އާ ބަލާފައި ނާހިދް މޫނުމަތިން ހަރު ވައްތަރު ޖަހައިފިއެވެ. ކުރިއަށް ވުރެ ހަށިގަނޑު ވަރުގަދައެވެ. ތުނބުޅިއާ މަތިމަސް ތުނިތުނިކޮށް ކޮށާލާފައި ހުރިއިރު އަތުގައި ގެއިން ލައިގެން ދިޔަ ވިލު ނޫ ކުލައިގެ ކޯޓު އޮތެވެ.\nނާހިދް ފެނުމާއެކު ކައިފް ބައްދައިލީ ނާހިދްގެ ފައިގެ ފަލަމަސް ގަނޑުގައެވެ.\n"އަނހަ ބައްޕިގެ ސަންޝައިން....." އަޒްކާ އަތަށް ކޯޓު ލަމުން ނާހިދް ކައިފް ނަގާ އުރާލަމުން ކޯތާފަތަށް ބޮސްދިނެވެ.\nއެތެރެއަށް ވަދެގެން ދިޔައިރު އިނާޝާ އާއި މޯހަންދާސް ކޮޓަރިން ނިކުމެގެން ކާ ކޮޓަރިއާއި ދިމާލަށް އަންނަމުން ދިޔައެވެ.\n"ކޮއިރަކު ފުރުން އޮތީ ދަރިފުޅާ" އިނާޝާ އަހައިލިއެވެ.\n"ހަވީރުން ފުރަންވީ. ވަރަށް މަސައްކަތުން ހަފްތާއެއްގެ ޗުއްޓީ ހަމަޖެހިއްޖެ" ނާހިދް ގޮނޑި ދަމާލަައިފައި އިށީންނަމުން ބުނެލިއެވެ.\n"ކާފަ ވަރަށް މިސް ވާނެ އިނގޭ ކައި މަތިން. ހަމަ ދަނީތަ ކާފަ އާ މާމަ އެކަނި ކޮށްލާފައި" ނާހިދްގެ އުރުގައި އިން ކައިފްއަށް ބަލައިލަމުން މޯހަންދާސް ވާހަކަދެއްކީ ކައިފްގެ ބަހުރުވައިންނެވެ.\nނާހިދްގެ އުނގުން ލޫދިގަނެގެން ކައިފް ގޮސް އެރީ މޯހަންދާސްގެ އުނގަށެވެ. އެއީ އަބަދުގެވެސް ކައިފްގެ އާދައެވެ. ނާހިދާއި މޯހަންދާސް ގޭގައި ތިބިއްޔާ އަބަދު ހުންނާނީ އެކަކުގެ އުނގުން އަނެކަކުގެ އުނގުން ދަތުރު ކޮށްލަކޮށްލައެވެ. އެގެއިން އޭނާ އެންމެ ލޯބިވަނީ ނާހިދާއި މޯހަންދާސް ދެކެއެވެ.\n"ކޯޗެއް؟ ބަތްތަ ރޮށިތަ؟" ނާހިދް ކައިރީގައި ހުއްޓެމުން އަޒްކާ އަހައިލިއެވެ. ނާހިދް ހީލަމުން ރޮށި ކަމުގައި ބުނެލިއެވެ.\n"ދަރިފުޅާ! ޙައްވައްތަ ހޮސްޕިޓަލުން ދޫކޮށްލިފަހުން މަންމަމެންނަށް އަދި އެގެއަށް ނުދެވޭ. އެހެންވެ މިއުޅެނީ މިއަދު އެގެއަށް ވަދެލަން ދާން. ދަރިފުޅުމެން ފުރަންދާ ގަޑީގަ ފަހަރެއްގަ ގޭގައި ނުހުރެދާނެ" އިނާޝާ ވާހަކަދެއްކިއެވެ.\n"މާމަ ވަރަށް ބޮޑުތަން މިހާރު ރަނގަޅު. އަޅުގަނޑު ބުނިން މަސައްކަތްކުރާނެހާ ހިތްވަރެއް މިހާރު މާމަގެ ނެތޭ. ރެސްޓްކުރާށޭ. މާމަ ގަބޫލެއްނުކުރޭ މާމަ ބަލި ކަމަކަށް" އަޒްކާ ހީލަމުން ވާހަކަދެއްކިއެވެ.\n"މި ދަތުރު ނިންމަފައި އެންމެން އެކުގައި ކާފައަށް ވިޒިޓެއްކުރަން ހިނގާ. ލަސްކޮށްފިއްޔާ އަޒްއަށް ފްލައިޓަށް ނޭރޭނެ" ނާހިދް ހިޔާލެއްދިނެވެ.\n"މަންމަގެ މައްސަލައެއްނެތް. ކާފައަށް ކައިވެނީގަ ބައިވެރިނުވެވުނު. ކައި ލިބުނުފަހުން އެންމެފަހަރަކު ދުށީ. އެހެންވީމަ މިފަހަރު ކޮންމެހެންވެސް ވާނެ ދެކިލަން ދާން" ނާހިދް ވާހަކަދެއްކިއެވެ.\n"ދަރިފުޅު ހަނދާންނެތިފައިވާ މުހިންމު ކަމެއް މަންމަ ހަނދާން މިކޮށްދެނީ. ދަރިފުޅުގެ ބައްޕަ ފަރާތު މީހަކަށް މިހާރު ދުނިޔޭގައި ހުރީ ހަމައެކަނި ބޮޑުދައިތަ. މިދަތުރުގައި ނޫނަސް ދަރިފުޅު ވާނެ ބޮޑުދައިތަ އާ ބައްދަލުކުރަން ދާން" އިނާޝާ ވާހަކަދެއްކިއެވެ. ނާހިދް އާއެނކޭ ބުނުމުގެ ގޮތުން ބޯޖަހައިލިއެވެ.\nޕެރަޑައިސް އައިލެންޑް ރިސޯޓްގެ ހިތްގައިމު ބީޗްގެ ހުދު ދޮންވެލި ފަސްގަނޑުގައި ދެފައި ދަމާލައިގެން އިށީނދެގެން އަޒްކާ އިނެވެ. ލޮލުގައި އަވި އައިނެއް އިންއިރު ބޮލުގައި ވަށް ތޮތްޕެއް އަޅާފައި އިނެވެ. އޭނާގެ ނަޒަރު ހުއްޓިފައި އިނީ ކައިރީގައި ވެއްޔާ ކުޅެން އިން ދަރިފުޅަށެވެ. މޫދުގައި އުޅުުނު ނާހިދް އެއްގަމަށް އަރައިގެން އައިސް އަޒްކާގެ އުނގުގައި ބޯ އަޅައިލައިގެން ފަސްގަނޑުމަތީގައި އޮށޯތެވެ. އެހެން އޮވެ އޭނާ އަޒްކާގެ ބަނޑުގައި ބޮސްދިނެވެ. އަތްތިލައިގައި ބޮސްދިނެވެ.\n"އުނދަގުވަނީތަ؟" އަޒްކާ އިންގޮތުން ނާހިދް އަހައިލިއެވެ.\n"ދެން އިނގެއެއްނު. މާބަނޑު ދުވަސްވަރަކީ މަށަށް ފަސޭހަ ދުވަސްތަކެއްނޫންކަން. ކައި ލިބެން އުޅުނުއިރު އޮތީ ކައި އެކަނި. މިހާރު އެބަތިބި ދޭއް. ވަރަށް އުނދަގުވޭ. ހީވަނީ ނޭވާ ހާސްވާހެން" ނާހިދްގެ ބޮލުގެ އިސްތަށިތަކުގައި އަތް ހިންގައިލަމުން އަޒްކާ ބުނެލިއެވެ.\n"ސޮރީ! ދެރަވޭ އަޒް ތިހާ ތަކްލީފް އުފުލާތީ..." ނާހިދް ބުނެލިއެވެ.\n"މިއީ ތަކްލީފެއްނޫން. މިއަށްކިޔާނީ ލޯބި. މިކުދިން ވިހާފަ އަދިވެސް ބޭނުން ދަރިން. ހަމައެކަނި ނާހިދްގެ ފަރާތުން" އަޒްކާ ވާހަކަދެއްކިއެވެ.\n"އެހެންވިއްޔާ ހިނގާ ރޫމަށްދާން" ނާހިދް ބުނެލިއެވެ. އަޒްކާ ކައިރިއަށް ހިނިއައެވެ.\n"އަޒް ރެސްޓްކުރާނީ. މިހާރަކު ކަމެއްނުވާނެއްނު" އަޒްކާ ހީލިތަން ފެނުމުން ނާހިދް ބުނެލިއެވެ. އަޒްކާ ހީލީ ކޮންކަމަކާ ކަން އޭނާއަށް ވިސްނުނީއެވެ.\nއަޒްކާ އަތާއި އުނަގަނޑުގައި ހިފާ ތެދުވަން އެހީތެރިވަމުން އޭނާ ހިނގައިގަތީ ވެއްޔާ ކުޅެން އިން ކައިފް އަތުގައި ހިފައިގެންނެވެ.\nއިރުއޮށްސުމާއެކު ކައިފްއަށް ކާންދީ ފެންވަރުވާ ނިދަން ތައްޔާރުކުރީ ނާހިދެވެ. އަޒްކާ ނާހިދްގެ ހަރަކާތްތަކަށް ބަލަން އިންއިރު ތުންފަތްމަތީގައިވީ ހިނިތުންވުމެކެވެ. ކައިވެންޏަށް ހަ އަހަރުވީއިރު އޭނާ ނާހިދް ފާހަގަކުރަނީ ވަރަށް އަޅާލާ އެހީތެރި ފިރިއެއް ގޮތުގައެވެ.\nއެނދުގައި ކައިފް ބޭއްވުމަށްފަހު ނާހިދް ފުރޮޅިލާފައި އަޒްކާ އާ ހަމައަށް ދިޔައެވެ. ލޯތްބާއެކު އަޒްކާ އޭނާގެ އަތު ތެރެއަށް ގެނެސްލިއެވެ. ނިތުގައި ބޮސްދިނެވެ.\n"އަދިވެސް އުނދަގުވޭތަ؟" އަޒްކާ ލައިގެން އޮތް ކުރު ޓީޝާޓްކޮޅުގެ އެތެރެއިން އަތް ލައްވާލާ ބަނޑުގައި ފިރުމައިލަމުން ނާހިދް އަހައިލިއެވެ. އަޒްކާ ނޫނެކޭ ބުނުމުގެ ގޮތުން ދެ އަތަކަށް ބޯ ހޫރައިލިއެވެ.\n"މާލެ ގޮށްސަ ޖެހޭނެ ނަތާ މަންމަގެއަށް ގޮސްލަން" އަޒްކާ ބުނެލިއެވެ.\n"ކިހިނެއްވީ؟ އައި މީން އަޒް ބުނިގޮތުން ހީވީ ވަރަށް ބޮޑު ކަމަކުއޭ" ނާހިދް ބުނެލިއެވެ.\n"ހެހެހެ. ނޫން. ފަޒާދައްތަ ޑޮކްޓަރަކަށް ވެގެން އަތުވެއްޖެ. ހާދަ ދުވަހަކު ބޭރުގަ އުޅެފައޭ އެ އައީ. ބޭރު މީހަކާ އިނދެގެން. ވަރަށް ލޯބި ބޭބީއެއްވެސް އެބައޮތް މިހާރު. އެހެންވެ ނަތާ އެދުނީމަ ނޫނެކޭ ބުނަން ނުކެރުނު" އަޒްކާ ވާހަކަދެއްކިއެވެ.\n"އިނގޭތަ ނަތާ ބުނި އެއްޗެއް. ރިއާނާ އާ ކައިފް ބޮޑުވީމަ ވާނެޔޯ މެރީކުރުވަން. އެހެރީ ނަތާ ކިޔާ އެއްޗެހި. އަސްލަށް އެހެންވިއްޔާ މަޖާވާނެ ދޯ" ހީލަމުން އަޒްކާ ވާހަކަދެއްކިއެވެ.\n"އޭރުން ދެ ބެސްޓްފްރެންޑްގެ ދަރިން މެރީކުރާނީ ދޯ. ވަރަށް ވަރަށް ބޭނުން އެދުވަސް ދެކިލަން" އަޒްކާ ހުއްޓާނުލާ ވާހަކަދައްކަމުން ދިޔައެވެ. އެހުރިހާއިރު ނާހިދް އޮތީ އަޒްކާއަށް ބަލަހައްޓައިގެންނެވެ.\n"ކީއްވެ އެހާ ވަރަށް ތިބަލަނީ. ނާހިދް ދުވަހަކުވެސް ބަދަލެއްނުވާނެ. މިހާރު ތިއީ ދަރިއެއްގެ ބައްޕައެއް. އިތުރު ދަރިންތަކެއް ލިބެން އެ އުޅެނީ" އަޒްކާ ބުނެލިއެވެ.\n"މުސްކުޅިއެއްނުވޭ އަދިއެއް. އިސްތަށިގަނަޑުގަ އިނީ ދެތިން ނުރަ. އެއީ ނަސީބު ނުރަ" ނާހިދް ވާހަކަދެއްކިއެވެ.\n"އެހެންތަ! އެހެންވެ މިބުނީ ބަދަލެއްނުވެއޭ" އަޒްކާ ބުނެލިއެވެ.\n"ތާރޓީ ތްރީ. އެއީ މުސްކުޅިއެއް ނޫނެއްނު. މިހިތް އަދިވެސް އޮތީ ޒުވާންކޮށް" ނާހިދް ބުނެލިއެވެ.\n"އެހެންތަ އަހަރެން ހީކުރީ ޒުވާންކޮށް ނޫންކަމަށް އޮތީ" ސަމާސާ ރާގެއްގައި އަޒްކާ ބުނެލިއެވެ.\n"ވަރަށް އެހެންކަހަލަ ގޮތްތަކެއް އެބަވޭ. ކަމެއްކޮށްލާހިތް ވަނީ" ނާހިދް އަޒްކާގެ ހަށިގަނޑުގައި ބައްދައިލަމުން ބުނެލިއެވެ. އޭނާ ހެޑްބޯޑުގައި ލެގިލުމަށްފަހު އަޒްކާ ގެނެސް ބޭންދީ އުނގުގައެވެ.\n"އަހަރެންނަށް ތިހާ ކެއަރ ކުރާތީ އަސްލު ވަރަށް އުފާވޭ. އަލްޙަމްދުﷲ. ބޭނުމީ 'ފުރާނަދަންދެން' ވެސް ތި އޯގާތެރިކަމުގެ ދަށުގައި ތި ދެ އަތުގެ ހިމާޔަތް ލިބިގެން ހުންނަން" އަޒްކާ ވާހަކަދެއްކިއެވެ.\nނާހިދް އަޒްކާ މޫނު އޭނާ އާ ވީ ކޮޅަށް ކުޑަކޮށް އަނބުރާލާފައި ބަލައިލިއިރު އަޒްކާގެ ލޮލުން ކަރުނައެއް ފައިބައިގެން ދިޔަތަން ފެނުނެވެ. ނާހިދް އަޒްކާގެ ކޯތާފަތުގައި ދެ ތުންފަތް ޖައްސައިލުމަށްފަހު އެތެރެއަށް ދަމައިލިއެވެ. އެހިނދު ވެއްޓެން ދިޔަ ކަރުނަތިކި ވަދެގެން ދިޔައީ ނާހިދްގެ ދެ ތުންފަތް ދޭތެރެއިން އެތެރެއަށެވެ.\n"ބުނީމެއްނު އަހަރެންނަށްޓަކައި މިއީ އަގުބޮޑު ހަޒާނާއެކޭ. ބޭކާރުގޮތުގައި ނުބާލާށޭ...." ނާހިދް ލޯތްބާއެކު ބުނެލިއެވެ.\nއަޒްކާ ނާހިދްގެ މޭގައި ބޯ އަޅައިލިއެވެ. އެހިނދު ނާހިދްގެ ދެއަތުން އަޒްކާގެ ހަށިގަނޑުގައި ވަށައިލިއެވެ. ދެމީހުންގެ ނަޒަރު ހުއްޓިފައިވަނީ ކައިރީގައި ނިދާފައި އޮތް ދެމީހުންގެ ލޯބީގެ ނިޝާން ކުޑަކުޑަ ދަރިފުޅަށެވެ. ދެމީހުންގެ ތުންފަތަށް ވެރިވެފައިވާ ހިނިތުންވުން ރަމްޒުކޮށްދެނީ ދެ ހިތުގައި ދެ ހިތަށްޓަކައި އުފެދިފައިވާ ތެދުވެރި ވަފާތެރި ލޯތްބެވެ. ދެހިތުން ދެހިތަށް 'ފުރާނަދަންދެން' އެކުގައިވުމަށް ވެފައިވާ ވަޢުދެވެ.\nގުޅޭ ޓެގު ފުރާނަދަންދެން\nފުރާނަދަންދެން - 53\nފުރާނަދަންދެން - 52\nފުރާނަދަންދެން - 51\nފުރާނަދަންދެން - 50\nފުރާނަދަންދެން - 49


Belarus ge Raees Russia ah vadaigen Putin aa bahadalu kuravvaifi\nބެލަރޫސްގެ ރައީސް ޕޫޓިންއާ ބައްދަލު ކުރައްވައިފި\nރަޝިއާގެ ރައީސް ޕުޓިން އާއި ބެލަރުސްގެ ރައީސް ލުކެޝެންކޯ މިއަދު ރަޝިއާގައި ބައްދަލު ކުރައްވަނީ\nބެލަރޫސްގެ ލީޑާ އެލެގްޒެންޑާ ލުކެޝެންކޯ މިއަދު ރަޝިއާއަށް ވަޑައިގެންފި އެވެ. މި ދަތުރުފުޅަކީ މިހާރު ބެލަރޫސްގައި ހިނގަމުނަދާ ހަމަނުޖެހުންތަކާ ގުޅޭ ގޮތުން ރަޝިއާގެ ރައީސް ޕުޓީން އާއި މަޝްވަރާ ކުރައްވަން ފެއްޓެވު ދަތުރުފުޅެކެވެ. ބެލަރޫސްގައި ހަމަނުޖެހުންތައް ފެށުނީ އޯގަސްޓު ނުވަވަނަ ދުވަހުގެ ރިއާސީ އިންތިހާބަށް ފަހު އެވެ.\nބެލަރޫސްގެ އިނޓީރިއާ މިނިސްޓްރީން ބުނި ގޮތުގައި ލުކްޝެންކޯ ރަޝިއާއަށް ވަޑައިގަތީ ހަމަނުޖެހުންތަކުގައި 774 މީހުން ހައްޔަރުކުރިތާ އެއް ދުވަސް ފަހުންނެވެ. ހައްޔަރުކުރި މީހުންގެ ތެރޭގައި ވެރިރަށް މިންސްކް އިން ހައްޔަރުކުރި 500 މީހުން ވެސް ހިމެނެ އެވެ. އާދީއްތަ ދުވަހު ކުރި މުޒާހަރާތަކުގައި އެއް ލައްކަ އަށްވުރެ ގިނަ މީހުން ބައިވެރިވެފައި ވެއެވެ.\nރަޝިޔާގެ ރައީސް ޕުޓިން އާއި ލުކަޝެންކޯގެ ރަސްމީ ބައްދަލުވުން ބޭއްވެވީ ރަޝިއާގެ ދެކުނުގެ ސޮޗީ ސިޓީގަ އެވެ. ދެ ބޭފުޅުން ވެސް ވަނީ އެ ބައްދަލުވުމުގައި ދެ ގައުމުގެ ގުޅުމާއި ބެހޭގޮތުން މަޝްވަރާ ކުރައްވާފަ އެވެ. އެގޮތުން ހަކަތައިގެ ވިޔަފާރި އަދި ސަގާފީ ޕޮރޮޖެކްޓް ތަކާބެހޭ މަޝްވަރާތައް ވެސް ހިމެނެ އެވެ.\nމިދިއަ އޯގަސްޓު މަހު ބޭއްވި އިންތިހާބުގައި ލުކެޝެންކޯ ހޯއްދެވި ކާމިޔާބާއި ގުޅިގެން ޕުޓިން ވަނީ މަރުހަބާ ދަންނަވާފަ އެވެ. އެކަމަކު ފަހުން ވިދާޅުވެފައި ވަނީ ވޯޓުގެ ކަންތައް ދިޔައީ އެހާ ރަނގަޅަކަށް ނޫން ކަމަށެވެ. އަނެއްކޮޅުން ލުކަޝެންކޯ އަކީ ވަރަށް ގޮތް ދޫ ނުކުރައްވާ މުއާމަލާތް ކުރަން އުނދަގޫ ބޭފުޅަކަށް ވިއަސް ޕޫޓިންގެ އަމަލުތަކުން ދޭހަވީ މަގުމަތީން ލުކަޝެންކޯގެ ސަރުކާރު ވައްޓާލަން ޕޫޓިން ތާއީދު ނުކުރައްވާނެ ކަމެވެ.\nމިވަގުތަކީ ޕުޓިންގް ތާއީދު ލުކަޝެންކޯ ޢަށް ވަރަށް ބޮޑަށް ބޭނުންފުޅުވެފައިވާ ވަގުތެކެވެ. ހަމަ އެހެންމެ ޕުޓިންގެ ފުރިހަމަ ތާއީދު ލުކެޝެންކޯ އަށް ލިބިވަޑަިގަންނަވާނެ ކަމަށް ވެސް ބެެލެވެ އެވެ. ސަބަބަކީ ބެލަރޫސްގައި ހުޅަނގުގެ ގައުމުތަކާއި ނޭޓޯއަށް ތާއީދު ކުރާ ސާަރުކާރެއް ގާއިމްވާން ޕޫޓިން ބޭނުންފުޅެއް ނުވުމެވެ.\nއިރުމަތީ ޔޫރަޕްގައި 9.5 މިލިއަަން މީހުންގެ އާބާދީއެއް އޮތް ބެލަރުސް ގައި އުމުރުފުޅުން 65 އަހަރުވީ ލުކަޝެންކޯ ވެރިކަން ކުރައްވަނީ 1994 އިން ފެށިގެންނެވެ. އެ ވެރިކަން ސިފަކޮށްފައި އޮންނަނީ "ދަގަނޑު އަތަކުން" ކުރާ ވެރިކަމެއްގެ ގޮތު އެވެ.\nރަޝިއާގެ އިދިކޮޅު ލީޑަރު އިތުރު ފަރުވާއަށް ޖަރުމަނަށް\nރަޝިއާގެ އިދިކޮޅު ލީޑަރަށް ޒަހަރުދިން ކަމުގެ ތުހުމަތު


FILIN FIYYAH: Raajje ah libey raalhu jahai dhamaalaa vaguthukolhu!\nރާއްޖެއަށް ލިބޭނީ ރާޅު ޖަހައި ދަމާލާ ވަގުތުކޮޅު!\nމޫސާ ރަޝީދުގެ "ފިލިން ފިއްޔަށް" އެޕިސޯޑް 2: މި އެޕިސޯޑްގައި ކޮވިޑް-19 އާ ގުޅިގެން ރާއްޖެއަށް ދިމާވާނެ ހާލަތާއި އެކަމުން އަރައިގަތުމަށް މަސައްކަތް ކުރަންޖެހޭނެ ގޮތް މޫސާ ރަޝީދު ދިރާސާކޮށްފައިވޭ -- އަވަސް\nދުނިޔޭގެ އެންމެ ބޮޑު އާބާދީ ކަމަށްވާ ޗައިނާގެ ވޫހާން ސިޓީން އުފަންވި ކޮރޯނާ ވައިރަސް ނުވަތަ ކޮވިޑް-19 އަކީ ދުނިޔެއަށް މެދުވެރިވި "ޕެންޑަމިކެ" އް ނުވަތަ ބޮޑު ބަލާއާފާތެއް ގޮތުގައި ވޯލްޑް ހެލްތު އޯގަނައިޒޭޝަން (ޑަބްލިއުއެޗްއޯ) އިން ކަނޑައަޅާކަށް މާ ގިނަަ ދުވަހެއް ނުނެގި އެވެ. ދުނިޔެ ހައިރާންކޮށް ސިއްސުވާލައި އެހާ ހަލުއި މިނުގައި މުޅި ދުނިޔެއަށް ޖަހައި ދަމާލި ރާޅެއް ފަދައިން އެ ވައިރަސް ފެތުރިގެނެ މިއަދު އެ ބޮޑު ބަލާއާފާތް ވަނީ ރާއްޖޭގެ ގޮނޑު ދޮށަށް ވެސް ބީއްސާލާފަ އެވެ.\nސިއްހީ ދާއިރާގެ ގާބިލްކަން ކުޑަ އަދި އިގްތިސޯދީ ގޮތުން ނިކަމެތި މި ދިވެހި ރާއްޖެއަށް، އާންމު ސިއްހީ ކުއްލި ނުރައްކަލުގެ ހާލަތުގެ ތާރީހުގައި ފުރަތަމަ ފަހަރަށް ގެނެސް ބޮޑެތި ފިޔަވަޅުތައް އަޅަން ވަނީ މަޖުބޫރު ވެފަ އެވެ. މިދިޔަ ދެ ހަފުތާގެ ތެރޭގައި ހުރިހާ ސްކޫލުތަކާއި ކޮލެޖުތަކާއި މިސްކިތްތައް ބަންދުކޮށްފި އެވެ. ވެރިރަށް މާލޭގައި މީހުން އާންމުކޮށް އެއްވެ އުޅޭ ހުރިހާ ތަނެއްގައި "ޓޭޕު ދަމާ" ވަނުން މަނާކޮށްފި އެވެ. އެއްފަހަރާ އެތައް ސަތޭކަ ބަޔަކު އެއްވާނެ، ބޮޑު ލޯކަލް ކައުންސިލް އިންތިހާބު މުއްދަތެއް ނެތް ގޮތަށް ފަސް ކުރަން މަޖުބޫރުވެއްޖެ އެވެ.\nސަރުކާރާއި އަމިއްލަ އޮފީސްތަކާއި ފިހާރަތައް ބަންދު ކުރުމަށާއި މުއާސަލާތީ ވަސީލަތްތަކާއި އިންޓަނެޓު ހިލޭ ކުރަން އާންމު ރައްޔިތުން ގެންދަނީ ގޮވާލަމުންނެވެ. ބިލުތަކާއި ކުލިތައް ކަނޑާލަން ވެސް ދަނީ އެދެމުންނެވެ.\nނަމަވެސް މި ބަލާއާފާތުން ސަލާމަތްވެވޭނެ ދުވަހެއް ނުވަތަ އެއަށް ވެކްސިނެއް އުފައްދާ ފަރުވާއެއް ހޯދަން ނަގާނެ މުއްދަތެއް ދުނިޔެއަށް ވެސް އަދި އެނގިފައެއް ނެތެވެ. އެހެންކަމުން މުޅި ރާއްޖެ ލޮކްޑައުންއަކަށް ގޮސްފި ނަމަ އަދި އެގޮތުގައި އޮންނަން ޖެހިއްޖެ ނަމަ މި ރާއްޖޭގެ އިގްތިސޯދަށާއި ރައްޔިތަށް ކެތް ވާނެތޯ ނޫންތޯ ސުވާލު އުފެދެ އެވެ.\nހަމައެގޮތަށް މީހުނައިގެން ތޮއްޖެހިފައިވާ މި މާލޭ ސީޓީ އާއި އެހެން ރަށްރަށަށް ކޮރޯނާވައިރަސް ފެތުރިގެންފި ނަމަ ގައުމުގެ ހާލަތު ވެއްޓޭނީ ކޮން ދަރަޖައަކަށް ކިހާ ހިސާބަކަށް ހެއްޔެވެ؟ އެ ހާލަތު ދިވެހި ރާއްޖެއާ ލައްވާކަން އޮތީ ކިހާ ވަގުތެއް ހެއްޔެވެ؟ ކޮރޯނާ ވައިރަހާ ދެކޮޅަށް ދިވެހިންނަށް އެއްވެސް ކަމެއް ކުރެވިދާނެ ހެއްޔެވެ؟\nއަޑިއަށް ދާނެ، ވިސްނަންވީ ދެން ކުރާނެ ކަމަކަށް!\nރާއްޖޭގެ އާމްދަނީ މައިގަނޑު ގޮތެއްގައި ހިފަހައްޓަނީ ދެތިން ކަމަކުންނެވެ. އެންމެ ބޮޑު ހިއްސާއެއް މި އޮންނަނީ ފަތުރުވެރިކަމުގެ ދާއިރާގަ އެވެ. ބޭރު ފައިސާގެ 70 ޕަސަންޓަކީ ފަތުރުވެރިކަމުގެ ދާއިރާއިން ލިބޭ އާމްދަނީ އެވެ. އޭގެ އިތުރުން މަސްވެރިކަމުގެ ސިނާއަތުގެ ތެރެއިން އެކްސްޕޯޓު ކޮށްގެން މާ ބޮޑު ނޫނަސް ރާއްޖެއަށް އާމްދަނީއެއް ލިބެ އެވެ. އިގްތިސޯދު ހިފަހައްޓާ، ރިޒާވް އާއި ހުރިހާ އެއްޗެއް ދެން ބިނާވެފައި އޮންނަނީ ރައްޔިތުންނާއި ވިޔަފާތިތަކުން ނަގާ ޓެކްހުންނެވެ.\nބަލާއާފާތެއްގެ ގޮތުގައި ކޮރޯނާ ވައިރަސް ފެތުރުމާ ގުޅިގެން ބައެއް ފަރާތްތަކުން ބުނާ ގޮތުން އޭގެ ސަބަބުން ދައުލަތަށް ލިބޭނެ އެންމެ ބޮޑު ގެއްލުމަކީ ރިސޯޓުތައް ބަންދު ކުރުމެވެ. އެހެން ނަމަވެސް ހަގީގަތުގައި އިގްތިސޯދަށް ލޮޅުން އަންނާނީ ރިސޯޓުތައް ބަންދު ކޮށްގެނެއް ނޫނެވެ. ރާއްޖެއަށް އޮތީ ރިސޯޓުތައް އަބަދަށް ފަޅުވެސް ވެދާނެ ކަމުގެ ބޮޑު ބިރެކެވެ.\nމުޅި ދުނިޔެ ގޮވާލަނީ އެއްވެސް މީހަކު ގައުމުތަކަށް ދަތުރު ނުކުރުމަށެވެ. އެއާޕޯޓްތައް ފަދަ ގިނަ މީހުން އެއްވެ އުޅޭ ތަންތަނަށް ނުގޮސް ގޭގައި ތިބުމަށެވެ. އޭގެ އިތުރުން ރާއްޖެއާ އެއްގޮތަށް އެތަކަށް ވެސް ބައެއް ގައުމަކުން އެއާލައިންތައް ދަތުރުކުރުން މަނާކޮށް، ބައެއް އެހެން ގައުމުތަކުގެ މީހުން ވެސް އައުން ވަނީ މަނާކޮށްފަ އެވެ. އަދި ބައެއް ގައުމުތަކުގެ މީހުނަށް ރާއްޖެ އާދެވުނަސް 14 ދުވަހަށް ކަރަންޓީން ކޮށްފައި ތިބުންފަދަ އެތައް އުނދަގުލަކާ ކުރިމަތިލާން ޖެހިފައި ވެއެވެ.\nޓޫރިސްޓުންތަކެއް މާލޭގައި: ރާއްޖޭގެ މުޅި އިގްތިސޯދު ބިނާވެފައި ވަނީ ޓޫރިޒަމަށް -- ފައިލް ފޮޓޯ | އަވަސް\nރައްކާތެރިކަމަށްޓަކައި އަޅާ އެފަދަ ފިޔަވަޅުތަކާއެކު ދުނިޔެ މިއޮތް ހާލަތަކީ ކުރިޔަށް މިއޮތް ދުވަސްތަކުގައި ޗުއްޓީ ހޭދަ ކުރުން މީހުން އެކަށް ހުއްޓާލާނަ ދުވަސްވަރެކެވެ. މުޅި ދުނިޔޭގެ ޓޫރިޒަމް ސެކްޓާ ބޮޑު އަދި ފުން ވަޅުގަނޑަކަށް ވެއްޓޭނެ ކަމަށް ލަފާ ކޮށްފައިވާއިރު އޭގެ އަސަރު ރާއްޖެއަށް ވަރަށް ބޮޑު ވާނެ އެވެ. ވަޅުގަނޑުގަނޑުގެ އެންމެ ފުނާ ހަމައަށް ރާއްޖެ ގެނބިގެން ދާނެ އެވެ.\n"މީގެ ސަބަބުން މުޅި ދުނިޔޭގެ ޓޫރިޒަމް އިންޑަސްޓްރީ ވެސް ވަރަށް ބޮޑަށް ވެއްޓިގެން ދާނެ. ހަމަ ގައިމުވެސް އެ ލޮޅުން ރާއްޖޭގެ އިގްތިސޯދަށް ކުރާލެ ބޮޑުވާނެ، އެހެން ގޮތަކަށް ބުނާނަމަ ކޮރޯނާ ވަައިރަހަށް ނެގެޓިވް ވެގެން ކިތަންމެ ވަރަކަށް ރިސޯޓުތައް ހުޅުވާފަ ބެހެއްޓިޔަސް، މި ދުވަސްވަރު ޗުއްޓީ ހޭދަކޮށްލަން ގައުމުތަކަށް ދާ މީހުންގެ އަދަދު ނިސްބަތުން ވަރަށް ބޮޑަށް ދަށްވާނެ،" ފަތުރުވެރިކަމުގެ ދާއިރާގެ އިސް ބޭފުޅަކު ވިދާޅުވި އެވެ.\nއަނެއްކޮޅުން މަސް ވިއްކައިގެން ޔޫރަޕުގެ މާކެޓުން ބޭރު ފައިސާ ހޯދުމުގެ ދޮރު މިހާރު ވަނީ ރާއްޖެއަށް މުޅީން ބަންދުވެފަ އެވެ. ޔޫރަޕަށް މަސް އެކްސްޕޯޓު ކުރުން ހުއްޓާލުމާއި ޓޫރިޒަމަށް އަންނާނެ ބަދަލުތަކާ ހެދި ދިވެހި ދައުލަތަށް ލިބޭނެ އާމްދަނީ ވަރަށް ބޮޑަށް ދަށް ވާނެ އެވެ. އެގޮތް ގަބޫލުކޮށް ސަރުކާރުން މިހާރު ވަނީ ގެއްލުމުގެ ލަފައެއް ކޮށްފަ އެވެ.\n"މިހާރު އާމްދަނީއަށް ކުރަމުންދާ ނޭދެވޭ އަސަރަށް ބަލާއިރު، 135.9 މިލިޔަން ޑޮލަރު އާއި 446.6 މިލިޔަން ޑޮލަރު އާ ދެމެދުގެ އަދަދަކަށް ގެއްލުވާނެ ކަމަށް ލަފާ ކުރެވޭ،" ސާކް ގައުމުތަކުގެ ވެރިންނާއެކު ބޭއްވި ޓެލެކޮންފަރަންސްގައި ރައީސް އިބްރާހިމް މުހައްމަދު ސޯލިހު ވިދާޅުވި އެވެ. -- މި އަދަދު 600 މިލިއަން ޑޮލަރަށްވުރެ މަތިވާނެ ކަމަށް އިގްތިސޯދީ ތަޖުރިބާކާރުންނާއި ވިޔަފާރި ނޫސްވެރިން ލަފާ ކުރެ އެވެ.\nފެލިވަރު މަސް ފެކްޓަރީ: މަސްވެރިކަމުގެ ސިނާއަތުގައި އުފެއްދޭ ބާވަތްތައް އެކްސްޕޯޓް ކުރުން ވަނީ ބަންދުވެފައި -- ފައިލް ފޮޓޯ | އަވަސް\nދައުލަތަށް އާމްދަނީ ވަންނަ މަގުތަކާއި ދޮރާށިތައް ލެއްޕި މުޅީން ބަންދުވެ، އަދި ކަންކަން ހަނިވަމުންދާ މި ދަނޑިވަޅަކީ ސަރުކާރަށް މާލީ ބޮޑު ބުރައެއް ވެސް އުފުލަން ޖެހިފައިވާ ވަގުތެކެވެ. ކޮރޯނާ ވައިރަސްއާ ދެކޮޅަށް ރާއްޖެއިން ކުރަމުން އަންނަ "ހަނގުރާމައަށް" ވެސް ބޮޑެތި ހަރަދުތަކެއް އެބަ ހިނގަ އެވެ. މީހުން ރިސޯޓުތަކުގައި ކަރަންޓީން ކޮށްގެން ގެންގުޅުމާ ހިސާބުން ފެށިގެން ހެލްތު ވޯކަރުންނާއި ނަރުހުން އަދި ޑޮކްޓަރުން އޯވާ ޓައިމްކޮށް ކުރަމުން އަންނަ މަސައްކަތަކީ ދައުލަތަށް ކުރަން މަޖުބޫރުވެފައި އޮތް ބޮޑު މަސައްކަތެކެވެ. ބޮޑު ހަރަދަކަށް ވެސް ވާނެ އެވެ.\nމި ވައިރަހާ ހެދި އިގްތިސޯދަށް ބޮޑު ގެއްލުމެއް ލިބޭނެ އިރު މިހާރު ވިސްނަންވީ ދެން ކަން ކުރާނެ ގޮތަކާ އަޅާނެ ފިޔަވަޅަކާއި ހިނގާނެ މަގަކާ މެދުގަ އެވެ.\nވެކްސިން އުފައްދަން ރޭހެއް: އަވަހެއް ނުވާނެ\nރާއްޖެ އަދި ދުނިޔޭގެ އިގްތިސޯދު އެހާ ބޮޑު ވެއްޓުމަކަށް މިސްރާބު ޖެހުމުން ދެން އިންތިޒާރު ކުރެވޭނީ މި ކަމުން މިންޖުވާނެ ދުވަހަކަށެވެ. ސަރުކާރުން ސްކޫލުތައް ބަންދު ކުރަން ނިންމާފައި ވަނީ ދެ ހަފުތާއަކަށެވެ. އެހެން ނަމަވެސް ދެ ހަފުތާ ފަހުން ހާލަތު ރަނގަޅުވާނެ ކަން ނުވަތަ އޮންނާނީ މިހާރަށް ވުރެ ގޯސްކޮށް ކަމެއް ވެސް އަދި އަންދާޒާއެއް ނުކުރެވެ އެވެ.\nއިލެކްޝަންސް ކޮމިޝަނުން ބޮޑު އިންތިހާބު ފަސް ކުރަން ވެސް އެދިފައި ވަނީ ރާއްޖޭގެ ހާލަތު ރަނގަޅުވެއްޖެ ކަމަށް ސަރުކާރުން އިއުލާން ކުރާ ދުވަހަކުން އިންތިހާބު ބާއްވާ ގޮތައް ފަސްކޮށްދިނުމަށް އެދި އެވެ. އެކަން ވެސް ހިނގާނެ ގޮތެއް ލަފާކޮށްލަން ވެސް އަދި ނޭނގެ އެވެ.\nއެ ދުވަހެއް އަންނާނީ ކޮވިޑް-19 އަށް ވެކްސިންއެއް އުފައްދާ އެ ބަލި ޖެހޭ މީހުން ރަނގަޅު ކުރެވިދާނެ ކަމުގެ ޔަގީންކަން ލިބުނީމަ އެވެ. ދުނިޔޭގެ ސައިންސްވެރިން މިހާރު ވަނީ އެ މަސައްކަތް ފަށައި އެ ގައުމުތަކުގެ ސަރުކާރުތަކުން ހަރަދުކޮށްގެން ވާދަވެރި ކަމާއެކު ވެކްސިން އުފެއްދުމުގެ ރޭހެއް ވެސް ފަށާފަ އެވެ.\nދުނިޔޭގައި 35 ކުންފުންޏަކާއި އެކެޑެމިކް އިންސްޓިޓިއުޝަންތަކުން ވެކްސިން އުފެއްދުމުގެ މަސައްކަތް ވާދަވެރިކަމާއެކު ކުރަމުން އަންނަ އިރު މިހާތަނަށް ހަތަރު ޕާޓީއަކުން ޖަނަވާރުންނަށް ވެކްސިން ސާމްޕަލްތަކެއް ޓެސްޓު ކުރަން ފަށާފައި ވެއެ އެވެ. އަދި ބައެއް ފަރާތްތަކުން ދާދި ފަހުން ވަނީ އިންސާނުންނަށް ވެސް ވެކްސިން ޓެސްޓު ކުރަން ފަށާފަ އެވެ.\nނަމަވެސް އެއިން ނަތީޖާއެއް އައިސް، ރަނގަޅު ވެކްސިނެއް އުފައްދާ ޑިސްޓްރިބިއުޝަން ޕްރޮސެސްްއެއް ފަށަން އަދި ވަރަށް ގިނަ ދުވަސް ނެގުން އެކަށީގެންވެ އެވެ. ގިނަ ސައިންވެރިން ލަފާ ކުރަނީ ވެސް އެގޮތަށެވެ.\n"ގިނަ ވެކްސިނޮލޮޖިސްޓުންނާ އެއްގޮތައް އަޅުގަނޑަކަށް ވެސް ހިޔެއް ނުވޭ 18 މަސް ދުވަހުގެ ކުރިން ވެކްސިނެއް އުފެއްދޭނެ ހެނެއް،" އިނގިރޭސިވިލާތުގެ "ދަ ގަޑިއަން" ނޫހަށް ދެއްވި އިންޓަވިއުއެއްގައި ލަންޑަން ސްކޫލް އޮފް ހައިޖީން އެންޑް ޓްރޮޕިކަލް މެޑިސިންގެ ޕްރޮފެސަރެއް ކަމަށްވާ އެނަލީސް ވިލްޑާ ސްމިތު ވިދާޅުވެފައިވެ އެވެ.\n"އުންމީދު ކުރަނީ ވަރަށް އަވަހަށް ކޮވިޑް-19 އަށް ވެކްސިންއެއް އުފެއްދޭނެ ކަމަށް. ޔަގީނެއް ނޫން އެއީ ދެތިން މަހެއްގެ މަސައްކަތެއް ކަމެއް، ގަބޫލު ކުރެވެނީ އަހަރުތަކެއް ނަގާފާނެ ކަމަށް،" އެމެރިކާގެ ވެކްސިން އުފައްދާ ބަޔޯޓެކް ކުންފުންޏެއް ކަމަށްވާ، އިންޓަގްރެލް މޮލިކުލް ސީއީއޯ ބެން ޑޮރެކްޒް ޕެންސިލްވޭނިއާގެ ނޫހަކަށް ދެއްވި އިންޓަވިއުއެއްގައި ވިދާޅުވެފައިވެ އެވެ.\nގިނަ ވެކްސިނޮލޮޖިސްޓުންނާ އެއްގޮތައް އަޅުގަނޑަކަށް ވެސް ހިއެއް ނުވޭ 18 މަސް ދުވަހުގެ ކުރިން ވެކްސިނެއް އުފެއްދޭނެ ހެނެއް،\nޕްރޮފެސާ ވިލްޑާ ސްމިތު | ލަންޑަން ސްކޫލް އޮފް ހައިޖީން އެންޑް ޓްރޮޕިކަލް މެޑިސިން\nއިޓަލީން ރާއްޖެއަށް ފިލާވަޅެއް\nކޮރޯނާ ވައިރަހަށް ފަރުވާއެއް އަވަހާ ލިބެން ނެތްއިރު ރާއްޖެއަށް މިވަގުތައް ކުރެވެން އޮތް އެންމެ މުހިންމު ކަމަކީ އެހެން ގައުމުތަކަށް ހެދުނު ގޯސްތަކާއި ކުރި ރަނގަޅު ކަންކަމުން ފިލާވަޅު ލިބިގަތުމެވެ. ދުނިޔޭގައި ކޮރޯނާ ވައިރަސް ފެތުރެމުންދާ ގޮތަށް ބަލާއިރު ކުރިން ޔޫރަޕު އޮތް ރަނގަޅު ހާލަތަށް ޗައިނާ މިސްރާބު ޖަހައި ޗައިނާ އޮތް ހާލަތަށް ޔޫރަޕުގެ ގައުމުތައް ބަދަލުވާން ފަށާފައިވާ ކަމަށް މާހިރުން ވިދާޅުވެ އެވެ. އޭގެ އެއް މިސާލަކީ ވޫހާން ސިޓީ ފިޔަވައި ދެން އެންމެ ބޮޑަށް ކޮރޯނާ ވައިރަސް ފެތުރިފައިވާ އިޓަލީ އެވެ.\nބަލަބަލާ ތިއްބާ ކުއްލިއަކަށް ވައިރަސް މުޅި ގައުމަށް ފެތުރި 2000 އަށް ވުރެ ގިނަ މީހުންގެ ފުރާނަ ދުއްވާލައިފި އެވެ. ހޮސްޕިޓަލްތައް ފުރި ބާރުވެ، ފަރުވާ ދޭނީ ކާކަށްތޯ ޑޮކްޓަރުން ކަނޑައަޅަން ދަތި ހިސާބަށް ވަނީ ގޮސްފަ އެވެ. އިގްތިސޯދާއި ތަރައްގީ އަދި ތަހުޒީބުގެ ގޮތުން ބަލާއިރު ރާއްޖެއަށްވުރެ އެތައް ގުނައެއް މަތީ އެ ގައުމުގެ ހާލަތު އެ ދަރަޖައަށް ވެއްޓުނީ ކިހިނެއް ވެގެން ހެއްޔެވެ؟ އޭގެން ދިވެހި ދައުލަތަކާއި ރައްޔިތުން ދަސްކުރަންވީ ކޮން ކަމެއް ހެއްޔެވެ؟\nކޮރޯނާ ވައިރަހުގެ ސަބަބުން "ދޮވެވިފައިވާ" އިޓަލީ ލޮކްޑައުންއަކަށް ގޮސްފައި\nކޮވިޑް-19 އެހެން ބަލިތަކަށް ވުރެ އަވަހަށް ފެތުރުނު ނަމަވެސް މީހުން މަރުވުމުގެ ފުރުސަތު އެފަދަ އެހެން ވައިރަސްތަކާ އަޅައިބަލާއިރު ކުޑަ އެވެ. އެ ބަލިން ފުރާނަައަށް ނުރައްކާ ވެދާނެ ކަމުގެ ބިރު އޮތީ، ހިތުގެ ބަލިބަޔާއި، ފުއްޕާމޭގެ މައްސަލަތަކާއި ހަކުރު ބައްޔާއި، ލޭ މައްޗަށް ދިޔުން ފަދަ ބަލިތައް ހުންނަ ހުންނަ މީހުނަށެވެ. އަދި ވަކިން ހާއްސަކޮށް އުމުރުން ދުވަސްވީ މީހުންނަށެވެ.\nއިޓަލީގެ އާބާދީގެ 23 ޕަސަންޓަކީ 65 އަހަރުން މަތީ މީހުނެވެ. އެއީ އެހެން ގައުމުތަކާ އަޅާބަލާއިރު ވަރަށް ބޮޑު އަދަދެކެވެ. މާނައަކީ ކޮރޯނާ ވައިރަސް ޖެހިއްޖެ ނަމަ އެ 23 ޕަސަންޓު މީހުންގެ ފުރާނަ ދިޔުމުގެ ބިރު އެބައޮތެވެ.\nދުނިޔެ ކޮރޯނާ ވައިރަހަށް ބިރުން "ތެޅިފޮޅި ގަތް" އިރު އިޓަލީ އޮތީ މާ ގިނަ ކޭސްތަކެއް ނުފެންނާތީ ބޮޑެތި ފިޔަވަޅުތައް އެޅުން ފަސް ކޮށްލައިގެނެވެ. މީހުން ހަމަ އާންމުކޮށް ވެސް އުޅޭ ގޮތައް "އާދައިގެ ރޯގާ" އެއް ކަމަށް ހީކޮށްގެން އުޅުނީ އެވެ. ނަތީޖާއަކަށްވީ ބަލި ޖެހިފައިވާ މީހުންގެ ފަރާތުން އެތައް ބަޔަކަށް ވައިރަސް އަރައި އިޓަލީ އިނދަޖައްސާލީ އެވެ.\nއިޓަލީގެ ސަރުކާރަށް ކަންކަން ކޮންޓްރޯލް ނުކުރެވުނު ހިސާބަކީ ސިއްހީ ކެޕޭސިޓީއަށް ވުރެ ގިނަ މީހުންނަށް އެއްފަހަރާ ބަލި ޖެހުމެވެ. އިޓަލީގެ ހޮސްޕިޓަލްތައް ފުރި އިތުރު ބަޔަކަށް ފަރުވާ ދޭނެ ޖާގައެއް ވަސީލަތްތައް ނެތް މިންވަރަށް ހާލަތު ގޮސް މީހުން ހޮސްޕީޓަލްތަކުގައި ފުރާނަ ސަލާމަތްކޮށް ދޭން އާދޭސް ކުރާ ދަރަޖައަށް ދިޔައީ އެވެ.\nރާއްޖެއިން ކޮރޯނާ ވައިރަސް ފެންމުންދާ ގޮތް ދައްކުވައިދޭ އިންފޯގްރެފިކްސް އެއް\nރާއްޖޭގެ އާބާދީއަށް ބަލާއިރު 2014 ވަނަ އަހަރުގެ ބޯހިމެނުމުން ދައްކާ ގޮތުގައި އުމުރުން 65 އަހަރަށް ވުރެ މަތީ މީހުންގެ އަދަދަކީ އާބާދީގެ ފަސް ޕަސަންޓެވެ. އޭރުގެ ހިސާބުތަކުން ނަމަ 300،000 މީހުންގެ ފަސް ޕަސަންޓެވެ. ގާތްގަނޑަކަށް 15،000 މީހުންނެވެ. އެ އަދަދު އިތުރުވަމުން ދާނެ ކަމަށް ޕޮޕިއުލޭޝަން އިންޑެކްސްތަކުން ދައްކަ އެވެ.\nކޮރޯނާ ވައިރަހާ ދެކޮޅަށް ފިޔަވަޅު އަޅާއިރު ރާއްޖޭގައި ދިމާވާނެ މައްސަލައަކީ ކެންސަރާއި ހަކުރު ބައްޔާ ފުއްޕާމޭގެ ބަލިތަކާއި ލޭ މައްޗަށް ދިޔުމުގެ ބަލިތައް 65 އަހަރުން މަތީ މީހުން ގައިން ފެންނަ ފެނުން އެކަންޏެއް ނޫނެވެ. އާބާދީގެ ބޮޑު ޕަސަންޓޭޖަކީ ޒުވާނުން ކަމަށްވާއިރު ދިވެހި ވަރަށް ގިނަ ޒުވާނުން ގައިން ވެސް އެފަދަ ބަލިތައް ފެންނަ މިންވަރު ވަރަށް ގިނަވެފައިވާ ކަމަށް ހިސާބުތައް ދައްކަ އެވެ. އެކަން ރާއްޖެއަށް މައްސަލައަކަށް ވާނެ އެވެ.\nއިޓަލީ އާއި ދުނިޔޭގެ އެހެން ގިނަ ގައުމުތަކަށް ދިމާ ނުވާނެ އެހެން ހާލަތެއް ވެސް މި ރާއްޖޭގައި އެބައޮތެވެ. މުޅި ރާއްޖޭގެ ގިނަ މީހުން ދިރި އުޅެނީ މާލޭ ސިޓީގަ އެވެ. ދުނިޔޭގެ ނިސްބަތުން ބަލާ ނަމަވެސް އެންމެ ބޮޑަށް ތޮއްޖެހި ފުރި ބާރުވެފައިވާ ސިޓީތަކުގެ ތެރެއިން އެއް ސިޓީ އެވެ. އެއް ކޮޓަރިއެއްގައި އެތައް ބަޔަކު އުޅެން ޖެހެ އެވެ. މަގުމައްޗާއި ފިހާރަތަކާއި އެހެން ތަންތަނުގައި މީހެއް ގައިގައި ނުހޭކި ނުހިނގެ އެވެ. އެވަރު ތަނަކަށް މި ބަލި "ފުންމާލައިފި" ނަމަ ބަލި ފެތުރިގެންދާނެ ސްޕީޑް ހަލުއިވެފައި ނުރައްކާތެރިވާނެ އެވެ. ރާއްޖޭގައި ކޮންޓެކްޓް ޓްރޭސިން ހެދުން ފަސޭހަ ކަމަކަށް ނުވާނެ އެވެ.\nއެހާ ހިސާބުން ސުވާލަކަށް ވާނީ ބަލިވާ މީހުންގެ އަދަދު ރާއްޖޭގެ ސިއްހީ ނިޒާމާއި ބެޑް ކެޕޭސިޓީއަށް އޮބި އޮންނާނެ ހެއްޔެވެ. ޕެނިކް ނޫފެއްދިޔަސް މި ސުވާލު އުފައްދަން ޖެހެ އެވެ. މާލެއަށް ފެތުރިއްޖެ ނަމަ ދެން ވާނީ ކިހިނެއް ހެއްޔެވެ؟ ކުރަންވީ ކޮން ކަމެއް ހެއްޔެވެ؟\nއޮތީ ހިނދުކޮޅެއް، ކާވް ސީދާ ކުރޭ!\nމި ހުރިހާ ކަމަކަށް ބަލާއިރު ރާއްޖެއަށް އޮތީ ގޮނޑުދޮށަށް ރާޅެއް ޖަހާފައި ދަމާލާހާ ކުޑަ ވަގުތުކޮޅެއް ކަން އެބަ އެނގެ އެވެ. ހަމަ ކުއްލިއަކަށް ކޮންމެ ވަގުތެއްގައި ވެސް މި ބަލި މި ރާއްޖޭގެ އިގްތިސޯދު "ދޮވެލައި" އެތައް ބަޔަކު ނުރައްކަލުގެ ތެރެއަށް ވައްޓާލަފާނެ އެވެ.\nދިވެހިންނަށް ކުރެވެން އޮތީ ވަކި ކޮން ކަމެއް ހެއްޔެވެ؟\nއުންމީދު ކަނޑާލާކަށް ނުވެ އެވެ. މި ސަވާލަށް ވޫހާން ސިޓީން ޖަވާބު ހޯދައިދީފައި ވެއެވެ. ޗައިނާގެ އިތުރުން ވަރަށް ގިނަ ގައުމުތަކުގައި ބައްޔަށް "ވަގުތީ ފަރުވާއެއް" ހޯދައިފި އެވެ. އެއީ ވެކްސިނެއް ނޫނެވެ. އެކަމަކު އެއީ ކޮންމެ މީހެއްގެ ދިރިއުޅުމަށް ގެންނަ ބަދަލެކެވެ. ސަރުކާރުތަކުން ނިންމި ބޮޑު ނިންމުމެކެވެ. ފަރުދީ ޒިންމާ ބޭނުން ކޮށްގެން ކާވް މައިތިރިކޮށް ސީދާ ކުރުމެވެ.\nމާލޭގެ ތެރޭގައި ދެ މީހަކު ސައިކަލް ދުއްވާފައި ދަނީ: މީހުންގެ ފަރުދީ ޒިންމާއިން ނޫނީ މިވަގުތު ސަލާމަތީ މަގެއް ނެތް -- ފޮޓޯ: އަވަސް\nކޮރޯނާ ވައިރަސް އަވަހަށް ފެތުރޭ އެއް ސަބަބަކީ އެ ބަލި ހުންނަ މީހަކަށް ހަފުތާއެއް ވާއިރު ވެސް ބަލި ކަމުގެ އިހުސާސް ނުވުމެވެ. ރައްކާތެރިވެ ރަޖާ އަޅައިގެން ގޭގައި ތިބެނީ ވެސް އާންމުކޮށް ބަލިވެ ހުން އައީމަ އެވެ. އެކަމަކު ކޮރޯނާ ވައިރަސް މީހެއް ގަޔަށް އަރާ ފަހުން ވަރަށް ގިނަ ފަހަރަށް އެތައް ދުވަހެއް ވަންދަން މާ ބޮޑު އަލާމާތެއް ނުފެނި ހުރެ އެވެ. އެކަމަކު އެ މުއްދަތުގެ ތެރޭގައި ވެސް އެ މީހާއާ ކޮންޓެކްޓުވާ އެހެން މީހުންނަށް ވައިރަސް ޖެހެ އެވެ.\nމީގެ ސަބަބުން އާދައިގެ ގޮތަކަށް ބޭރު ތެރޭ އުޅެނިކޮށް ނޭނގުމެއްގެ ތެރޭގައި އެކެއްގެ ސަބަބުންް އެތައް ބަޔަކަށް ކޮރޯނާ ވައިރަސް ޖެހެ އެވެ. އަދި އެ މީހުންގެ ފަރާތުން އިތުރު ބަޔަކަށް ވެސް ޖެހި، ބަލި ފެތުރޭ މިންވަރު އިންތިހާއަށް އަވަސް ވެއެވެ. ހަފްތާއެއްހާ ދުވަސް ފަހުން ކުއްލިއަކަށް އެތައް ބަޔަކު އެއްފަހަރާ ޕޮޒިޓިވްވެ، ފަރުވާ ކުރަން ޖެހެ އެވެ. އަދި ބޮޑު އައުޓް ބްރޭކަކަށް ގޮސް "ރެޑް އެލާޓަށް" ވެއްޓެ އެވެ.\nއެހާ ހިސާބުން ދިމާވާނެ އެންމެ ބޮޑު މައްސަލައަކީ އެއްފަހަރާ ބަލި ވެގެން ވެއްޓޭ އެންމެނަށް ކޭޓާ ކުރެވޭ ފެންވަރު ރާއްޖޭގެ ސިއްހީ ނިޒާމުގައި ނެތުމުގެ މައްސަލަ އެވެ. އިޓަލީގައި ވީގޮތަށް ކުއްލިއަކަށް އެ ބަލި ޖެހޭ މީހުންގެ އަދަދާ ބެޑް ކެޕޭސިޓީއާ ދިމާ ނުވެ ނުރައްކާތެރި ދަރަޖައަކަށް ވެއްޓުމުގެ ފުރުސަތު ރާއްޖެއަށް އޮންނާނެ އެވެ.\nމިސާލަކަށް ގައުމެއްގެ ސިއްހީ ނިޒާމުގެ ބެޑް ކެޕޭސިޓީއަކީ އެއްފަހަރާ 500 މީހުން އެޑްމިޓް ކޮށްގެން ފަރުވާ ދިނުން ކަމަށް ބަލާމާ ހެއްޔެވެ؟\nކޮރޯނާ ވައިރަސް ކުއްލިއަކަށް ރާއްޖޭގައި އައުޓް ބްރޭކްވެ 1000 އެއްހާ މީހުން ފަރުވާ ހޯދަން ހޮސްޕިޓަލަށް ގޮސްފި ނަމަ ގައުމު ދާނީ ބޮޑު ހަލަބޮލި ކަމެއްގެ ތެރެއަށެވެ. ސަރުކާރަށް އެ ހާލަތު މަތައެއް ނުވާނެ އެވެ. އަދި މުޅި ދިވެހި ރާއްޖޭގެ ނިޒާމް ބޮއްސުން ލައިގެން ދާނެ އެވެ.\nކޮރޯނާ ވައިރަހަށް ޕޮޒިޓިވްވާ މީހުންގެ އަދަދު މަދު ނުކުރެވުނަސް ހޮސްޕިޓަލްތަކުގެ ކެޕޭސިޓީ ފުރުމުގެ މައްސަލަ ހައްލު ކުރެވޭނެ ގޮތް އެބައޮތެވެ. އެއީ ބޮޑު އައުޓް ބްރޭކެއް އަައުމުގެ ކުރިން އެކަކު އަނެކަކާ ދުރުވެ، އެކަހެރިވެ، ގެއިން ނުކުމެ މަގުމަތީ ގިނަ ނުވުމެވެ. ބަލި ހުރިކަން ނޭނގޭތީ "ސޯޝަލް ޑިސްޓެންސް" ކުރުމެވެ. ކޮފީއަށް، ލަންޗަށް މޫދަށް ނުދާންވީ އެވެ. ދިވެހި ޑޮކްޓަރުން ގޮވާލަމުން އަންނަ ގޮތަށް ގައުމު "ގޭ ބަންދަކަށް" ދާންވީ އެވެ.\nއެގޮތަށް އަމަލު ކުރާނަމަ ނަތީޖާއަކަށް ވާނީ މާލެއިން މީހަކު ޕޮޒިޓިވް ވިޔަސް އެ މީހާއާ 14 ދުވަހުގެ މުއްދަތެއްގެ ތެރޭގައި މީހަކާ ކޮންޓެކްޓްވެފައި ހުންނާނެ މިންވަރު ވަރަށް ބޮޑަށް މަދު ކުރެވިފައި ވުމެވެ. ނުވަތަ އެއްގޮތަކަށް ވެސް މީހަކާ ކޮންޓެކްޓް ނުވެ ހުރުމެވެ. އެހެންކަމުން ސީދާ ގޮތެއްގައި ވައިރަހަށް ޕޮޒިޓިވްވާ މީހުން މަދު ނުކުރެވުނަސް، އެފަދަ ކޭސްތައް އަންނަ ސްޕީޑު ލަސް ކޮށްލެވި ދާނެ އެވެ. އެހާ ހިސާބުން އެއްފަހަރާ ބައިވަރު މީހުން ގޮސް ހޮސްޕިޓަލްތައް ފުރިދާނެ ކަމަށް އޮތް ފުރުސަތު ވަރަށް ބޮޑަށް ކުޑަ ކުރެވުނީ އެވެ. ސަރުކާރަށް އެ ގޮތަށް ހާލަތު ކޮންޓްރޯލް ކުރެވިދާނެ އެވެ.\nމިއީ މުޅި ދުނިޔެ އިޓަލީންނާއި ދުރު އިރުމަތީގައި އޮތް ޗައިނާގެ ވޫހާން ސިޓީ ފަދަ ތަންތަނުން ދަސް ކުރި ފިލާވަޅެވެ. މި ވަގުތަށް ކުރެވެން އޮތް އަދި ރާއްޖެއިން ކުރަން ކޮންމެހެން ވެސް އަދާ ކުރަން ޖެހޭ އެންމެންގެ ފަރުދީ ޒިންމާއަކީ ވެސް މިއީ އެވެ.\nބޮޑެތި ފިޔަވަޅު އަޅަން ފަސް ނުޖެހުން\nކޮވިޑް-19 އާ ދެކޮޅަށް ރާއްޖެއިން ކުރަން ޖެހިފައި މިވާ ހަނގުރާމާގައި އިސް ކުރަންވީ އިގްތިސޯދުތޯ ރައްޔިތު މީހާތޯ ސުވާލު އުފައްދާ ބަހުސް ކުރުމަކީ މާ ބުއްދިވެރި ކަމަކަށް ނުވެދާނެ އެވެ. ގައިމުވެސް ސަރުކާރަށް ހުރިހާ ރައްޔިތުންނަށް ރައްކާތެރިކަން ފޯރުކޮށްދީ މި ބޮޑު ބުރަ އުފުލޭނީ އިގްތިސޯދު ސްޓޭބަލްކޮށް ބާއްވައިގެނެވެ. އެ ނޫން ނަމަ ފިޔަވަޅުތައް އަޅާނެ ގާބިލު ކަމެއް ނުހުންނާނެ އެވެ.\nހަމައެއާއެކު އިގްތިސޯދަށް ގެއްލުން ވެދާނެތީ ބޮޑެތި ފިޔަވަޅުތައް ނާޅާ ތިބުމަކީ ވެސް ރަނގަޅު ގޮތެއް ނޫނެވެ. ގައުމު ލޮކް ޑައުންއަކަށް ގޮސްފި ނަމަ ވެދާނެ ގޮތަކާ މެދު ކަންބޮޑުވެ، މުއައްޒަފުން ވަޒީފާތަކަށް ނެރެ، ވައިރަސް ފެތުރުމަށް ޖާގަ ދޭނަމަ ލިބޭ ގެއްލުން މާ ބޮޑުވެ ދާނެ އެވެ. މިކަމުގެ ތެރޭގައި އިގްތިސޯދަށް ބޮޑެތި ގެއްލުން އޮންނާނެ އެވެ. ދެން ހޯދަންވީ ދެ ކޮޅަށް ވެސް ހަމަހަމަ ގޮތެއްގައި މައްސަލަ ހައްލު ކުރެވޭނެ ގޮތެކެވެ.\nއޭގެ އެއް މިސާލެއް ދެއްކީ ނިއުޒިލޭންޑުންނެވެ. އެ ސަރަހައްދުގެ އެހެން ގައުމުތަކާ އަޅާބަލައިއިރު ކޮރޯނާގެ ވައިރަސް ޖެހުނު މީހުންގެ އަދަދު ނިސްބަތުން އެ ގައުމުގައި މަދު ނަމަވެސް އެ ގައުމުގެ ބޯޑަރުތަކުގައި އެންމެ ބޮޑެތި ރިސްޓްރިކްޓިވް މެޝާތައް އަޅާ ބަންދުކުރި އެވެ. ހާލަތު ރެޑް އެލާޓަށް ދިޔުމުގެ ކުރިން އެ ލެވަލްގެ ފިޔަވަޅުތައް އެޅި އެވެ. އެހެންވެ ބަލި ގައުމުގައި ފެތުރިދާނެ ފުރުސަތާއި އެއާ ހެދި ދެން ދައުލަތަށް ގެއްލުންތައް ލިބޭނެ މަގު ހަނިވި އެެވެ.\nއެފަދަ ކަންކަމުން ފިލާވަޅު ލިބިގަނެ މިވަގުތު އެންމެ ބޮޑު ޒިންމާއެއް އޮތީ ދިވެހި އާންމުންގެ އަތުގަ އެވެ. މިއީ ބޭރު ތެރެއަށާއި މަގުމައްޗަށް ގިނަވެ ކުޅިބަލަން ނުކުންނަންވީ ވަގުތެއް ނޫނެވެ. ގޭގައި މަޑުކޮށް އަތް ދޮވެ ރައްކާތެރިވާންވީ ވަގުތެވެ. ހަރަދު ކުޑަކޮށްލަންވީ ވަގުތެވެ. އަދި ސަރުކާރުގެ ބޭކާރު ހަރަދުތައް ދޫކޮށްލައި ރިކަރަންޓު ހަރަދު ކުޑަ ކުރަން ހިފަންވީ ވަގުތެވެ. ދެވަނަ ބޮޑު ތަދަކަށް ރާއްޖެ ދިއުމުގެ ކުރިން ކަންކަމަށް ބަދަލު ގެންނަން ވީ ވަގުތެވެ. ސިޔާސީ ހަނގުރާމަ ހުއްޓާލައި އެކަކަކު އަނަކާ އަޅައިލަންވީ ވަގުތެވެ. މިކަން ކަން ކުރަން ރާއްޖެއަށް ލިބޭނީ ރާޅެއް ޖަހާފައި ދަމާލާހާ ވަގުތުކޮޅެކެވެ. އެކަން ނުކުރާނެއްޏާ ބޮޑު ރާޅު ޖަހާއި ދޮވެވިގެން ދިއުމުން އަންނާނެ ބޮޑު ތަދަކާ ކުރުމަތިލާން ތައްޔާރުވާށެވެ.\nކޮރޯނާ ވައިރަސް ފިލިންފިއްޔަށް ކޮވިޑް-19 + ކޮވިޑް-19 އިގެ ބަލާއާފާތް އެޗްޕީއޭ ޑަބްލިޔޫއެޗްއޯ އިގްތިސޯދު


Samsunge fahjhailevey phone anna aharu | Mihaaru\nސެމްސަންގްގެ ފަތްޖަހައިލެވޭ ފޯނުގެ ޑިސްޕްލޭ ދައްކައިލަނީ.\n09 ނޮވެމްބަރ 2018 - 06:19\nBreaking: Samsung reveals its first foldable phone, with "Infinity Flex Display." #SDC18 pic.twitter.com/OOGkjSBUkE\nފަތްޖަހައިލެވޭ ފޯނުގެ ޑިސްޕްލޭ ވަނީ ދައްކާލައިފައި.\nއޭނާ ވިދާޅުވި ގޮތުގައި އިންފިނިޓީ ފްލެކްސް ޑިިސްޕްލޭ ބޭނުން ކުރާ ފަތްޖަހައިލެވޭ ފޯނުވެގެން ދާނީ އޭގެ އަސްލު ސައިޒަށް ރުޖޫއަ ކުރުމުން ޓެބްލެޓެއްގެ އިހުސާސް ކުރެވޭ ފޯނަކަށެވެ. އެގޮތުން އޭގެ ސްކްރީނުގައި 7.3 އިންޗި ހުންނާނެ އެވެ.


ޙަރަކާތްތެރިކަން ކުޑަވުން، ދުންފަތުގެ އިސްތިޢުމާލު ކުރުމާ އެއްފަދަ! |\nޙަރަކާތްތެރިކަން ކުޑަވުން، ދުންފަތުގެ އިސްތިޢުމާލު ކުރުމާ އެއްފަދަ!\nކަސްރަތު ކުރުމަކީ ހިތުގެ ބަލިތަކުން ސަލާމަތްވާ ކަމެކެވެ. ޤަވާއިދުން ކަސްރަތުކުރާ މީހުންނަށް ހިތުގެ ބަލިތައް ޖެހުން ވަރަށް ދުރެވެ. ދިރިއުޅުމުގައި ޙަރަކާތްތެރިކަން ކުޑަކޮށް އުޅުމަކީ ދުންފަތުގެ އިސްތިޢުމާލު ކުރުމާއި، ލޭ މައްޗަށް ދިއުމާއި ހަމަ އެއްފަދަ ޞިއްހަތަށް ގެއްލުން ހުރި ކަމެކެވެ.\nމިކަމާބެހޭ ދިރާސާތަކުން ދައްކާގޮތުގައި، ހިނގުން، ދުވުން، ފެތުން ފަދަ ޙަރަކާތްތެރިކަން ބޮޑު ކަސްރަތުކުރާ މީހުންނަށް ހާޓްއެޓޭކް ޖެހޭވަރު، އެހެން މީހުންނަށްވުރެ ދެބައިކުޅަ އެއްބަޔަށް މަދެވެ. ކުރީގައި ކަސްރަތުކޮށް އެކިއެކި ކުޅިވަރު ކުޅެއުޅުނު މީހުންވެސް ފަހުން ކަސްރަތުނުކޮށް މާ ޙަރަކާތްތެރި ނޫން ދިރިއުޅުމެއް އުޅޭނަމަ ހިތުގެ ބަލިތައްޖެހުން ގާތެވެ.\nޤަވާއިދުން، ކަސްރަތުކުރުމުން ހިތުގެ ބަލިތައްޖެހުން ދުރުވިނަމަވެސް އެފަދަ ބަލިތަކުން މުޅިން ސަލާމަތްވެވުނީކީ ނޫނެވެ. ހިތުގެ ބަލިތަކުން ސަލާމަތްވުމަށްޓަކައި އެތައް ކަމަކާ ދޭތެރޭ ވިސްނަންޖެހެއެވެ. ކަސްރަތުގެ އިތުރުން މިންހެއު ކާނާ ކެއުމަކީ އެފަދަ ބަލިތަކުން ދުރުކޮށްދޭ ކަމެކެވެ.\nކަސްރަތު ކުރުމާއި ހިތުގެ ބަލިތަކުން ސަލާމަތްވުމާ ހުރި ގުޅުން\nހާޓްއެޓޭކެއް ޖެހިފައިވާ މީހެއް ނަމަވެސް ކަސްރަތަށް ހިނގުމުން އެކަމުން ފައިދާކުރާނެއެވެ. ހިތުގައި ހަލާކުވެފައިވާ މަސްލް ސެލްތައް/ މަސްތައް މުޅިން ރަނގަޅު ނުވިނަމަވެސް، ހަލާކުނުވެ ސަލާމަތުން ހުރި ބައިގެ މަސައްކަތް، ކަސްރަތުގެ ސަބަބުން ލުއިކޮށް ފަސޭހަކޮށްދެއެވެ. ހާޓްއެޓޭކެއް ޖެހިފައިވާ މީހަކަށްވެސް ކަސްރަތުކުރުމުން އަލުން އަނބުރާ ކުރީގެ އުޅުމަށް ރުޖޫޢަވުމަށް ފަސޭހަވެއެވެ. ސަލާމަތްކަމާއެކު ކަސްރަތުކުރެވޭކަން ޔަޤީންވުމުން، އަމިއްލަ ހަށިގަނޑާއިމެދު އަދި ހިތުގެ ހިނގުމާއިމެދު ޔަޤީންކަން ލިބޭގޮތްވެއެވެ. އަދި ހާޓްއެޓޭކް ޖެހުމާއި ގުޅިގެންދިމާވެދާނެ ނަފްސާނީ ހިތްހަމަނުޖެހުން ފަދަ ކަންތައްތަކުން ދުރުކޮށްދެއެވެ.\nޢާއްމުކޮށް ގިނަ މީހުންނަށް ހާޓްއެޓޭކެއް ޖެހުނު ކަމުގައިވީ ނަމަވެސް ރަނގަޅުވާތާ ދެތިން މަސްދުވަހުގެ ތެރޭގައި ޢާއްމު ދިރިއުޅުމަށް ރުޖޫޢަވެއެވެ. އެހެން ނަމަވެސް މި މުއްދަތަށް ބަދަލު އަންނާނެ ކިތަންމެ ކަމެއްވެއެވެ. އޭގެތެރޭގައި ޖެހުނު ހާޓްއެޓޭކްގެ ކުޑަ ބޮޑުމިނާއި މީހާގެ ޝަޚްޞިއްޔަތުގައި ހިތްވަރު ހުންނަ މިންވަރުވެސް ހިމެނެއެވެ. ހަށިގަނޑުގެ ހަކަތަ އިތުރުކުރުމަށްޓަކައި ތިމާގެ ޙަރަކާތްތެރިކަން މަޑުމަޑުން އިތުރު ކުރަންވާނެއެވެ.\nމަޑުމަޑުން ހިނގާލުމަކީ އެންމެ ފުރަތަމަ ކުރާ ކަސްރަތަކަށް ހެދިދާނެއެވެ. އޭގެފަހުން ހިނގުން ބާރުކުރަމުން ގޮސް ކަސްރަތެއްގެ ގޮތުގައި ބާރަށް ހިނގަން ފެށިދާނެއެވެ. އެކި މީހުންނަށް މިކަމުގެ ފައިދާކޮށް ނަތީޖާ ފެންނަ މުއްދަތު ތަފާތުވާނެއެވެ. ކަސްރަތުތަކަށް ގެންނަ ބަދަލުތަކުން ހަށިގަނޑަށް އަންނަ ބަދަލުތަކަށް ވިސްނަންވާނެއެވެ. މާ އަވަހަށް، މާ ބުރަކޮށް ކަސްރަތު ކުރުމަކީ ރަނގަޅުކަމެއް ނޫނެވެ. އަދި ކަސްރަތު ކުރަން ވިސްނާ ގޮތް ޑޮކްޓަރާއި މަޝްވަރާކޮށްފައި ފަށާށެވެ.\nއެންމެ ރަނގަޅު އެއް ކަސްރަތަކީ ހިނގުމެވެ. ހާޓްއެޓޭކެއް ޖެހިފައިވާ މީހުންނަށް ވެސް އެންމެ އަވަސް ގޮތެއްގައި އެންމެ ފަސޭހައިން ކުރެވޭ ކަސްރަތަކީ ހިނގުމެވެ. އެހެން ނަމަވެސް ކޮންމެ ކަހަލަ ކަސްރަތެއް ނަމަވެސް ކުރަންވާނީ ޑޮކްޓަރެއްގެ ލަފާގެ މަތިންނެވެ. ދުޅަހެޔޮ ހިތަކާއި ފުއްޕާމެޔަކަށް އެންމެ ފަސޭހައިން ކުރެވޭ، އެންމެ ސަލާމަތްކަން ބޮޑު އެއް ކަސްރަތަކީ ހިނގުމެވެ.


ސިނަމާލެ ފްލެޓަކުން ވައްކަން ކޮށްފައިވާ މައްސަލައެއްގައި މީހަކު ހޯދަނީ\nބުދަ ،23 ޖޫން 2021 / 11:00\nމަތީގައިވާ ވީޑިއޯއިން ފެންނަ މީހާއަކީ 2021 މެއި 19 ވަނަ ދުވަހުގެ ވަގުތެއްގައި ގ. ސިނަމާލެ ފްލެޓްގެ އެޕާޓްމަންޓަކުން ވައްކަންކޮށްފައިވާ މައްސަލައާ ގުޅިގެން ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ މީހެކެވެ. ވީމާ މިމީހާއާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ އިންސިޑެންޓް ނަންބަރު ވިދާޅުވެ، އެމައުލޫމާތެއް … ތަފްސީލް\nދެ ލެޕްޓޮޕާއި ފޯނަކާއި ހާޑް ޑިސްކެއް ވަގަށް ނެގި މައްސަލައެއްގައި މީހަކު ހޯދަނީ\nބުދަ ،23 ޖޫން 2021 / 9:38\nމަތީގައިވާ ވީޑިއޯއިން ފެންނަ މީހާއަކީ މާލޭގެ ގެއަކުން ދެ ލެޕްޓޮޕާއި ހާޑް ޑިސްކަކާއި ފޯނެއް ވަގަށް ނަގާފައިވާ މައްސަލައާ ގުޅިގެން ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ މީހެކެވެ. ވީމާ މިމީހާއާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ އިންސިޑެންޓް ނަންބަރު ވިދާޅުވެ، އެމައުލޫމާތެއް ހިއްސާކުރެއްވުން އެދެމެވެ. … ތަފްސީލް\nގެއްލިގެން މީހަކު ހޯދަނީ - ފެނިއްޖެ\nއަންގާރަ ،22 ޖޫން 2021 / 13:07\nއަޕްޑޭޓް: އަބޫބަކުރު އިބްރާހީމް ވަނީ 2021 ޖޫން 22 ވަނަ ދުވަހުގެ ހަވީރުގެ ވަގުތެއްގައި ފެނިފައެވެ. އޭނާގެ ހާލު ރަނގަޅެވެ. މީހަކު ގެއްލިގެން ފުލުހުންނަށް ރިޕޯޓު ކުރުމާ ގުޅިގެން އެ މީހާ ހޯދުމުގެ މަސައްކަތް ފުލުހުން ދަނީ ކުރަމުންނެވެ. ގެއްލިގެން ހޯދަމުންދަނީ ހދ. ކުޅުދުއްފުށި / ރިންސޯ، އަބޫބަކުރު އިބްރާހީމް (20އ) އެވެ. މި ޖޫން މަހުގެ 16 ވަނަ ދުވަހުން ފެށިގެން … ތަފްސީލް\nޑޮލަރު ހޯދައިދޭނެކަމަށް ބުނެ މަކަރާއި ހީލަތުން ފައިސާ ހޯދާފައިވާ މައްސަލައެއްގައި މީހަކު ހޯދަނީ\nއަންގާރަ ،22 ޖޫން 2021 / 11:05\nމަތީގައިވާ ވީޑިއޯއިން ފެންނަ މީހާއަކީ 2021 އޭޕްރީލް 26 ވަނަ ދުވަހުގެ ވަގުތެއްގައި ޑޮލަރު ހޯދައިދޭނެކަމަށް ބުނެ މަކަރާއި ހީލަތުން ބިދޭސީއެއްގެ އަތުން ފައިސާ ހޯދާފައިވާ މައްސަލައާ ގުޅިގެން ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ މީހެކެވެ. ވީމާ މިމީހާއާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ އިންސިޑެންޓް … ތަފްސީލް\nހޯމަ ،21 ޖޫން 2021 / 12:10\nވައްކަމުގެ މައްސަލައެއްގެ ތަހުގީގަށް މީހަކު ހާޒިރުކުރުމަށް ބޭނުންވެ، އުޅޭ ވަކިތަނެއް ނޭނގުމުގެ ސަބަބުން ތަހުގީގަށް ހާޒިރު ކުރެވިފައި ނުވާތީ، ޖިނާއީ މައްސަލަތައް ތަހުގީގުކުރުމުގައި ފުލުހުން އަމަލުކުރާނެ އިޖުރާއަތުގެ ގަވާއިދުގެ 27 ވަނަ މާއްދާގައިވާ ގޮތުގެމަތިން ތަހުގީގަށް ހާޒިރުވުމަށް އަންގައި އިއުލާނުކުރަމެވެ. ހާޒިރުވާންވީ ފަރާތުގެ ފުރިހަމަ ނަމާއި އެޑްރެސް އަދި އުމުރު: ތ. ކިނބިދޫ / ނޫވިލާގެ، ޢަބްދުލްމާނިޢު މުޙައްމަދު (34އ) ދިވެހިރައްޔިތެއްކަން … ތަފްސީލް\nކުށްމަދު އަމާން މުޖުތަމައެއް ބިނާކުރުމަށް ފުލުހުން ކުރަމުންދާ މަސައްކަތުގެ ތެރެއިން ތ. މަޑިފުށި ޕޮލިސް ސްޓޭޝަނުން އެރަށުގެ ބެލެނިވެރިން ހޭލުންތެރި ކުރުމުގެ ގޮތުން “ޒިންމާ” މި ނަމުގައި ޕްރޮގްރާމެއް ހިންގައިފިއެވެ. މި މަހުގެ 15 ވަނަ ދުވަހުން ފެށިގެން ތިން ދުވަހުގެ މުއްދަތަށް ކުރިއަށް ގެންދިޔަ އެ ޕްރޮގްރާމުގައި، ދަރިން ތަރުބިއްޔަތު ކުރުމުގައި ނޭނގިނަމަވެސް ބެލެނިވެރިންނަށް … ތަފްސީލް\nފްލޮރިޝް ފިހާރައަށް ގެއްލުންދީ ވައްކަންކޮށްފައިވާ މައްސަލައާ ގުޅިގެން މީހަކު ހޯދަނީ\nހޯމަ ،21 ޖޫން 2021 / 9:27\nމަތީގައިވާ ވީޑިއޯއިން ފެންނަ މީހާއަކީ 2021 މެއި 19 ވަނަ ދުވަހުގެ 05:15 އެހާކަންހާއިރު ޝަމީމީ ގޯޅީގައި ހުންނަ ފްލޮރިޝް ފިހާރައަށް ގެއްލުންދީ އެފިހާރައިން ވައްކަންކޮށްފައިވާ މައްސަލައާ ގުޅިގެން ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ މީހެކެވެ. ވީމާ މިމީހާއާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ އިންސިޑެންޓް … ތަފްސީލް\nމަސްތުވާތަކެއްޗާ ދެކޮޅަށް ފުލުހުން ކުރަމުން އަންނަ މަސައްކަތުގެ ތެރެއިން ރ. އުނގޫފާރު ޕޮލިސް ސްޓޭޝަނާއި، ގދ. ތިނަދޫ ޕޮލިސް ސްޓޭޝަނާއި، ށ. ފުނަދޫ ޕޮލިސް ސްޓޭޝަން އަދި ހދ. ކުޅުދުއްފުށި ޕޮލިސް ސްޓޭޝަނުން ހިންގި އޮޕަރޭޝަނުގައި މަސްތުވާތަކެތި ހޯދައި ހަތަރު މީހަކު ހައްޔަރުކޮށްފިއެވެ. މި މައްސަލަތަކުގައި ހައްޔަރު ކޮށްފައިވަނީ 18 އަހަރުގެ ފިރިހެނަކާއި 32 އަހަރުގެ ފިރިހެނަކާއި … ތަފްސީލް\nވޯކް އެންޑް ޓޯކްގެ ނަމުގައި ކުށްމަދު ކުރުމުގެ ހަރަކާތެއް ތ. ގުރައިދޫގައި ކުރިއަށް ގެންގޮސްފި\nއާދިއްތަ ،20 ޖޫން 2021 / 10:20\nކުށްމަދު އަމާން މާހައުލެއް ރަށްރަށުގައި ގާއިމުކޮށް ރައްޔިތުން އިތުރަށް ހޭލުންތެރިކުރުވުމަށް ފުލުހުން ކުރަމުންދާ މަސައްކަތްތަކުގެ ތެރެއިން ވޯކް އެންޑް ޓޯކްގެ ނަމުގައި ކުށްމަދު ކުރުމުގެ ހަރަކާތެއް ތ. ގުރައިދޫގައި ކުރިއަށް ގެންގޮސްފިއެވެ. މި މަހު 18 ވަނަ ދުވަހު ގުރައިދޫ ޕޮލިސް ސްޓޭޝަނުން ކުރިއަށް ގެންދިޔަ އެ ހަރަކާތުގެ ތެރެއިން، އެ ރަށުގެ ފިހާރަތަކަށް ޒިޔާރަތްކޮށް މައުލޫމާތު … ތަފްސީލް


Anehkaves mareh! IS ge nurakka Bangladesh gai bodu vejje\nބަންގްލަދޭޝްގެ މެދުތެރޭ އަވަށެއްގައި ފަހާ ތަނެއް ހިންގާ ހިންދޫ ދީނުގެ މީހަކަށް ހަމަލާދީ މަރާލައިފި އެވެ. އެ ގައުމުގެ ފުލުހުން ބުނާ ގޮތުގައި، އެމީހާއަށް ހަމަލާދީފައިވަނީ ދެ މީހަކުވެގެންނެވެ.\nމަރާ ގުޅިގެން ފުލުހުން އިތުރަށް ބުނެފައިވަނީ އެ ހަމަލާއަކީ ދީނީ އެއްވެސް ޖަމާއަތާ ގުޅިފައިވާ ހަމަލާއެއްތޯ ބަލަމުންދާ ކަމަށެވެ. ފުލުހުން މިހެން ބުނެފައިވާއިރު، މެދުއިރުމަތީގައި ހަމަނުޖެހުންތައް ހިންގަމުން އަންނަ އައިއެސް ޖަމާއަތުން ވަނީ އެ ހަމަލާގެ ޒިންމާ އުފުލާފަ އެވެ. އެކަން އެ ޖަމާއަތުން އަންގާފައިވަނީ އޮންލައިނުކޮށް ނެރެފައިވާ ބަޔާނެއްގަ އެވެ. އެ ބަޔާނުގެ ތެދުކަން ޔަގީންކުރަން ފުލުހުން ދަނީ މަސައްކަތްކުރަމުންނެވެ.\n"ހަމަލާދިން މީހުން އައީ ސައިކަލެއްގައި، މަރާލީ ހިންދޫ މީހާ އިނީ މަގެއްގެ އެއް ފަރާތުގައި އިށީނދެގެން، އެމީހާގެ ކަރަށާއި އަތަށް ވަނީ ހަމަލާދީފަ،" ފުލުހުން ބުނެފައިވެ އެވެ.\nފުލުހުން ބުނެފައިވަނީ މަރާލި މީހާއާ ގުޅޭ ގޮތުން އެ ސަރަހައްދުގައި ދިރިއުޅޭ ބައެއް މީހުން ފުލުހުންނަށް މައްސަލަ ހުށަހަޅާފައިވާ ކަމަށެވެ. އެއީ އެމީހާ ރަސޫލާއަށާއި އިސްލާމްދީނަށް ފުރައްސާރަކުރާ ކަމަށް ބުނެ އެވެ. އެކަމާ ގުޅިގެން އޭނާ ތިން ހަފުތާއަށް ޖަލަށް ވެސް ލާފައިވެ އެވެ.\nމިދިޔަ ހަފުތާ މަރާލި ބަންގްލަދޭޝްގެ ޕްރޮފެސާ --\nއައިއެސްގެ ނުރައްކާ ބޮޑުވީތަ؟\nމިއީ ބަންގްލަދޭޝްގައި މިފަދަ ހާދިސާއެއް ހިނގި ފުރަތަމަ ފަހަރެއް ނޫނެވެ. މިފަހަކަށް އައިސް އެ ގައުމުގައި މިފަދަ ހަމަލާތައް ވަނީ އިތުރުވެފަ އެވެ. މުސްލިމުން މެޖޯރިޓީ އޮންނަ ބަންގްލަދޭޝްގައި އެހެން ދީންތަކުގެ މީހުންނަށް އެކި ކަހަލަ ބިރު ދެއްކުންތަކާއި ހަމަލާތައް ދަނީ ދެމުންނެވެ.\nމިދިޔަ ހަފުތާގެ ތެރޭގައި އެކަނި ވެސް ތިން މީހުން ބަންގަލަދޭޝްގައި މަރާލައިފައިވެ އެވެ. އެގޮތުން އެއް ޖިންސުން ގުޅުން ހިންގުމަށް ވަކާލާތުކުރާ ކަމަށް ބުނެ ދެ މީހަކު މަރާލާފައިވާއިރު ހަމަ މިދިޔަ ހަފުތާ ޔުނިވާސިޓީއެއްގެ ޕްރޮފެސަރެއް ވެސް މަރާލާފައިވެ އެވެ. މި ހުރިހާ ހަމަލާތަކެއް ވެސް ދީފައި ހުންނަނީ ވަރަށް އެއްކަހަލަ ގޮތަކަށެވެ. އަދި ހަމަލާތަކުގެ ޒިންމާ އައިއެސްއިން އުފުލާފައިވެސްވެ އެވެ.\nމިފަދަ ހަމަލާތައް ގިނަވެ، އައިއެސްއިން އެ ހަމަލާތަކުގެ ޒިންމާ ނަގާފައިވީ ނަމަވެސް ބަންގްލަދޭޝްގެ ސަރުކާރުން ބުނެފައިވަނީ އައިއެސް އަދި އަލްގައިދާ ޖަމާއަތް އެ ގައުމުގައި ނެތް ކަމަށެވެ. އެފަދަ ނުރައްކަލެއް ވެސް ނެތް ކަމަށެވެ. ނަމަވެސް ބަންގްލަދޭޝްގައި މިފަދަ ހަމަލާތައް ގިނަވެގެން އައިއެސްއާ ގުޅުން އޮންނަ މީހުން އިތުރުވެގެން ދިޔުމަކީ މުޅި ދެކުނު އޭޝިއާ ވެސް އޭގެ ބިރުވެރިކަން އޮތް ކަމެކެވެ.\nއިސްލާމިކް ސްޓޭޓް ބަންގްލަދޭޝް


Roadhaige kurin Winter Park Hulhuveyne\nރަސްރަނި ބަގީޗާގައި ތަރައްޤީ ކުރާ ވިންޓާރ ޕާކު މިއަހަރުގެ ރަމަޟާން މަހުގެ ކުރިން ނިންމުމަށް މަސައްކަތްކުރަމުންދާކަމަށް ހައުސިން މިނިސްޓަރު ޑރ.މުހައްމަދު މުއިއްޒު ވިދާޅުވެއްޖެއެވެ.\nމިކަން ހާމަކުރައްވާ ދައުލަތުގެ މީޑިއާގެ ޕްރޮގްރާމެއްގައި ވާހަކަފުޅުދައްކަވަމުން މިނިސްޓަރ މުއިއްޒު ވިދާޅުވީ، ޕާކުގެ މަސައްކަތް ނުނިމި ލަސްވަމުން ދަނީ އެތަނުގައި ހަދާ އިމާރާތަކީ ވަރަށް ފުރިހަމަކޮށްހަދަން ޖެހޭ ތަނަކަށް ވާތީ އެކަމަށާއި، ޓެސްޓުތަކެއް ހަދާ، ރާއްޖެއަށް ހާއްސަކޮށް އެފަދަ ތަނެއް ހެދުމަށް މަސައްކަތް ކުރަމުން އަންނާތީ އެކަމަށް ގިނަ ވަގުތު ނަގާތީ ކަމަށެވެ.\nއެހެންނަމަވެސް މިހާރު ކުރަންހުރި މަސައްކަތް ކުރިޔަށް އޮތް 45 ދުވަހުގެ ތެރޭގައި ނިންމައިލެވޭނޭކަމަށް މިނިސްޓަރ ވިދާޅުވިއެވެ.\nމިނިސްޓަރ އިތުރަށް ވިދާޅުވީ މި ވިންޓަރ ޕާކަކީ ހުރިހާ ގޮތަކުން ބެލިޔަސް ވަރަށް ތަފާތު ތަނަކަށް ވެގެންދާނޭ ކަމަށާއި، މި ތަނަކީ ތަފާތު ގޮތަކަށް ތަރައްގީކުރާ ތަނެއް ކަމުގައެވެ.\n“އެ އިމާރާތުގެ ތެރޭގައި ހުންނާނީ ވިންޓާ ތަޖުރިބާ ކުރެވޭ ގޮތަށް ސްނޯ އުފައްދާ މެޝިނަކާ އެކު. އަދި އައިސް ސްކޭޓިން ވެސް ކުރެވޭނެ.” މިނިސްޓަރ ވިދާޅުވިއެވެ.\nމެއި މަހުގެ 15 ވަނަ ދުވަހު ރޯދަމަސް ފެށޭއިރު، ރޯދައިގެ ކުރިން މި ޕާކު ނިންމުމަށް ސަރުކާރުން ވަނީ އަމާޒު ހިފާފައެވެ.


މިއީ ހަމަ ފައިސާތަށް އަލިފާނަށް ލައި އަންދާލުން! | | Sangu News\nމިއީ ހަމަ ފައިސާތަށް އަލިފާނަށް ލައި އަންދާލުން!\n20 ސެޕްޓެމްބަރ 2019 - 14:35\nތަރައްޤީއަށް ހިންގި މަޝްރޫޢުތަށް ނުބެލެހެއްޓި ވީރާނާވަނީ! ފޮޓޯ:ސަންގު\nރާއްޖޭގެ ތަރައްޤީއަށް ގިނަ މަސައްކަތްތަކެއް ކޮށް މި މުޖުތަމަޢަކީ ރައްޔިތުންގެ ދިރިއުޅުމަށް ފަސޭހަ ތަނަކަށް ހެދުމަށް މިދިޔަ ސަރުކާރުން ވަނީ ގިނަ މަސައްކަތްތަކެއް ކުރައްވާފައެވެ. ކުރިއަށްގެންގޮސްފައިވާ މަޝްރޫޢުތަކަކީ ޒަމާނަށް ފެތޭ ބިލިއަނުން ޚަރުކޮށްފައި ހުރި މަޝްރޫޢުތަކެވެ. ރާއްޖޭގެ މަލަމަތި ބަދަލުކޮށްލީ ކުރީގެ ސަރުކާރުންނޭ ބުނުމަކީ ދޮގަކަށް ނުވާނެއެވެ.\nހިތްފަސޭހަ ޕާކުތަކާއި މަގުތަކުގައި އަޅާފައިވާ ތާރާއި ވެލާނާ އިންޓަނޭޝަނަލް އެއާޕޯޓުގައި އަޅާފައިވާ މާސިންގާ ބޮޑު ރަންވޭއާއި ޕާކިންގް މައްސަލައަށް ޙައްލު ގެނައުމަށް ހަދާފައިވާ ޕާކިންގް ސިސްޓަމްތަކާއި ޒުވާނުންނަށްޓަކައި ތަރައްޤީކުރަން ފަށާފައިވާ ކުޅިވަރު އެރީނާ ތަކަކީ މުޅިންވެސް ރައްޔިތުންގެ ފައިސާ އެންމެ ފައިދާ ކުރުވަނިވި ގޮތުގައި ހޭދަކުރުމަށް އޭރުގެ ސަރުކާރުގެ ދުރުވިސްނޭ ސިޔާސަތުތަކުގެ ދަށުން ޕްލޭން ކުރެވިގެން ކުރިއަށްގެންގޮސްފައިވާ މަޝްރޫޢުތަކެވެ.\nކުރީގެ ސަރުކާރުން ތަރައްޤީ ކުރި އިސްކަންދަރު މައިޒާނުގެ ނޭމް ޕްލޭޓް ހަލާކުވަނީ. ފޮޓޯ: ޓުވިޓާ\nބޮޑެތި އިމާރާތްތަކުންނާއި ދުއްވާއެއްޗެހިން ތޮއްޖެހި ދުމާއި ހިރަފުހުން ތަޤައްޔަރުވެފަިއވާ މާލެއަކީ ކުޑަކުދިންނަށާއި އިސްރައްވެހިންނަށް ހިތްފަސޭހަ ކޮށްދިނުމަށް މާލޭގެ އެކި ސަރޙައްދުތަކުގައި ޕާކުތަށް ހެދުމާއެކު އެތަންތަން މީހުންނާއިގެން ފުރުނެވެ. މެންދުރުގެ ރަތްދައްކާ އަވީގައި ފިނި ކޮށްލުމަށްޓަކައި މާލޭގައި ގޮސް ވަންނާނެ މައިޒާންތަށް ހެދުން ފެށުމުން އޭރު ރައްޔިތުންގެ މޫނުމައްޗަށް ހިނިތުންވުން ވެރިވެއެވެ. ޒަމާނުއްސުރެ ދިވެހިންގެ މެދުގައި އޮތް އެކުވެރިކަމާއި ގާތްތިމާގެ ކަމުގެ ގުޅުން އިތުރަށް ވަރުގަދަކޮށްދޭ ތަންތަނުގެ ގޮތުގައި އެ ޕާކުތަށް ވެގެންދިޔައެވެ.\nއެ ޕާކުތަކަކީވެސް މިލިއަނުން ޚަރަދުކޮށް ބަޔަކު ރައްޔިތުންނަށްޓަކައި ތަރައްޤީކޮށްފަިއވާ ތަންތަނެވެ. އޭގެ އަހަރެއް ފަހުން އެތަންތަން ފެނިގެން މިދަނީ ވީރާނާވެ ހަލާކުވާން ފަށާފައިވާ މަންޒަރުތަކެވެ. ޕާކުތަކުގައި ހުރި ސީސޯތަކުން ދަބަރުޖަހައި އުނދޯލި ތަކުގެ ދާގަނޑުތަށް ހުންނަނީ ކެނޑިފައެވެ. ޕާކުތަކުގައި އިންދާފައި ހުރި ވިނަތަކުގެ ތާޒާކަން ގެއްލި މިލާ މޯޅިވެފައިވާ މަންޒަރެވެ. މިއަދު އެތަންތަނަކީ މަލޭގައި ވީރާނާވާން ހުހައް ބަހައްޓާފައި ހުރި ހުސް ޕާކުތަކެކެވެ. އެ ޕާކުތައް މިހެން ހުއްޓާ ބްރިޖް ކައިރިން ބޮޑު ޕާކެއް ހަދަމުންދާއިރު ވީރާނާ ވާން ހުރި ޕާކުތަށް ވީރާނާ ވާން ދޫކޮށްލަނީބާ؟ ޕާކުތައް ހެދުމަށް ހަރަދުކުރި ފައިސާތަށް ބޭކާރުވާން ދޫކޮށްލައްވަނީތޯ؟\nކުރީގެ ސަރުކާރުން ތަރައްޤީ ކުރި ރަސްފަންނުގެ މޫދު ޕްލާސްޓިކް ކުނި ބުނިން ފުރިފަ. ފޮޓޯ: ޓުވިޓާ\nއަބަދުވެސް ދެކެވެމުން އަންނަ އެއްވާހަކައަކީ މާލޭގައި ޕާކިންގް ނިޒާމަށް ޙައްލެއް ހޯދުމަށް މަސައްކަތް ކުރަމުންދާ ވާހަކައެވެ. އެ މައްސަލައަށް ޙައްލުހޯދުމަށް ކުރީގެ ސަރުކާރުން ޕާކިންގް ސިސްޓަމްތަށް މުޅިން އަލަށް ރާއްޖެއަށް ތަޢާރަފްކޮށް ސިސްޓަމްތަށް ރާވަން ފެށިއެވެ. ބައެއް ސަރަޙައްދުތަކުގައި ރާވާ ނިންމާ އޮޕަރޭޓް ކުރަންފެށިއެވެ. ސަރުކާރު ބަދަލުވުމާއެކު އެއީ އެންމެ އެދެވޭ ހައްލެއް ނޫން ކަމަށް ފެންނާތީ ޕާކިންގް ސިސްޓަމްތަށް މިޙާރުވަނީ ނަގާފައެވެ. ސަރުކާރުން ބުނަނީ އަދިވެސް ޕާކިން މައްސަލައަށް ޙައްލުހޯދުމަށް އިތުރަށް މަޝްވަރާ ކުރަމުން އަންނަ ވާހަކައެވެ. ސުވާލަކީ މައްސަލައިގެ ޙައްލު ފައިނަލައިޒް ނުކޮށް ޕާކިންގް ސިސްޓަމްތަށް ނެގުމަށްފަހު ބާދަގަޑަށް ވާ ދޫކޮށްލީ ކީއްވެތޯ؟ ޖަވާބުގައި ސަރުކާރުން ބުނީ ޕާކިން ސިސްޓަމްއަށް ވުރެ ޕާކިންގް ބިލްޑިންގްތަކަކީ އެދެވޭ ޙައްލެއް ކަމަށެވެ. އަދި އެކަމަށް މަޝްވަރާތަށް ކުރެވެމުންދާ ކަމަށެވެ. ޕާކިންގް ސިސްޓަމްތަކަކީ އޭރު ވަގުތީ ހައްލެއްގެ ގޮތުގައި ބަލައިގެން ފެށި ޕްރޮޖެކްޓެއް ކަމަށް ސަރުކާރުން ބުނިއެވެ. އަދި ޕާކިންގް ސިސްޓަމްތަކަށް ވުރެ ވަގުތީ ޙައްލަކަށް ޕާކިންގް ޒޯންތަށް ބަރާބަރު ކަމަށް ބުނެ އެކި ސަރަޙައްދުތަކުގައި ޕާކިންގް ޒޯންތަށް ތަރައްޤީ ކުރަން ފަށައިފިއެވެ. ބާދަގަނޑަށް ވާން ދޫކޮށްލި ޕާކިންގް ސިސްޓަމްތަކަކީވެސް ހަމަ ފައިސާ ނޫންތޯ؟ ދަބަރު ޖަހާ ފީވާން އެ ދޫކޮށްލެވުނީ ހަމަ ފައިސާނޫންތޯ؟\nކޯޑު އެފް ލެވެލްގެ ރަންވޭ ހުޅުވިތާ އެއް އަހަރުވީއިރުވެސް އޮޕަރޭޓް ނުކުރޭ. ފޮޓޯ: ސަންގު\nދައުލަތަށް އެންމެ ގިނަ ފައިސާ ވަންނަ އެއްކުންފުންޏަކީ ރާއްޖޭގެ މައި ދޮރާށި ނުވަތަ މޯލްޑިވްސް އެއާޕޯޓްސް ކޮމްޕެނީ ލިމިޑެޓް ކަމަށްވާއިރު އެއާޕޯޓަކީ ތިންގުނަ އިތުރަށް ޤައުމަށް ފައިދާވާތަނަކަށް ހެދުމަށްޓަކައި އެއް ބިލިއަން ޑޮލަރުގެ ބިޔަ މަޝްރޫއެއް ވަނީ ނިމިދިޔަ ސަރުކާރުން ފަށާފައެވެ. އެއާޕޯޓުގައި ފެށި އެ ބިޔަ މަޝްރޫ ދުންޖަހާފައި ފެށިގޮތަށް އައިސް މިއަދު މިވަނީ ހުއްޓުމަކަށް އައިސްފައެވެ. ކުރީގެ ސަރުކާރުގައި އެއާޕޯޓުގަިއ ފާހަގަކޮށްލެވޭ ބައެއް މަޝްރޫޢުތަށް ވަނީ ނިމިފައެވެ.\n3.4 ކިލޯ މީޓަރު ދިގު އަދި ފުޅާ މިނުގައި 60 މީޓަރު ހުންނަ ބިޔަ ރަންވޭ ނިންމާ މިދިޔަ އަހަރުގެ ސެޕްޓެންބަރު މަހުގެ 18 ވަނަ ދުވަހު ހުޅުވާ ދުނިޔޭގެ އެންމެ ބޮޑެތި މަރުކާރުގެ އޭ 390 ގެ ބޯޓެއް ވަނީ ޖައްސާފައެވެ.\nއުސޫލެއްގެ ރަންވޭ ކޮމާޝަލް ދަތުރުތަކަށް ހުޅުވާލާނީ ރަންވޭ އެއްކޮށް ނިމޭތާ ތިން މަސަފަހުންނެވެ. ރަންވޭ ނިމި އަހަރެއް ފާއިތުވެގެން ދިޔަ އިރުވެސް އަދިވެސް އެ ރަންވޭއަށް އިތުރު ފްލައިޓެއް ނުޖައްސައެވެ. އާންމުދަތުރުތަކަށް ހުޅުވާ ނުލައެވެ. އައު ރަންވޭއަކީ ނިސްބަތުން ބަލާއިރު މިހާތަނަށް ރާއްޖޭގައި ބޮޑު އަދަދަކުން ޚަރަދުކޮށްގެން އެޅި ރަންވޭއެކެވެ. ނަމަވެސް އެ ރަންވޭ އަދިވެސް ޚިދުމަތަށް ނުހުޅުވި އޮތް އިރު އެއީ ވެސް ފައިސާ ނޫންތޯ؟ އެއާޕޯޓުން ހުޅުވެން ހުރި ވަޒީފާގެ ދޮރުތަށް ނުހުޅުވި ލަސްވާއިރު މިއީވެސް ރައްޔިތުންގެ ޖީބަށް ލިބޭ ހުސްކަމެއް ނޫންތޯ؟\nމިއަދު އަޅުގަނޑުމެންނަށް ފެނިގެން މިދަނީ ސިޔާސީ ތަޅާފޮޅުންގަނޑެކެވެ. އެއް ސަރުކަރުން އަނެއް ސަރުކާރުގެ ކުއް ދައްކާ ހަޑި ސާފުކުރަމުންދާ މަންޒަރެެވެ. އެއް ސަރުކާރުން ހިންގާފައިވާ ތަރައްޤީގެ މަޝްރޫތަކަށް ފަސް އަޅާ ފޮރުވަން އުޅޭ ތަނެވެ. ކޮންމެ ބަޔަކު ކުރިއަސް ރައްޔިތުންނަށް އެކަމުން ފައިދާ ވަންޏާ އެއީ އެންމެންވެސް ބަލައިގަންނަންވީ ކަމެކެވެ. އެގޮތް ކަމުނުދަންޏާ އެއަށްވުރެ ރަނގަޅު ގޮތެއް ދެއްކުމަށްފަހު ކުރިއަށް ވަޑައިގަންނަވަންވީއެވެ. ބުނާ ބަހަކުން ނޫނެވެ. ޢަމަލުންނެވެ.


Footboalha season live koh PSM in dhakkaane | Mihaaru\nފުޓްބޯޅަ ސީޒަން ލައިވްކޮށް ޕީއެސްއެމް އިން ދައްކާނެ\n07 ޑިސެމްބަރ 2020 - 11:16\nމާދަމާރޭ ފަށާ ރާއްޖޭގެ ފުޓްބޯޅަ ސީޒަނުގެ މެޗުތައް ޕަބްލިކް ސާވިސް މީޑިއާ (ޕީއެސްއެމް) ގެ ޔެސް ޓީވީން ވަގުތުން ދައްކާ ގޮތަށް ހަމަޖެހިއްޖެ އެވެ.\nއެފްއޭއެމުން ވަނީ އިއްޔެ ޕީއެސްއެމް އާ އެކު އެއް އަހަރުގެ އެއްބަސްވުމެއް ހަދައިފަ އެވެ. ގައުމީ ފެންވަރުގެ ބޮޑު އިވެންޓަކާ ދިމާނުވާ ކަމަށް ވަންޏާ ސީޒަނުގެ ހުރިހާ މެޗެއް ޔެސް ޓީވީން ދައްކާނެ އެވެ. އަދި އެހެން ޗެނަލްތަކުން ލައިވްކޮށް މެޗު ދައްކަން ބޭނުންވާ ނަމަ، އަޕްލިންކް ފީ އެއް ދައްކައިގެން މެޗުތައް ވަގުތުން ފޮނުވޭނެ އެވެ. އެފްއޭއެމުން ބުނީ ޕީއެސްއެމްއާ އެކު ހެދީ ދެ ފަރާތަށް ވެސް ވިޔަފާރި އުސޫލުން ފައިދާ ހޯދިދާނެ ފަދަ އެއްބަސްވުމެއް ކަމަށެވެ.\nޕީއެސްއެމް އަކީ ޒަމާނުއްސުރެ ފުޓްބޯޅަ މެޗުތައް ލައިވްކުރަމުން އަންނަ ޗެނަލެވެ. އެކަމަކު މިދިޔަ ސީޒަނުގެ މެޗުތައް ދައްކަން އެފްއޭއެމުން އެއްބަސްވުން ހެދީ ވީޓީވީއާ އެވެ. ފަހުން ފައިސާގެ މައްސަލައެއް ދިމާވެ ވީޓީވީން ވަކި ހިސާބަކުން މެޗުތައް ދެއްކުން ހުއްޓާލި އެވެ.\nރާއްޖޭގެ ފުޓްބޯޅަ ސީޒަން ހުޅުވަން ކުޅޭ ޗެރިޓީ ޝީލްޑް މެޗުގައި މާދަމާރޭ ބައްދަލުކުރާނީ މާޒިޔާ އާއި އީގަލްސް އެވެ. މި މެޗުގައި ރެފްރީކަންކުރާނީ 2011 ވަނަ އަހަރުގެ ޗެމްޕިއަންސް ލީގުގެ ފައިނަލް ރެފްރީ ހަންގޭރީގެ ވިކްޓަ ކަސާއީ އެވެ.\nލީގު ފަށާނީ މި މަހުގެ 13 ވަނަ ދުވަހު ހަވީރު މާޒިޔާ އާއި ޔުނައިޓެޑް ވިކްޓްރީގެ މެޗުންނެވެ.\nއަހަރަމެން މިހާރު ފީއެސްއެމްގެ ޗެނަލް ތައް ނުބަލާތާ ކިތައްމެ ދުވަހެއް. އަހަރަމެންގެ ޗެނަލަކީ ރާއްޖެޓީވީ. އެ ޓީވީން ދަށްކާ އެއްޗެއް ވިންޔާ ބަލަށް.\nމިސަރުކާރުގަ ބަންސާމްގެ ނުފޫޒް ހާދަ ގަދައޭ. ބަންސާމް އާއި ދެކޮޅު އެއްމެން ސައިޒް ކޮށް މައިތިރި ކޮފި. ހުދު މިނިސްޓަރ ވެސް ފައިބުޑަށް އަށްނަށް ޖެހުނީ.\nތިވާނި ދެދުވަސް. ޔެސް ޓީވީއަކަށް ނުވާނެ. އެއްވެސް މިސްރާބެއް ނެތް ޗެލްއެއް. އަބަދު އެކަންޗެއް ދަށްކާނި\nތި ބަލާކަށް މީހަކު ނޫޅެ. ބޭކާރު ކަންތަން ނުކުރޭ ފީއެސްއެމުން\nދިވެހި ފުޓްބޯޅައިގެ ބަލިފަޔަކީ ސީޒަނަށް ތައްޔާރުވުން. ބައެއް ޓީމުތަކަކުން ފިޒިކަލް ފިޓްނަސްއަކަށް އެއްވެސް އަހުމިއްޔަތު ކަމެއްނުދޭ، ކޮންމެ ދުވަހަކު ކުޑަ ޑްރިލްއެއް ހަދާފަ ޓީމް ބަހާލައިގެން މެޗެއް ކުޅެލަނީ އެވަގުތު ކޯޗު ހުންނާނީ ކޯޗިންސްޓާފެއް އޮލަވާހަކަށް ގެއްލިފަ. ދެން ދަނޑުން އަހަރުމެން މިމެޗުތަށް ބަލާއިރު ފެންނަނީ ލިބޭ ޕާްސްތަށް ކޮންޓްރޯލް ނުވެގެން އުޅޭތަން. ފަހުހާފް ރަގަޅަށް ނުދުވިގެން އުޅޭނީ ވަރުބަލިކަމުން!\nބަލާނެ މީހަކު މިހާރު ނުވާނެ.\nސާބަހޭ ޔެސް ޓީވީ.ޔެސް ޓީވީން ކުރާނެ ކަމެއް ނެތިގެން ރޭގަނޑުވެސް ދައްކަނީ މީގެ އެތައް އަހަރެއް ކުރީގަ ވޯލްޑްކަޕް އަދި ކޮޕާ އެމެރިކާގެ މެޗްތައް.\nތިޔަބުނީ ހެޔޮކޮށް.އަދި ދައްކާނީވެސް އަބަދު އެއް މެޗުތަކެއް.ކީއް ވާނީ ދިވެހި ފުޓްބޯޅައިގެ ކުރީގެ ވަރުގަދަ މެޗެއް ދައްކާލީޔާ.


Kompany Enburi Lhairuge Club Ah Eheevumah - Vaguthu\nކޮމްޕެނީ އެނބުރި ޅައިރުގެ ކްލަބަށް އެހީވުމަށް\n4 މަސް ކުރިން ( މެއި 19, 2019 )\nމެންޗެސްޓާ ސިޓީގެ ކެޕްޓަން ވިންސެންޓް ކޮމްޕެނީ މެންޗެސްޓާ ސިޓީ ދޫކޮށްލާނެ ކަމަށް މިއަދު ކުރިން ވަނީ އިއުލާން ކޮށްފައެވެ. އަސަރުގަދަ މެސެޖަކާއެކު އެނާ ކްލަބަށް ކޮށްދިން ހިދުމަތަގައި ޝާމިލްވި އެންމެންނަށް ޝުކުރު އަދާކޮށް، ކްލަބު ދޫޫކޮށްލާނެކަން ކޮމްޕެނީ އިއުލާން ކުރުން ވެގެންދިޔައީ ކުއްލި ހަބަރަކަށެވެ. އެއްވެސް މީހަކަށް ކޮމްޕެނީގެ މިސްރާބު ހުރި ދިމާ އަންދާޒާ ކޮށްލަން ދަތިވިއެވެ.\nއޭގެ ކުޑައިރުކޮޅެއް ފަހުން ކޮމްޕެނީ މިވަނީ އޭނާގެ މިސްރާބުވެސް ދެވަނަ މެސެޖަކުން ކިޔައިދީފައެވެ. ސިޓީ ދޫކޮށް، އެނބުރި އުފަން ގައުމު ބެލްޖިއަމްއަށް އޭނާ ދާ ސަބަބުވެސް ކޮމްޕެނީ ކިޔައިދިނީ އަސަރުގަދަ މެސެޖަކުންނެވެ.\n"އަހަރެންގެ ފުރަތަމަ ކްލަބު، އަހަރެން އަހަންނަށް ހަދައިދިން ކްލަބު އަންދަރްލެޗަކީ. މިދިޔަ އަހަރު އިންޓަނޭޝަނަލް ބްރޭކަށް ދިޔުމަށްފަހު އަހަރެން އެޓީމުގެ ތަމްރީނުތައް ބަލާލުމަށް ދިޔައިން. ދާދިފަހުން ކްލަބާ ހަވާލުވި ޗެއާމަން ކޯކޭއާއި ސްޕޯޓްސް ޑިރެކްޓަރު މައިކަލް ވާޝުރެން އަހަރެންގެ ލަފާ ހޯދި، އަންދަރްލެޗްގެ ތާރީހު އިޔާދަ ކުރުމަށް،" ކޮމްޕެނީ އޭނާ އެނބުރި ބެލްޖިއަމްއަށް ދާން ޖެހުނު ހިސާބު ކިޔާދީފައިވެއެވެ.\nއަންދަރްލެޗްގެ ޕްލޭޔާ ކޯޗަކަށް ތިން އަހަރު ދުވަހުގެ އެއްބަސްވުމެއްގައި ކޮމްޕެނީ ސޮއިކޮށްފައިވާ އިރު، ކޮމްޕެނީއަކީ އެ ކްލަބުގެ ހީރޯއެކެވެ. ކޮމްޕެނީގެ ކެރިއަރު ފެށި އަންދަރްލެޗަކީ ބެލްޖިއަމްގެ ތާރީހުގައި އެންމެ ކާމިޔާބު ކްލަބެވެ. އެންމެ ގިނައިން ލީގުވެސް ހޯދި ކްލަބު، މިހާރު އޮތީ ދަށް ހާލަތެއްގައެވެ. ކަންތައްތައް ހައްލު ކުރާނެ މެގަ ޕްލޭނަކަށް ބޭނުންވެފައެވެ.\n"އަހަރެން އަޑުއެހިން ކްލަބުގެ ޕްރޮޖެކްޓްތައް ހިންގުމަށް ވެރިން ރާވާފައި ހުރި ކަންކަން. ޒުވާން ޖީލަކަށް އަންދަރްލެޗުގެ މެނޭޖުމަންޓްގެ ވިސްނުން އެބަހުރި. އެއީ މި ކްލަބުގެ ތާރީހީ ކާމިޔާބީތައްވެސް އައިސްފައިވާ ގޮތަކީ. އެކަން ކުރަން އަހަންނަށް ދައުވަތު ދިން ހިސާބުން ފަހަތަށް ޖެހެވޭކަށް ނެތް. އަހަންނަށް ކުރެވެން އޮތް ކަމެއް މި ކްލަބަށް ކޮށްދޭން ޖެހޭ. މިއީ ސިޓީއަށް ކިޔާއީ އަލްވަދާއެއް ނޫން. އަދި އެނބުރި އަންނާން. އެކަމަކު މިވަގުތު އަހަރެންގެ އެންމެ ޅައިރު ކްލަބު އެހީއަށް އެދެނީ. އެހެންވީމަ ކޮންމެހެންވެސް އެކަން ކޮށްދޭން މަޖުބޫރު،" ކޮމްޕެނީ ބުނެފައިވެއެވެ.\nޗެމްޕިއަން ސިޓީ އަތުން ނޮރްވިޗް ސިޓީ އަށް ބޮޑު މޮޅެއް!\nކޮމްޕެނީގެ ހާއްސަ ވަދާއީ މެޗުގައި ބައިލައްކަ ސަޕޯޓަރުން ބައިވެރިވެއްޖެ


Clique College school nimaa kudhinnah aa dhoreh\nކްލިކް ކޮލެޖުން ސްކޫލް ނިންމާ ކުދިންނަށް އާ ދޮރެއް\nއޯ ލެވަލް އަދި އޭލެވަލް ނިންމާ ކުދިންނަށް ކްލިކް ކޮލެޖުން ހާއްސަ ފުރުސަތު ތަކެއް ލިބޭ، އިވެންޓެއް ބާއްވަން ތައްޔާރު ވެއްޖެ އެވެ.\nކްލިކް ކޮލެޖުން "ނެކްސްޓް ސްޓެޕް" ގެ ނަމުގައި ދެ ދުވަހުގެ މުއްދަތަށް ކުރި އަށް ގެންދާ ހާއްސަ ކެރިއަ ގައިޑެންސް އިވެންޓް އޮންނާނީ މި މަހުގެ 24 އަދި 25 ވަނަ ދުވަހު ނޭޝަނަލް އާޓްގެލަރީގަ އެވެ.\nއެ ކޮލެޖުން ބުނި ގޮތުގައި ސްކޫލްގަ އުޅޭ ދުވަސްވަރު ހުރިހާ ދަރިވަރުން ވެސް މަސައްކަތް ކުރަނީ އިމްތިހާނުގަ ރަނގަޅު ނަތީޖާއެއް ހޯދުމަށް ކަމަށާ، ނަމަވެސް އޯލެވެލް އަދި އޭލެވެލް ނިމުމުން ހުސްކޮށް ތިބެން ޖެހޭ ކަމަށެވެ. އަދި އެއަށްފަހު ބައެއް ކުދިން އިންތިޒާރު ކުރަނީ ނަތީޖާ ނުކުންނާނެ ދުވަހަކަށް ކަމަށެވެ. މި އިވެންޓުގެ މަގުސަދަކީ ކުދިންނަށް ދާނެ މަގެއް ނުވަތަ ކުރިއަށް ގެން އަޅަން ޖެހޭ ސްޓެޕް ކިޔައި ދިނުން ކަމަށެވެ.\n"ބައެއް ކުދިން ތިބެނީ މަތީ ތައުލީމް ހާސިލް ކުރުމުގެ އުއްމީދުގަ އެވެ. ބައެއް ކުދިން ވަޒީފާ އެއް ހޯދުމަށް ނުކުމެ އެވެ. އެހެންނަމަވެސް ވަރަށް ގިނަ ފަހަރު މި ކުދިންނަށް ރާއްޖޭގައި ހުރި ފުރުސަތު ތަކެއް ނޭނގެ އެވެ. ރާއްޖޭގައި ވަޒީފާ އަދާ ކުރެވެން ހުރީ ކޮން ކަހަލަ ތަފާތު ދާއިރާ ތަކެއް ކަމެއް ނޭނގެ،" ކްލިކް ކޮލެޖުން ބުނެފައިވެ އެވެ.\nކްލީކް ކޮލެޖުން މެލޭޝިއާގެ ސެގީ ޔުނިވާސިޓީއާއެކު ސޮއިކުރަނީ- ފޮޓޯ: ކޯޕަރޭޓް މޯލްޑިވްސް\n"ނެކްސް ސްޓެޕް" ގެ ނަމުގައި ކްލިކް ކޮލެޖުން ބާއްވާ މި ހާއްސަ އިވެންޓުގައި ރާއްޖޭގެ ބޮޑެތި ވިޔަފާރިތަކުން ބައިވެރިވެ އެވެ. އެ ފަރާތްތަކުގައި ހުރި ފުރުސަތު ތަކެއް ކިޔައިދޭނެ އެވެ. މީގެ އިތުރުން މި ވެންޓުގައި ސްޕީކާސްގެ ގޮތުގައި ވެސް މުހިންމު ބައެއް ފަރާތް ތަކުން ބައިވެރިވާނެ އެވެ. އަދި ވަޒީފާ އަކަށް ނުކުންނަ ކުއްޖަކަށް ބޭނުންވާ ބައެއް ހުނަރުތައް ކިޔައިދޭނެ އެވެ. މީގެތެރޭގައި އިންޓަވިއު ސްކިލްސް އާއި ސީވީ ހެދުމުގެ ސްކިލްސްގެ އިތުރުން ސިއްހީ ގޮތުން ބަހައްޓަން ޖެހޭ ރީތި އާދަތަކާއި މިނޫން ވެސް ހުނަރުތައް ހިމެނެ އެވެ.


Dho?! Laamu Golha riha: Meeru kamaai nutrition values\nލާމު ގޮޅަ ރިހަ: މީރު ކަމާއި ނިޔުޓްރިޝަން ވެލިޔު\nބޮނޑިބަތް، ރިހާކުރު، ހަނާކުރި ހަވާދު، ނާރޯފަލްދާ، އައްޑޫ އަދި ހުވަދޫ ބޮނޑި ފަދަ ރާއްޖެ އަށް ހާއްސަ އެތައް ކެއުމެއްގެ ތެރެއިން އަޅުގަނޑުގެ ނަޒަރު އެ ކާނާއަކާ ދިމާއަށް ހުއްޓޭ އެކައްޗަކީ ގުޅަރިހަ އެވެ. ގުޅަރިހަ އަކީ ތިލަދުންމައްޗާއި ހައްދުންމަތި ފަދަ ރާއްޖޭގެ ބައެއް އަތޮޅުތަކަށް ޚާއްސަ ރިހައެއް ނަމަވެސް ހައްދުންމަތީގެ ރަހުމަތްތެރިން ބުނާގޮތުން ގުޅަރިހަ ނުވަތަ ހައްދުންމަތީގައި ކިޔާގޮތުން ނަމަ ގޮޅަރިހަ އަކީ ހައްދުންމަތިން ތައާރަފްވި ރިހައެކެވެ.\nގޮޅަރިހަ ތައްޔާރުކުރާ ގޮތާ ބެހޭ ގޮތުން ހައްދުންމަތީ ރަހުމަތްތެރިން ކަމަށްވާ އައިޝާ (އަސްލު ނަމެއް ނޫން) އާއި ފާތުން (އަސްލު ނަމެއް ނޫން) އަޅުގަނޑާ ހިއްސާކުރި ރެސިޕީ "ދޯ" ގައި ހިއްސާކޮށްލާނަމެވެ.\nފަރުމަސް (ސަމްސަލަކުން ކަހާފައި ނުވަތަ ހިމުންކޮށް މުގުރާފައި)، ދިވެހި ހަވާދު، ފިޔާ، މިރުސް، ދިރި، އިނގުރު، ހިކަނދިފަތް، ލޮނުމެދު، ލޮނު\nރިހައަށް ބޭނުންވާ ތަކެތި\nދިވެހި ހަވާދު، ފިޔާ، މިރުސް، ދިރި، އިނގުރު، ހިކަނދިފަތް، ރާނބާފަތް، ލޮނުމެދު، ލޮނު، ކާށިކިރު\nތައްޔާރު ކުރާނެ ގޮތް\nމަސްގުޅަ އަށް ނަގާފައި ހުރި ފިޔާ، މިރުސް، ދިރި، އިނގުރު، ހިކަނދިފަތް، ލޮނުމެދު، އަދި ހަވާދު ރަނގަޅަށް ފުނޑާލާށެވެ (ނުވަތަ ބްލެންޑް ކޮށްލާށެވެ). ތައްޓެއްގެ ތެރެއަށް މަހާއި ހަވާދުގެ ބާވަތްތައް އަދި ލޮނު ލައިގެން ރަނގަޅަށް މޮޑެލާފައި ކުދި ގުޅަގުޅަ އަށް ޖަހާލާށެވެ.\nގޮޅަ ރިހައިގެ މަސް ކަނޑަނީ\nރިހައަށް ނަގާފައި ހުރި ފިޔަލުގެ އެއްބައި، މިރުސް، ދިރި، އިނގުރު، ހިކަނދިފަތް، ލޮނުމެދު އަދި ހަވާދު އަޅައިގެން ހިމުންކޮށް މުގުރާލާށެވެ. ބާކީ ހުރި ފިޔާކޮޅު ކުދިކޮށް ކޮށައި، ހިކަނދިފަތާއި ރޯ މިރުސް އަޅައިގެން މީރުކޮށްލާށެވެ. އެއަށްފަހު ތައްޔާރުކުރި ހަވާދު އަޅައިގެން ފަސް ވަރަކަށް މިނިޓްވަންދެން ހަނާކޮށްލާށެވެ. ދެން އޭގެތެރެއަށް ކާށިކިރު އަޅާ މަޑުގިނީގައި ކައްކައި ރިހަގަނޑު ކެކެން ފެށުމުން އޭގެތެރެއަށް ގުޅަތައް އަޅައިގެން ރޯ ފިލަންދެން ކައްކާ ލޮނު ހެޔޮވަރު ކޮށްލާށެވެ.\nގުޅަ ހަދަން މަސްގަނޑު މޮޑެނީ\nމި ރެސިޕީއަކީ އަޅުގަނޑުމެންގެ ރަހަތަކާ ގުޅޭ އަދި ސިއްހީ ގޮތުން ވަރަށް ފައިދާހުރި ބައެއް ކާނާ ބޭނުންކޮށްފައިވާ ރިހައެކެވެ. ކަނޑުމަސް އަދި ފަރުމަހަކީ އެއްގަމު މަހާ އަޅާ ބަލާއިރު ސަރުބީގެ ބައި މަދުވެފައި ކޮލެސްޓްރޯލް މަތިވިޔަ ނުދޭން ވަރަށް ރަނގަޅު މަހުގެ ބާވަތެކެވެ. އަދި އެމެރިކަން ހާޓް އެސޯސިއޭޝަންގެ ޑައިޓަރީ ރިކޮމެންޑޭޝަންގައިވާ ގޮތުން ހަފްތާގެ މަދުވެގެން ދެ ދުވަހު މަހު ބާވަތެއް ބޭނުން ކުރުން އެދެވިގެން ވެއެވެ. އަދި މި ރެސިޕީގައި ބޭނުންކޮށްފައިވާ ފަރުމަހަކީ ކަނޑުމަހާ އަޅާ ބަލާއިރު ޕިޔުރިންގެ ބައި މަދު ބާވަތެއް ކަމުން ލޭގައި ޔޫރިކްއެސިޑް އޭ ކިޔާ މާއްދާ މައްޗަށް ދާނަމަ ކަނޑުމަހުގެ ބަދަލުގައި ކޮންމެވެސް މިންވަރަކަށް ބޭނުންކުރެވޭނެ އެވެ. އަދި މި ރެސިޕީގައި ބޭނުންކޮށްފައިވާ ދިރި، ފިޔާ، ލޮނުމެދު، ހިކަނދިފަތް އަދި ދިވެހި ހަވާދުގެ ބާވަތްތަކަކީ ޕޮޓޭސިއަމްގެ މިންވަރު ގިނަ ކާ ތަކެތިކަމުން ލޭގެ ޕްރެޝަރު މައްޗަށް ދާނަމަ ބޭނުންކުރަން ވެސް ރަނގަޅެވެ.\nމި ރެސިޕީގައި ހަށިގަނޑަށް ގެއްލުން ކޮށްފާނެ އެއްޗެއް ކަމުގައި ހިމެނެނީ ކާށި ކިރުގެ ބާވަތެވެ. ކާށި ހުންޏާއި ކާށި ކިރަކީ ހަށިގަނޑަށް ގެއްލުންވާ ސެޗުރޭޓަޑް ފެޓް ގިނަ ބާވަތެއްކަމުން ކާށި ކިރު ނުވަތަ ހުނި މާ ގިނައިން ބޭނުން ކުރެވޭ ނަމަ ލޭގައި ހުންނަ ހަށިގަނޑަށް ގެއްލުންވާ ކޮލެސްޓްރޯލްގެ މިންވަރު މަތިވުން ގާތެވެ.\nއެހެންކަމުން ކާށި ކިރު ބޭނުންކުރާ ނަމަ ބޯ ކިރުގެ ބަދަލުގައި ފެން ކިރު، ނުވަތަ ކާށި ކިރުގެ ބަދަލުގައި ކާޑް ނުވަތަ ހިކިކިރު ގިރައިގެން ނުވަތަ ގެރީގެ ދިޔާ ކިރު ބޭނުންކޮށްލުމުން މިކަން ރަނގަޅު ކޮށްލެވިފައި ރަހަ ކުޑަކޮށް ތަފާތުވި ކަމުގައި ވިޔަސް މީރު އެހެން ރަހައެއް ޖައްސާލެވޭނެ އެވެ.\nމި އާޓިކަލް ލިޔަން ރެސިޕީ އާއި ފޮޓޯތައް ނަގައިދީ އަދި މި މީރު ރިހަ ކައްކައި، އަޅުގަނޑަށް ރަހަ ދައްކައިދިނީތީ ހައްދުންމަތީގައި ތިބި ރަހުމަތްތެރިންނަށް ވަރަށް ބޮޑަށް ޝުކުރު ދަންނަވަމެވެ. އާޓިކަލް އަށް ބޭނުންވާ ނިޔުޓްރިޝަންގެ މައުލޫމާތު ހޯދީ އެމެރިކަން ހާޓް އެސޯސިއޭޝަންގެ ވެބްސައިޓް އަދި ކްރޯސަސް ފުޑް އެން ނިޔުޓްރިޝަން ކެއާ ޕްރޯސަސް 13 ވަނަ އެޑިޝަނުންނެވެ.\nރަވީ އާއި ރިޝްމީ ކައިވެނިކޮށްފި\nނާއިފްގެ ޒުލުގައި ނަން ހުސްކޮށް ދޫނި\nގުޅި: މޫދަށް އެރިލަން ހިތްގައިމު ރަށެއް\nހިތު ލޯބި ހިތާ ވަކިވާނޭހޭ


ކޮވިޑް 19 އާއި ގުޅިގެން ރައްކާތެރިކަމުގެ ފިޔަވަޅު އެޅުން\nމި އިޢުލާންވަނީ 23 މޭ 2020 2157 ގައި ބާތިލް ކުރެވިފައެވެ.\nރާއްޖޭގައި މިހާރު ހަލުވިކަމާއިއެކު ފެތުރެމުންދާ ކޮވިޑް- 19 ގެ ނުރައްކާ ބޮޑުވަމުންދާތީ އާއި ކުރިއަށް އޮތް ދެހަފަތާއަކީ މި ބަލީގެ ނުރައްކާ އެންމެ ބޮޑުވާނެ ދެހަފްތާ ކަމަށް އެޗް.ޕީ.އޭ އިން އިރުޝާދު ދީފައިވާތީ މިކައުންސިލުން އިތުރު އެންގުމެއް އަންގަންދެން 13 މެއި 2020 ގެ 00:00 ން ފެށިގެން ތިރީގައިވާފިޔަވަޅުތައް އެޅުމަށް ވަނީ ނިންމާފައެވެ.\n1. ރަށުގެ އެއްވެސް ސަރަހައްދެއްގައި އެއްވެ އުޅުމަކީ މަނާކަމެއްކެވެ.\n2. ރަށުގެ އެކިސަރަހައްދުތަކުގައިވާ ޖޯލިތައް ނަގައި ފިނިމައިޒާންތައް ބޭނުންނުކުރެވޭ ގޮތައް ބަންދުކުރުމަށް.\n3. ރަށުގެ ކެފޭތައް ޑެލިވަރީޚިދުމަތްދޭގޮތައް ބަންދުކުރުން.\n4. ރަށުގެ ފިހާރަތަކުގައި ގައިދުރުކަންހުންނާނޭގޮތައް ޚިދުމަތްދިނުން.\n5. ރަށުގެ ފިހާރަތައް ނަމާދުވަގުތުތައްފިޔަވައި ހެނދުނު 9:00 އިން ރޭގަނޑު 23:00 އަށް ހުޅުވާފައި ބެހެއްޓުން.\n6. ކޮންމެ ގޭބިސީއަކުން ވިޔަފާރިކުރުމަށް ކޮންމެދުވަހަކު އެއްބޭފުޅަކު ގެއިން ނުތުން.\n7. ޒަރޫރީ ބޭނުމަށް ގެނެވޭ ތަކެތިފިޔަވައި ރަށައް މުދާގެނައުމާއި ރަށުން މުދާފޮނުވާ ދުވަސްތަކުގެ ގޮތުގައި ހަފްތާގެ ހޮނިހިރު އަދި އަންގާރަދުވަސް ކަނޑައެޅުނު. މިގޮތުން އަތޮޅުފެރީ އާއި މާލެދަތުރުކުރާ ބޯޓްތައް އިސްތިސްނާވާނެއެވެ.\n8. އުޅަނދުފަހަރު ލަފާފުރާ ސަރަހައްދެއްގެ ގޮތުގައި ރަށުގެ ބަނދަރުގެ ދެކުނުކޮޅު ކަނޑައެޅުނު.\n9. މާލެއިން ތަކެތި ގެނައުމާއި ގެންދިއުމުގައި ލޯކަލް ގަވަރމަންޓް އޮތޯރިޓީން އެކުލަވާލައިފައިވާ މިންގަނޑާއި އެއްގޮތައް އަމަލުކުރުމަށް ނިންމުނު.\n10. ފަރުމަސްވެރިކަން ކުރުމުގެ ހުއްދަދިނުމުގައި ޓްރާންސްޕޯޓް މިނިސްޓްރީގެ ޤަވާއިދާ އެއްގޮތައް އަމަލުކުރުން.\n11. ރަށުގައި ދިރިއުޅޭ ބިދޭސީންގެ މައުލޫމާތުތައްނަގައި ކޮންމެފްތާއެއްގައި އެފަރާތްތަކުގެ ހާލަތު މޮނިޓަރކުރުން.\n12. ރަށުގައި އެސްޓީއޯގެ މިންގަނޑާއި އެއްގޮތައް ކާޑުވިއްކަމުންދާކަން ޔަގީންކުރުން އަދި ފިހާރަތަކުގައި ކާޑު ހުރިމިންވަރު ދުވަހުންދުވަހައް އަދާހަމަކުރަމުންދިއުން.\n13. ކޮވިޑް 19 އާއި ގުޅިގެން ޖަމާއަތުގައި ނަމާދުނުކުރުމަށް އަންގާފައިވީހިދު ޙަރަދު ކުޑަކުރުމުގެ ގޮތުން މަސްޖިދުލް ނަސްރި މިސްކިތުގެ އަންހެނުންނައް ހާއްސަކުރެވިފައިވާ ބައި ބޭނުންކުރުމަށް.\n14. ހުއްދަލިބިގެން ގެއިންބޭރަށް ނުކުންނައް ފަރާތްތައް މާސްކު އަޅައިގެން ނޫންގޮތަކަށް ގެއިން ބޭރަށް ނުކުތުމަކީ މަނާކަމެކެވެ.\n15. ކައުންސިލްގެ ނިންމުންތަކާއި ހިލާފްވާ ފަރާތްތަކަށް ކުށުގެ ކުޑަބޮޑުމިނައްބަލައި ފުރަތަމަފަހަރަށް ނަސޭޙަތް ދިނުމަށް.\n16. ކައުންސިލްގެ ނިންމުންތަކާއި ތަކުރާރުކޮށްހިލާފްވެއްޖެނަމަ ކުށުގެ ކުޑަބޮޑުމިނައްބަލައި މޯލްޑިވްސް ޕޮލިސް ސަރވިސްއަށް ހުށަހެޅުމަށް ނިންމުނު.\nވީމާ، އާންމުކޮށް އެންގުމަށް އިޢުލާނުކުރީމެވެ.\n13 މޭ 2020\nނަންބަރު: (IUL)388-PRO/388/2020/ 22\nޕަބްލިޝްކުރި ގަޑި: 2212


ކޮވިޑް ވެކްސިން ޖަހަނީ: ކޮވިޑް ވެކްސިންގެ ތިންވަނަ ޑޯޒް މިހާތަނަށް 1577 މީހުން ވަނީ ޖަހާފައި --- ފޮޓޯ: އަވަސް\nކޮވިޑް ވެކްސިންގެ ތިންވަނަ ޑޯޒް — ބޫސްޓާ ޑޯޒް — 1000 އަށް ވުރެ ގިނަ މީހުން ޖަހައިފި ކަމަށް ހެލްތު ފްރޮޓެކްޝަން އޭޖެންސީ (އެޗްޕީއޭ) އިން ބުނެފި އެވެ.\nއެޗްޕީއޭއިން އާންމުކޮށްފައިވާ ކޮވިޑް ވެކްސިންގެ އެންމެ ފަހުގެ ތަފާސްހިސާބުތަކަށް ބަލާއިރު މީހާތަނަށް 394،099 މީހުން ކޮވިޑްގެ ފުރަތަމަ ޑޯޒް ހަމަކޮށްފަ އެވެ. އަދި 354،759 މީހުން ވަނީ ދެވަނަ ޑޯޒް ފުރިހަމަކޮށްފަ އެވެ.\nކޮވިޑް ވެކްސިންގެ ތިންވަނަ ޑޯޒް އެޗްޕީއޭއިން ޖަހަން ފަށާފައިވަނީ މި މަހުގެ ހަތަރަކުން ފެށިގެނެވެ. އެއީ 60 އަހަރުން މަތީގެ މީހުންނާއި ދިފާއީ ނިޒާމު ބަލިކަށި މީހުންނާއި ފްރަންޓް ލައިންގައި މަސައްކަތް ކުރާ ސިއްހީ މުވައްޒަފުން އެކަންޏެވެ. މިހާތަނަށް އެ ވެކްސިން ޖަހާފައިވަނީ 1577 މީހުނެވެ. ތިންވަނަ ޑޯޒެއްގެ ގޮތުގައި ދެނީ ފައިޒާ ވެކްސިނެވެ.\nވެކްސިން ޖަހަން ދާން ޖެހެނީ އެޗްޕީއޭގެ ވެކްސިން އެޕޮއިންޓްމެންޓް ހައްދައިގެނެވެ.


ބައްޔާ ގުޅުންހުރި ޛިކުރުތައް – DhiSalafiyyah\nބައްޔާ ގުޅުންހުރި ޛިކުރުތައް\n25/01/2021 ދުޢާއާއި ޛިކުރުއައްޝައިޚް ޙުސައިން ޠާރިޤް\nގައިގެ ތަނެއްގައި ރިއްސާނަމަ ނުވަތަ ތަދުވާނަމަ ކުރާނެ ދުޢާ\nعَنْ عُثْمَانَ بْنِ أَبِي الْعَاصِ رَضِيَ اللَّهُ عَنْهُ: »أَنَّهُ شَكَا إِلَى النَّبِيِّ صَلَّى اللَّهُ عَلَيْهِ وَسَلَّمَ وَجَعًا يَجِدُهُ فِي جَسَدِهِ مُنْذُ أَسْلَمَ، فَقَالَ لَهُ النَّبِيُّ اللَّهِ صَلَّى اللَّهُ عَلَيْهِ وَسَلَّمَ: ضَعْ يَدَكَ عَلَى الَّذِي تَأَلَّمَ مِنْ جَسَدِكَ، وَقُلْ: بِاسْمِ اللَّهِ – ثَلَاثًا -، وَقُلْ – سَبْعَ مَرَّاتٍ -: أَعُوذُ بِاللَّهِ وَقُدْرَتِهِ، مِنْ شَرِّ مَا أَجِدُ وَأُحَاذِرُ «. [رَوَاهُ مُسْلِمٌ]\nޢުޘްމާން ބުން އަބުލް ޢާޞް رضي الله عنه ގެ އަރިހުން ރިވާވެގެން އައިސްފައިވެއެވެ. ” އެކަލޭގެފާނު އިސްލާވީއްސުރެ، އެކަލޭގެފާނުގެ ހަށިގަނޑުގައި ތަދެއް އިޙްސާސްކުރެވޭތީ އެކަމުގެ ޝަކުވާ ނަބިއްޔާ صلى الله عليه وسلم ގެ އަރިހުގައި ދެންނެވިއެވެ. ނަބިއްޔާ صلى الله عليه وسلم ޙަދީޘް ކުރެއްވިއެވެ.\n“ތިބާގެ ހަށިގަނޑުން ތަދު އިޙްސާސްކުރެވޭ ތަނުގައި ތިބާގެ އަތް ބާއްވާށެވެ. އަދި بِاسْمِ اللَّهِ (މާނައީ: “ﷲ ގެ އިސްމުފުޅުން ފަށަމެވެ.”)3ފަހަރު ކިޔާށެވެ. އަދި7ފަހަރު މިފަދައިން ކިޔާށެވެ.\nأَعُوذُ بِاللَّهِ وَقُدْرَتِهِ، مِنْ شَرِّ مَا أَجِدُ وَأُحَاذِرُ\nމާނައީ: “މިއަޅާއަށް އިޙްސާސްމިވާ ކަންތަކާއި މިއަޅާ ބިރުގަންނަ ކަމެއްގެ ނުބައިކަމުން މާތް ﷲ އާއި އެއިލާހުގެ ކުޅަދުންވަންތަކަމުގެ ރައްކާތެރިކަން ހޯދަމެވެ.”\n[ރިވާކުރެއްވީ އިމާމް މުސްލިމް رحمه الله]\nނޯޓް: ނަވަވީ رحمه الله ޞަޙީހު މުސްލިމުގެ ޝަރަޙައިގައި ވިދާޅުވެފައިވެއެވެ. “މިޙަދީޘްގެ މަޤްޞަދަކީ ތަދުވާ ތަނުގައި އަތް ބޭއްވުމަށް ފަހު، ޙަދީޘްގައި އެބަޔާންކުރެވިފައިވާދުޢާ ކުރުން ސުންނަތްވެގެންވާ ކަމެވެ. والله أعلم. “\nބަލިމީހާއަށް ޒިޔާރާތްކުރާއިރު، ބަލިމީހާއަށް ކޮށްދޭންވީ ދުޢާ\n(1) كَانَ النَّبِيُّ صَلَّى اللَّهُ عَلَيْهِ وَسَلَّمَ إِذَا دَخَلَ عَلَى مَرِيضٍ يَعُودُهُ قَالَ: «لَا بَأْسَ طَهُورٌ إِنْ شَاءَ اللَّهُ». [رَوَاهُ البُخَارِيُّ]\nނަބިއްޔާ صلى الله عليه وسلم ބަލިމީހެއްގެ ގާތަށް ޒިޔާރަތްކުރައްވާހިނދު މި ފަދައިން ޙަދީޘްކުރައްވައެވެ.”\nމާނައީ: “އެއްވެސް މައްސަލައެއް ނެތެވެ. ﷲ އިރާދަކުރެއްވިއްޔާ (މިބައްޔަކީ ތިބާގެ ފާފަތަކުން) ޠާހިރުކޮށްދޭ އެއްޗެކެވެ.” [ރިވާކުރެއްވީ އިމާމް ބުޚާރީ رحمه الله]\n(2) كَانَ النَّبِيَّ صَلَّى اللَّهُ عَلَيْهِ وَسَلَّمَ كَانَ يُعَوِّذُ بَعْضَ أَهْلِهِ، يَمْسَحُ بِيَدِهِ الْيُمْنَى وَيَقُولُ: «اللَّهُمَّ رَبَّ النَّاسِ، أَذْهِبِ الْبَاسَ، اشْفِهِ وَأَنْتَ الشَّافِي، لَا شِفَاءَ إِلَّا شِفَاؤُكَ، شِفَاءً لَا يُغَادِرُ سَقَمًا». [مُتَّفَقٌ عَلَيْهِ]\nނަބިއްޔާ صلى الله عليه وسلم އެކަލޭގެފާނުގެ ކަނާތްޕުޅު ބީއްސަވާ، އެކަލޭގެފާނުގެ ޢާއިލާގެ ބައެއް ބޭކަލުންނަށް ރައްކާތެރިކަމަށް އެދި މިފަދައިން ވިދާޅުވެއެވެ.\nاللَّهُمَّ رَبَّ النَّاسِ، أَذْهِبِ الْبَاسَ، اشْفِهِ وَأَنْتَ الشَّافِي، لَا شِفَاءَ إِلَّا شِفَاؤُكَ، شِفَاءً لَا يُغَادِرُ سَقَمًا\nމާނައީ: “އޭ މީސްތަކުންގެ ވެރި ރައްބެވެ. އޭނާގެ ކިބައިން ގެއްލުން ދުރުކުރައްވާފާނދޭވެ! އަދި އޭނާއަށް ޝިފާދެއްވާނދޭވެ! އިބައިލާހު ދެއްވާ ޝިފާ މެނުވީ އެހެން ޝިފާއެއް ނުވެއެވެ. އެބަލިކަމަށް އެނބުރި އަލުން ނާންނަފަދަ ޝިފާއެއް ދެއްވާނދޭވެ.”\n[ރިވާކުރެއްވީ އިމާމް ބުޚާރީއާއި މުސްލިމް رحمهما الله]\nމަރަށް ޙާޟިރުވެފައިވާމިހާ ކުރަންޖެހޭ ޛިކުރު\nقَالَ النَّبِيُّ صَلَّى اللَّهُ عَلَيْهِ وَسَلَّمَ: «مَنْ كَانَ آخِرُ كَلَامِهِ: لَا إِلَهَ إِلَّا اللَّهُ؛ دَخَلَ الْجَنَّةَ» [رواه أبو داود]\nނަބިއްޔާ صلى الله عليه وسلم ޙަދީޘްކުރެއްވިއެވެ. “އެމީހެއްގެ އެންމެ ފަހު ބަހަކީ لَا إِلَهَ إِلَّا اللَّهُ ކަމުގައި ވެއްޖެ މީހާ، ސުވަރުގެ ވަންނާނެއެވެ.”\n[ރިވާކުރެއްވީ އިމާމް އަބޫ ދާވުދު رحمه الله]\nالأذكار والآداب – ޝައިޙް ޢަބްދުލް މުޙްސިން ބުން މުޙައްމަދު އަލްޤާސިމް حفظه الله –


REPORT: Goaheh hedhee, minjuvee,enimunee? | Jazeera\tގޯހެއް ހެދީ، މިންޖުވީ، އެ ނިމުނީ؟ - Jazeera\nނާޒިމް ހަސަން January 13, 2021 232 views0\nފަޅު ރަށެއްގައި ވަޅުލާފައި ހުއްޓާ އަތުލައިގަތް 149 ކިލޯގެ މައްސަލައަކީ އާދައިގެ މައްސަލައެއް ނޫނެވެ. ބޮޑު، ސީރިއަސް ކުށެކެވެ. ޑްރަގް ވަބާ އިންތިހާއަށް ބޮޑުވެ، ގައުމު ފަސާދައިގެ މަގަށް އަޅަމުންދާއިރު މިކަން ހުއްޓުވައި، މީހުންނަށް އަދަބު ދޭން ޖެހެއެވެ. އެކަމަކު އެހެން ނުވެ މިދަނީ މިފަދަ މައްސަލަތައް އާދައިގެ މައްސަލަތަކަށް ވެގެންދާތީއެވެ. ގޯހެއް ހެދުނީ ކަމަށް ބަލައި ނޫނީ ގޯހެއް ހަދައި މައްސަލަ ހިންދާލާތީއެވެ. މި ބުނާ 149 ކިލޯގެ މައްސަލަ ވެސް ގޮސްފައިމިވަނީ ހަމަ އެ ރާގަށެވެ.\nގދ. ހުޅުވާރުލުގައި ވަޅުލާފައި ހުއްޓާ ފުލުހުން ޑްރަގް އަތުލައިގަތީ އެކަމަށް ހިންގި ވަރުގަދަ އޮޕަރޭޝަނެއްގަ ކަމަށް ފުލުހުން ބުނެފައިވެއެވެ. އެކަން މީޑިއާގައި ވެސް އިޝްތިހާރުކޮށް ފޮޓޯތައް ވެސް ނެރުނެވެ. ނަމަވެސް އެ އޮޕަރޭޝަން އެ ބުނާ ވަރުގަދައެއް ނުވެ، ޗޮކުން ގޮސްފައިވަނީ އޭގައި ހަދާފައިވާ ބޮޑެތި ގޯސްތަކުންނެވެ. އެންމެ އަސާސީ ކަންކަމުގައި ހަދާފައި ހުރީ އިޖުރާއީ ބޮޑެތި ގޯސްތަކެވެ. ގާނޫނާ ހިލާފު ބޮޑެތި އިޖުރާއީ މައްސަލަތަކެއް، އެފަދަ ބޮޑު މައްސަލައެއްގައި އުޅުނު ފުލުހުންގެ އޮފިސަރުން ހަދާފައިވުމަކީ ކަންބޮޑުވުމެކެވެ.\nމައްސަލާގައި ކަން ހިނގާފައިވާ ގޮތަށް ބަލާއިރު ފަޅު ރަށުގައި ވަޅުލާފައިވާ ޑްރަގްތައް ފުލުހުން ހޯދީ އިންޓެލިޖެންސްއަށް ލިބުނު މައުލޫމާތަކުން އެ ޑްރަގްތަކާ ގުޅޭ ބަޔަކު ފުލުހުންގެ ބެލުމުގެ ދަށަށް ގެންގޮސްގެންނެވެ. އެ ދެ މީހުން ފުލުހުންގެ ބެލުމުގެ ދަށަށް ގެންދިޔައީ އެމީހުން ތިބި ތަނަކަށް ފުލުހުން ވަދެގަނެގެނެވެ. އެތަނަށް ވަނުމަށް ކޯޓު އަމުރެއް ހޯދާފައެއް ނުވެއެވެ. ނަމަވެސް އެތަނަށް ވަނީ ތަނުގެ ވެރިމީހާގެ ހުއްދަ ހޯދައިގެން ކަމަށް ފުލުހުން ބުނާ ހަމައެކަނި ބުނުމެއް އެބަ އޮތެވެ. އެކަން ސާބިތުކޮށްދެވޭނެ ކަމެއް ނޭނގެއެވެ. ސާބިތުކޮށް ނުދެވިއްޖެނަމަ، އެ އޮތީ އިޖުރާއަތާ ހިލާފުވެވިފައެވެ.\nފުލުހުން ބެލުމުގެ ދަށުގައި ތިބި މީހުން ގެންގުޅުނީ ހެކި ހޯދާށެވެ. އެމީހުން ދެއްކި ތަނެއް ބަލަމުން ފުލުހުން ދިޔައެވެ. ފުރަތަމަ ބެލި ފަޅު ރަށުން ޑްރަގް ނުވެސް ފެނުނެވެ. ދެން ގޮސް އެންމެ ފަހުން ޑްރަގްތައް ވަޅުލާފައި ހުރި ތަން ހޯދައި މައްސަލަ ކޮޅެއްގައި ޖެއްސިއެވެ. އޭރު ވެސް އެމީހުން ތިބީ ހައްޔަރުކޮށްފައެއް ނޫނެވެ. އެހައްޔަރަށް ނުވާ ގޮތަށް ފުލުހުންގެ ބެލުމުގެ ދަށުގައެވެ. އެމީހުން ފުލުހުންގެ ބެލުމުގެ ދަށަށް ގެންދިޔަ ރެއާ އޭގެ އަނެއް ދުވަހާ ޖެހެންދެން ވެސް ތިބީ އެގޮތުގައެވެ. ހައްޔަރުކޮށްފައެއް ނުވަތަ ބަންދު ޖެހުމަށް ކޯޓަކަށް ގެންގޮސްފައެއް ނުވެއެވެ. ނަމަވެސް ޖިނާއީ އިޖުރާއަތުގެ ގާނޫނު ބުނާ ގޮތުން ހައްޔަރަށް ނުވާ ގޮތެއްގައި މީހަކު ފުލުހުންގެ ބެލުމުގެ ދަށުގައި ބެހެއްޓޭނީ އެންމެ ގިނަވެގެން ހަތަރު ގަޑިއިރަށެވެ. އެހެންވީއިރު އޭގެ ފަހަށް ހައްޔަރުކޮށްފައިނުވާނަމަ އެއީ ގާނޫނާ ހިލާފު ހިފެހެއްޓުމެކެވެ. ފުލުހުންގެ ބެލުމުގެ ދަށުގައި އެހާ ގިނައިރު އެމީހުން ހައްޔަރުކުރުމަކާ ނުލައި ގެންގުޅުނު ސަބަބެއް ގާނޫނީ އިމުގެ ތެރެއިން ފުލުހުންނަށް ނުދެއްކޭނެއެވެ. ގާނޫނު އެއަށްވުރެ މާ ސާފެވެ.\nމައްސަލާގެ ކުށާއި އެއާ ގުޅޭ ހެކި ހޯދާފައިމިވަނީ އެމީހުން ފުލުހުންގެ ބެލުމުގެ ދަށަށް ގެންގޮސްގެންނެވެ. ފުރަތަމަ ކަމަކަށް އެ އިޖުރާއަތް ސައްހަވެގެން ނޫން ގޮތަކަށް މުޅި މި މައްސަލަ ވެސް ހަމައެއް ނުޖެހޭނެއެވެ. ހޯދި ހެކި ކޯޓަށް ބަލައިގަނެވޭނެ ހަމަ އެއްގޮތް ވެސް ނޯންނާނެއެވެ. އެވަރު މަސައްކަތުން އެ ހޯދީ އެއްވެސް ބޭނުމެއް ނެތް ހެއްކެވެ. މިހާ ބޮޑު މައްސަލައެއްގައި މިއީ އާދައިގެ ކަމެއް ނޫނެވެ. ތަހުގީގު ނިންމައި، އެ އިޖުރާއަތްތައް އެހެން ހުއްޓަސް ދައުވާ ކުރުމަށް ފުލުހުން ފޮނުވިއެވެ. އޭރު މައްސަލާގެ ތުހުމަތުގައި ފަސް މީހަކު ތިބީ ހައްޔަރު ވެސް ކޮށްފައެވެ.\nޕްރޮސިކިއުޓާ ޖެނަރަލްގެ އޮފީހަށް މައްސަލަ ލިބި އެ ފަރާތުން ކުރާނެ ދިރާސާއެއް ކުރުމަށް މައްސަލާގައި ފަސް މީހުންގެ މައްޗަށް ދައުވާ އުފުލައި، ކުރިމިނަލް ކޯޓަށް ފޮނުވިއެވެ. އެއީ ދައުވާ ކުރަން ޖެހޭ މުއްދަތު ކަމަށް ގާނޫނުގައި ބުނާ މުއްދަތު ހަމަނުވެ އެއް ދުވަސް އޮތްވައެވެ. އެކަމަކު، ކުރިމިނަލް ކޯޓުން އެ މައްސަލަ ބަލައިނުގަތެވެ. އެ މައްސަލައަކީ ކުރިމިނަލް ކޯޓުގެ އިހުތިސޯސް ނެތް މައްސަލައެއް ކަމަށް ނިންމައި އައި މަގުން މައްސަލަ އަނބުރާ ފޮނުވާލީއެވެ. ކުރިމިނަލް ކޯޓުން ބުނި ގޮތުގައި މައްސަލާގެ އިހްތިސޯސް އޮތީ މެޖިސްޓްރޭޓް ކޯޓަށެވެ. ކޯޓުތަކުގެ އިހްތިސޯސް އާއި އިންތަކަކީ ގާނޫނުގައި ވަރަށް ސާފުކޮށް ބަޔާންކޮށްފައިވާ ކަންކަމެވެ. ޕްރޮސިކިއުޓާ ޖެނަރަލް ހިތުދަސްވާން ޖެހޭ ކަންކަމެވެ. އެކަމުގައި ޕްރޮސިކިއުޓާ ޖެނަރަލަށް ގޯހެއް ހެދިގެން ނުވާނެއެވެ. އެކަމަކު މި މައްސަލާގައި އެ ގޯސް ވެސް ހަދައިފިއެވެ.\nކުރިމިނަލް ކޯޓުގެ އެ ނިންމުން ޕްރޮސިކިއުޓާ ޖެނަރަލްގެ ފަރާތުން ހައިކޯޓުގައި އިސްތިއުނާފެއް ނުކުރެއެވެ. އޭގެން އެނގިގެން ދަނީ ގޯހެއް ހެދިއްޖެކަން ހުދު ޕްރޮސިކިއުޓާ ޖެނަރަލް ވެސް ގަބޫލުކުރި ކަމެވެ. ކުރިމިނަލް ކޯޓުން ބުނި ގޮތަށް ޕްރޮސިކިއުޓާ ޖެނަރަލް ދެން ޓަކި ދިނީ ގދ. ގައްދޫ މެޖިސްޓްރޭޓް ކޯޓުގައެވެ. އެއީ އެ ފަޅު ރަށާ އެންމެ ކައިރީގައި އޮތް މީހުން ދިރިއުޅޭ ރަށުގެ ކޯޓެވެ. އެ މައްސަލަ ހިފައިގެން ގައްދޫ ކޯޓަށް ޕްރޮސިކިއުޓާ ޖެނަރަލަށް ދެވުނުއިރު ދައުވާ ކުރުމުގެ މުއްދަތު ފަހަނައަޅައި، ދެ މަސް ވަނީ ފާއިތުވެފައެވެ. ގޯހެއްގެ މައްޗަށް ގޯހެއް އެމުނެމުން ދަނީއެވެ.\nގައްދޫ ކޯޓުން ވެސް 149 ކިލޯގެ ޑްރަގްގެ މައްސަލަ ބޭރުކޮށްލުމުގެ މައިގަނޑު އަސާސަކީއެވެ. ދައުވާ ކުރުމުގެ މުއްދަތު ހަމަވި ފަހުން އެ ކޯޓަށް މައްސަލަ ހުށަހަޅާފައިވުމަކީ ގާނޫނާ ހިލާފު ކަމަކަށްވާތީއެވެ. އަދި، އެގޮތަށް އޮތް ދައުވާއެއް ކުރިއަށް ނުގެންދެވޭނެތީއެވެ. ދައުވާ ކުރުމުގެ މުއްދަތު ހަމަވިފަހުން ދައުވާކޮށްފިނަމަ އެ ދައުވާއެއް ބާތިލްވާނެކަން މަތީ ކޯޓުތަކުގެ ނިންމުންތަކުން ވެސް ވަރަށް ސާފެވެ. އެކަން އެންމެ ރަނގަޅަށް އެނގޭނީ ވެސް ޕްރޮސިކިއުޓާ ޖެނަރަލަށެވެ. ގައްދޫ ކޯޓުން މައްސަލަ ބޭރުކޮށްލުމާއެކު، އެ މައްސަލާގައި ދެން ހަދާނެ ހަމަ އެއްގޮތެއް ވެސް ނެތްކަން ހާމަވީއެވެ. އެބަޔަކު މިނިވަންވެ، މި ބޮޑު މައްސަލައިން މިންޖުވީއެވެ.\nޕްރޮސިކިއުޓާ ޖެނަރަލްގެ އޮފީހުން ވަނީ އެ މައްސަލަ ހިފައިގެން ހައިކޯޓަށް ނުދާން ނިންމާފައެވެ. ސަބަބު ވަރަށް ސާފެވެ. ފާޅުކަން ބޮޑު ގޮތެއްގައި ގާނޫނާ ހިލާފަށް އަމަލު ކުރެވިފައިވާތީއެވެ. އޭގެ ދިފާއުގައި ދައްކާނެ ވާހަކައެއް، އެދޭނެ އެދުމެއް ނެތީމައެވެ. ހައިކޯޓުން ބުނާނެ އެއްޗެއް ޕްރޮސިކިއުޓާ ޖެނަރަލަށް ރަނގަޅަށް އެނގޭތީއެވެ. އެހެން ނިންމައި، ޕްރޮސިކިއުޓާ ޖެނަރަލްގެ އޮފީހުން ބުނެފައިވަނީ މައްސަލާގައި އަޅަން ޖެހޭ އިތުރު ފިޔަވަޅުތައް އަޅަމުންދާނެ ކަމަށެވެ. އޭގެ ތަފްސީލަކަށް ނުދެއެވެ. އެހެން އެ އޮފީހުން ބުނިއިރު އެ މައްސަލާގައި ހުރި އިހުމާލުތަކާއި އިޖުރާއަތާ ހިލާފަށް އަމަލުކޮށްފައިވާ ކުރުންތައް ބަލައިދިނުމަށް އެދި ރައްޔިތުންގެ މަޖިލީހުގެ ކޮމިޓީއަށް މިހާރު ވަނީ ހުށަހަޅާފައެވެ. އެއީ ބެލެން ޖެހޭ ކަމެކެވެ. އެހާ ބޮޑު ގޯހަކީ ހަމަ ގޯހެއް ހެދުނީއޭ ކިޔާ ދޫކޮށްލެވޭ ވަރުގެ ކަމެއް ނޫނެވެ.\nޑްރަގްގެ މިފަދަ ބޮޑެތި ހުރިހާ މައްސަލައެއްގައިހެން އިޖުރާއީ ކޮންމެ ވެސް ގޯހެއް ފުލުހުންގެ ތަހުގީގުގައި ހަދާފައި އޮވެއެވެ. އޭގެ ސަބަބުން ހާމަކަން ބޮޑު ގޮތެއްގައި ފެންނަން ތިބޭ ކުށްވެރިން ދޫކޮށްލަން ޖެހެއެވެ. ޑްރަގްގެ ބޮޑެތި މާފިޔާއިންނާއި ޑީލަރުން އަދި ގޭންގްތައް މިންޖުވެގެންދެއެވެ. މިއީ ތަކުރާރުވަމުން އަންނަ ސިލްސިލާއެކެވެ. ހުޅުވާރުލުގެ ކޭސްއަކީ އޭގެ އެންމެ ފަހު ބޮޅެވެ. ނަމަވެސް މީގެ ފަހަށް އިތުރު ބޮޅެއް އެމުނަ ނުދިނުމަކީ ކުރަން ޖެހިފައި އޮތް ބޮޑު މަސައްކަތެކެވެ.\nމި ސިލްސިލާ މިހެން ތަކުރާރުވަމުންދާ އޮތީ މައިގަނޑު ދެ ސަބަބެކެވެ. މިފަދަ އޮޕަރޭޝަންތަކަށް ހާއްސަ ފުލުހުންގެ އޮފިސަރުންނަށް އެންމެ ފަރިތަވާން ޖެހޭނެ ޖިނާއީ އިޖުރާއަތުގެ ގާނޫނާއި އެއާ ގުޅޭ ގަވައިދުތައް ފަހުމްނުވުމެވެ. ގާނޫނުގައި ބުނެފައިވާ އެއްޗެއް ރަނގަޅަށް އެނގިފައި ނެތުން ނުވަތަ އެމީހުންނަށް ބުނެދެވިފައިނުވުމެވެ. އެކަށީގެންވާ ތަމްރީނާއި ތައުލީމު ނެތީއެވެ. ގާބިލް ބަޔަކަށް ނުވަނީއެވެ. ދެން އޮތީ އަނެއް ގޮތެވެ. ގަސްދުގައި މި ގޯހެއް ހެދުމެވެ. ކުށްވެރިންނަށް މިންޖުވެވޭނެ ބާގަނޑެއް އުފައްދައިދިނުމެވެ. މިއީ ސަބަބެއްނަމަ، ވަރަށް ނުރައްކަލެވެ.\nމިފަހުން ފުލުހުންގެ ގެންދަނީ ޑްރަގްގެ ބޮޑެތި އޮޕަރޭޝަންތައް ހިންގައި، ބޮޑެތި އަދަދުން ޑްރަގް އަތުލައިގަންނަމުންނެވެ. އެހެން ކަމަށްވީއިރު އެ އޮޕަރޭޝްންތަކުގެ ހަގީގީ ފައިދާވެ، މުޖުތަމައުއަށް ބަދަލެއް އަންނާނީ މި އިހުމާލުތަކުން އެއް ފަރާތްވެގެންނެވެ. މުޖުތަމައުގެ ހައްގުގައި ކުރާ މިފަދަ ކަންކަމުގައި އިހުމާލުވުމަކީ އޮތް ހައްގެއް، ނޫނީ އިހްތިޔާރެއް ނޫނެވެ. އެފަދަ އިހުމާލުތަކަށް ވަކިވަކި ފަރުދުން ވެސް ޒިންމާ އުފުލަން ޖެހޭނެއެވެ. އެ ޒިންމާ އުފުލުވައި، އެކަށީގެންވާ ފިޔަވަޅު 149 ކިލޯގެ މައްސަލާގެ އިހުމާލުވެރިންނަށް އެޅިއްޖެނަމަ، ބޮޑު ފިލާވަޅަކަށް ވެގެންދާނެއެވެ. މަޖިލީހުގެ ކޮމިޓީ އާއި ޕްރޮސިކިއުޓާ ޖެނަރަލުން މި މައްސަލާގައި ދެން ނިންމާނެ ނިންމުންތަކާއި އަޅާނެ ފިޔަވަޅުތައް މުހިންމު ވަނީ އެހެންވެއެވެ.\nއައްޑޫ ފްލައިން ސްކޫލް ޖޫރިމަނާކޮށްފި


ރޫޓް 66 ތުނޑީ ފުޓްސަލް ޗެލެންޖް: ކަންމަތި އަދި ޑީޑީއެފް، ގްރޫޕް ސްޓޭޖުގެ މެޗަކުން ބަލިނުވެ ކުއާޓާއިން ޖާގަ ހޯދި ހަމައެކަނި ދެޓީމް! – Dhuvas Online\nލ. ގަމު ތުނޑީ ޒުވާނުން އިސްނަގައިގެން މުޅި ރާއްޖެއަށް ހުޅުވާލައިގެން މިހާރު ކުރިޔަށް ގެންދާ ” “ރޫޓް 66 ތުނޑީ ފުޓްސަލް ޗެލެންޖް 2020”ގެ ގްރޫޕް ސްޓޭޖުގެ މެޗުތަކުގެ ކުޅުން ނިމި ކުއާޓާ ފައިނަލްގެ މެޗުތަށް ފަށަން ވަނީ ތައްޔާރުވެފައެވެ.\nގްރޫޕް ސްޓޭޖުގެ ހުރިހާ މެޗެއް ވެސް ރޭ ނިމި ކުއާޓާ ފައިނަލްގެ މެޗުތަށް މާދަމާ ރޭ ފަށާއިރު، މި މުބާރާތުގައި ތަފާތު މޮޅު ޓީމުތަކެއް ވަނީ ފާހަގަކުރެވިފައެވެ. އެގޮތުން ކުއާޓާއާއި ހަމައަށް އަށް ޓީމެއް ދަތުރު ކޮށްފައިވާއިރު، މީގެތެރެއިން ގިނަ ބަޔަކު ފާހަގަކުރާ މޮޅެތި ޓީމުތަކެއް ވެސް އެބަހުއްޓެވެ. އެގޮތުން ސައްތައިން ސައްތަ ރެކޯޑަކާއި އެކު ގްރޫޕް ސްޓޭޖް ނިންމާލި ކަންމަތީ ސްޕޯޓްސް ކުލަބާއި ޑީޑީއެފް ދި ގެނެރޭޝަން ފާހަގަކޮށްލެވެެެއެވެ.\nކަންމަތީ ސްޕޯޓްސް ކުލަބާއި ޑީޑީއެފް ދި ޖެނެރޭޝަން ވަނީ ގްރޫޕް ސްޓޭޖުގައި ކުޅުނު ހުރިހާ މެޗަކުން ވެސް ތަފާތު ބޮޑު ނަތީޖާތަކެއް ނެރެގެން މޮޅުވެ ކުއާޓާއިން ޖާގަ ހޯދާފައެވެ.\nޖުމްލަ 10 ޓީމު ވާދަކުރި މި މުބާރާތުގައި އެއްވެސް މެޗަކުން ބަލިނުވެ ގްރޫޕް ސްޓޭޖު ނިންމާލީ ހަމަ އެކަނި މި ދެޓީމުންނެވެ. ގިނަ ބަޔަކު ގަބޫލުކުރާ ގޮތުގައި މި މުބާރާތުގެ ފައިނަލް ގައި ވެސް ބައްދަލުކުރާނެ ދެޓީމަކީ މިއީއެވެ. ނަމަވެސް މި ދެޓީމު މުބާރާތުގެ ފައިނަލްގައި ކުޅެން ޖެހިއްޖެ ނަމަ ތަށި ނަގާނީ ކޮން ޓީމެއްކަން ކަނޑައަޅަން އުނދަގުލެވެ. އެއްބަޔަކު ބުރަވަނީ ކަންތީ ސްޕޯޓްސް ކުލަބަށެވެ. އަނެއް ބަޔަކު ބުރަވަނީ ޑީޑީއެފް އަށެވެ. މި ދެޓީމުން މުބާރާތުގެ ފައިނަލުގައި ކުޅޭނެ ކަމަށް ބުނާ ގިނަ ބަޔަކު އެބަތިއްބެވެ. ސަބަބުތަކެއް ނެތިއެއް ވެސް ނޫނެވެ.\nގިނަ ބަޔަކުގެ ޚިޔާލު ހުރިގޮތުން ކަންމަތީ ސްޕޯޓްސް ކުލަބުން މި މުބާރާތުގެ ތަށި ނަގާނެ ކަމަށް ބެލެވެނީ އެޓީމުން މި މުބާރާތުގައި ދައްކާ ފައިވާ ކުޅުމަށް ރިޢާޔަތްކޮށެވެ. ގްރޫޕް ސްޓޭޖުގައި އިދިކޮޅަށް ނިކުންނަ ކޮންމެ ޓީމެއްގެ ކޮޅަށް ވެސް ގިނަ ލަނޑު ތަކެއް ޖަހާފައި ވެއެވެ.\nއެގޮތުން ކަންމަތީ ސްޕޯޓްސް ކުލަބު ކުޅުނު މެޗުތަކަށް ބަލާއިރު، ގްރޫޕް ބީގައި ހިމެނުނު ގޯޅި ޖޭއާރު އާއި ދެކޮޅަށް ކުޅުނު މެޗު 3-8 އިން ކާމިޔާބު ކުރިއިރު، ދެވަނަ މެޗުގައި ރޯޔަލް އެފްސީއާއި ވާދަކޮށް 3-12 އިން ވަނީ ކާމިޔާބުކޮށްފައެވެ. ތިންވަނަ މެޗުގައި ޑީކޭއެންޒެޑް އާއި ވާދަކޮށް 3-14 އިން މޮޅުވި އިރު، ހަތަރުވަނަ މެޗުގައި ސުޕަސްޓާރ އާއި ވާދަކޮށް 4-20 އިން ވަނީ މޮޅުވެފައެވެ.\nމުޅި މުބާރާތުގެ ގްރޫޕް ސްޓޭޖުގެ މެޗުތަކަށް ބަލާއިރު، އިދިކޮޅު ޓީމުތަށް ކޮޅަށް ކަންމަތީ ސްޕޯޓްސް ކުލަބުން ވަނީ ޖުމްލަ 54 ލަނޑު ޖަހާފައެވެ. ބައިކޮޅަށް ވަދެފައިވަނީ 13 ލަނޑެވެ. އެޓީމުން ކުއާޓާއަށް ދަތުރުކުރީ 12 ޕޮއިންޓާއި ފައިދާ 41 ގޯލާއި އެކުގައެވެ.\nޑީޑީއެފް ދި ޖެނެރޭޝަން އަށް ބަލާއިރު، އެޓީމުން ވެސް ވަނީ މި މުބާރާތުގެ ގްރޫޕް ސްޓޭޖުގައި ރަނގަޅު ކުޅުމެއް ދައްކާފައެވެ. އިދިކޮޅަށް ކުޅުނު ކޮންމެ ޓީމެއްގެ ކޮޅަށް ވެސް ގިނަ ލަނޑުތަކެއް ސްކޯ ކޮށްފައިވެއެވެ. އެގޮރުން ގްރޫޕް ސްޓޭޖުގައި ކުޅުނު ފުރަތަމަ މެޗުގައި 3-6 އިން ގޯޅި ސްޕޯޓްސް ބަލިކޮށްފައިވެއެވެ. އަދި ދެވަނަ މެޗުގައި 1-10 އިން ޔުނައިޓެޑް ކިލާ ބަލިކޮށްފައިވެއެވެ. އަދި ތިންވަނަ މެޗުގައި 3-4 އިން ޑޭންޖަރަސް ބޯއީސް ބަލިކޮށްފައިވެއެވެ. އަދި ހަތަރުވަނަ މެޗުގައި 1-3 އިން އައުޓްރީފް ބަލިކޮށްފައިވެއެވެ. މި މުބާރާތުގެ ގްރޫޕް ސްޓޭޖުގައި ކުޅުނު ހަތަރު މެޗުގައި ޖުމްލަ 23 ގޯލް ވަނީ ޖަހާފައެވެ. އަދި އެޓީމުގެ ބައިކޮޅަށް ވަދެފައިވަނީ ޖުމްލަ 8 ގޯލެވެ. އެޓީމު ކުއާޓާ ފައިނަލަށް ދަތުރުކުރީ 12 ޕޮއިންޓާއި ފައިދާ 15 ގޯލާއި އެކުގައެވެ.\nމި މުބާރާތުގެ ކުއާޓާ ފައިނަލްގައި ކަންމަތީ ބައްދަލުކުރާނީ ޔުނައިޓެޑު ކިލާއާއެވެ. އަދި ޑީޑީއެފް ބައްދަލުކުރާނީ ޑީކޭއެންޒެޑް އާއި އެވެ.\nމުބާރާތުގެ ގްރޫޕް ސްޓޭޖުގެ ނަތީޖާތަކަށް ބަލާއިރު ކަންމަތި ސްޕޯޓްސް ކުލަބަށް ވެސް އަދި ޑީޑިއެފް އަށް ވެސް ސެމީއަށް ދަތުރު ކުރުމުގައި މާ ބޮޑު އުނދަގޫ ތަކަކާއި ކުރިމަތިލާން ޖެހޭނެ ކަމަކަށް ނުބެލެވެއެވެ.\nހާދަހާ އަވަހަކަށް ފައިނަލް ކޮޅޭން ތެއް އޮޅެނޫ. ބަޔަކޫ\nވެރިކަމުގެ ބާރުތައް ބައިޑަންއާ ހަވާލު ކުރައްވަން ޓްރަމްޕް އެއްބަސްވެވަޑައިގެންފި


Kurin ma'aafu kuri, ekamaku Maumoon aa dhekolhah Jabir anekkaa ves court ah! | Mihaaru\nކުރީގެ ރައީސް މައުމޫނާއި ޖާބިރު: ފައިސާގެ މުއާމަލާތަކަށް ތުހުމަތުކޮށް، ޖާބިރު ގެންދަވަނީ މައުމޫނަށް ފާޑުވިދާޅުވަމުން.\nކުރިން މައާފުކުރި، އެކަމަކު މައުމޫނާ ދެކޮޅަށް ޖާބިރު އަނެއްކާވެސް ކޯޓަށް!\n02 ޑިސެމްބަރ 2019 - 13:28 37 comments\nއަނބުރާ ދައްކަވާ ގޮތަށް، ކުރީގެ ރައީސް މައުމޫން އަބްދުލްގައްޔޫމް، އޭނާގެ އަތުން ނެންގެވި ކަމަށް ބުނާ 29 މިލިއަން ރުފިޔާ މާފުކުރެއްވި ކަމަށް ކުރިން އިއުލާންކުރެއްވިޔަސް، ޑީއާރުޕީގެ ލީޑަރު އަދި ކާށިދޫ ދާއިރާގެ މެމްބަރު އަބްދުﷲ ޖާބިރު، އަނެއްކާވެސް މައުމޫނާ ދެކޮޅަށް ސިވިލް ކޯޓަށް މައްސަލައެއް ހުށަހަޅުއްވައިފި އެވެ.\nޖާބިރު ވިދާޅުވީ މައުމޫން ފައިސާ ނެންގެވީ މިދިޔަ ރިޔާސީ އިންތިޚާބުގެ ކެމްޕޭނަށް ކަމަށެވެ. އެކަމަކު މި ތުހުމަތު މައުމޫން ވަނީ ތަކުރާރުކޮށް ދޮގުކުރައްވައިފަ އެވެ.\nއެމަނިކުފާނުގެ ޓީމުން ބުނާ ގޮތުގައި ރިޔާސީ އިންތިޚާބުގެ ކެމްޕޭނަށް ޖާބިރުގެ އަތުން އެއްވެސް ފައިސާއެއް ނަންގަވާފައެއް ނޯންނާނެ އެވެ.\nމައުމޫނަށް ތުހުމަތުކުރާ ފައިސާގެ މައްސަލަ ޖާބިރު ފުލުސް އޮފީހަށް ކުރިން ވެސް ހުށަހެޅުއްވި އެވެ. އެކަމަކު ތަހުގީގުގެ މެދުތެރެއިން ޖާބިރު ވަނީ މައުމޫނަށް މާފްކުރައްވައިފަ އެވެ. އެއީ ޖާބިރުގެ މަންމަ، މަރިޔަމް މަނިކެ އެދިވަޑައިގަތުމުން ކަމަށް ވިދާޅުވި އެވެ.\n#DRP ge leader Hon @chairmanjabir athun anburaa dheynekamah bune #MRM ge Leader Raees @maumoonagayoom nengevi 29Million rufiya hoadhumah court ah massala husha alhuvvaifi @Raajje_tv @VaguthuOnline @sunbrk @Mihaarunews @avasmv @Sangu_tv pic.twitter.com/uUNNGj1GTv\n— DRP (@drpmaldives) December 2, 2019\nއަލުން މައުމޫނާ މެދު ޖާބިރު ހިތްހަމަޖެހިވަޑައިނުގަތް ސަބަބެއް ސާފެއް ނޫނެވެ. އެކަމަކު ރައްޔިތުންގެ މަޖިލީހުގެ މިއަދު ޖަލްސާގައި ޖާބިރު ވަނީ މައުމޫން ނެންގެވި އެ ފައިސާ އަނބުރާ ދެއްވުމަށް ގޮވާލައްވައި ހިތްހަމަނުޖެހުން ފާޅުކުރައްވައިފަ އެވެ.\n— Abdul Aleem Adam 🇲🇻 (@AbdulAleemMV) December 2, 2019\nއޭގެ ފަހުން، ޑީއާރުޕީން ކުރި ޓުވީޓެއްގައި ބުނީ މައުމޫން ނެންގެވި ފައިސާ އަނބުރާ ދެއްކެވުން ލަސްވެ، ބޮޑެތި ގެއްލުންތަކެއް ވަމުންދާތީވެ ސިވިލް ކޯޓަށް ޖާބިރު މައްސަލައެއް ހުށަހަޅުއްވި ކަމަށެވެ. އެ ފައިސާ އަނބުރާ ނުލިބިއްޖެ ނަމަ، ޖާބިރު ހުށަހެޅުއްވީ ބަދަލެއްގެ ގޮތުން މައުމޫންގެ ގެކޮޅު، މއ. ކިނބިގަސްދޮށުގެ ނަގައި ދިނުމަށެވެ.\nޖާބިރު ހުށަހެޅުއްވި މައްސަލައިގައި ބުނެފައި ވަނީ މައުމޫނާ އެކު އެއްބަސްވެވަޑައިގަތީ ފައިސާ ނުދެއްކެވިއްޖެ ނަމަ ބަދަލެއްގެ ގޮތުގައި ކިނބިގަސްދޮށުގެ ހަވާލުކުރަން ކަމަށެވެ. އެކަމަކު އެ މުއާމަލާތުގައި ލިއުމުން އެއްބަސްވުމެއް ހަދާފައި ނެތް ކަމަށް ޖާބިރު ހުށަހެޅުއްވި މައްސަލައިގައި ވެ އެވެ.\nއެއްބަސްވުމެއް ނެތަސް މައުމޫނަށް އިންކާރު ނުކުރެއްވޭނެ ސަބަބަކީ، ޖާބިރު ވިދާޅުވި ގޮތުގައި، އެ މުއާމަލާތް ހިނގައިދިޔަ އިރު ހާޒިރުގައި ހެކިން ތިބުމެވެ. ލިއުމަކުން އެއްބަސްވުމެއް ނެތުމުން ފައިސާ އަނބުރާ ދައްކަން ޖެހިވަޑައިނުގަންނަވާނެ ކަމަށް މައުމޫން ގަބޫލުފުޅު ކުރެއްވިޔަސް ހެކިންގެ ހެކިބަހުން އެކަން ސާބިތުވާނެ ކަމަށް ޖާބިރުގެ މައްސަލާގައިވެ އެވެ.\nއޭނާ ކުރިން ވިދާޅުވީ އެ 29 މިލިއަން ރުފިޔާ ބޭނުންކުރެއްވީ "ރާއްޖޭގެ ޑިމޮކްރަސީ" އަށް ކަމަށް މައުމޫން އެންގެވި ކަމަށެވެ.\n"މައުމޫން ވިދާޅުވީ އަޅުގަނޑުގެ ގާތުގައި އެ ފައިސާ ބޭނުން ކުރެއްވީ ޑިމޮކްރަސީ ގެނައުމަށޭ. އެހެންވީމާ އެ ފައިސާ ބޭނުން ކުރެއްވީ ރައްޔިތުންނަށް ކަމަށް އަޅުގަނޑު ގަބޫލުކުރަނީ،" ޖާބިރު ވިދާޅުވެފައިވެ އެވެ. މައުމޫނާ ދެކޮޅަށް ޖާބިރު ފުރަތަމަ މައްސަލަ ހުށަހެޅުއްވުމުން، އެއްވެސް ހެއްކެއް ނެތުމުން، ފުލުހުން އެކަން ބަލާފައެއް ނުވެ އެވެ. ދެ ވަނަ ފަހަރަށް މައްސަލަ ހުށަހެޅުއްވީ ހެއްކާ އެކުގައި ކަމަށް ޖާބިރު ވިދާޅުވި އެވެ.\nއޭނާ ކުރިން ވިދާޅުވީ، ރިޔާސީ އިންތިޚާބުގެ ތެރޭގައި 29 މިލިއަން ރުފިޔާ މައުމޫނަށް ދެއްވީ ލޯނެއްގެ ގޮތުގައި އަނބުރާ ދައްކަވާ ގޮތަށް އިންޓަރެސްޓް ވެސް އަރާ ގޮތަށް ކަމަށެވެ. ފައިސާ ދިނުމާ ގުޅޭ މަޝްވަރާތައް ބޭއްވީ މެލޭޝިއާގެ ވެރިރަށް ކުއާލަލަމްޕޫރުގައި ހުންނަ ހޮޓަލެއްގައި ކަމަށް ވެސް އޭނާ ވިދާޅުވެފައިވެ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ރައްޔިތުންގެ މަޖިލިސް މެމްބަރު އަބްދުﷲ ޖާބިރު (ކާށިދޫ) ޕީޕީއެމް\n7 months ago 58\nޔާމީން ދިން އަނިޔާ އަށް މާފެއް ނެތް: ޖާބިރު\nކުރީގެ ރައީސުން ކުރިމަތިލިޔަ ނުދޭން ތާއީދެއް ނުކުރަން\n1 day ago 78\n1 day ago 110\nF & H Accountants\nLiquidation Notice of IRRA Investments Pvt Ltd


Audit Dhaairaa Kurieruvumah India Aa Eku Ebbasvumakah - Vaguthu\nއޮޑިޓާ ޖެނެރަލް ހުސައިން ނިޔާޒީ (ކ) އާއި އިންޑިއާގެ ސީއޭޖީ ގިރީޝް (ވ) އެއްބަސްވުމުގައި ސޮއި ކުރެއްވުމަށްފަހު ފޮޓޯއަކަށް ހުއްޓިލައިގެން. --- ފޮޓޯ: އިންޑިއާ ހައި ކޮމިޝަން\nރާއްޖޭގެ އޮޑިޓް ދާއިރާގެ ކަންކަން ހަރުދަނާކޮށް ކުރިއެރުވުމަށް އޮޑިޓާ ޖެނެރަލް އޮފީހާއި އިންޑިއާގެ ކޮންޓްރޯލާ އަދި އޮޑިޓާ ޖެނެރަލް (ސީއޭޖީ) ދެމެދު އެއްބަސްވުމެއްގައި މިއަދު ސޮއިކޮށްފިއެވެ.\nއޮޑިޓަ ޖެނެރަލް އޮފީހުގައި ބޭއްވި ހާއްސަ ރަސްމިއްޔާތެއްގައި މި އެއްބަސްވުމުގައި ރާއްޖޭގެ ފަރާތުން ސޮއިކުރެއްވީ އޮޑިޓަ ޖެނެރަލް ހުސެއިން ނިޔާޒީ އާއި ކޮންޓްރޯލާ އެންޑް އޮޑިޓާ ޖެނެރަލް އޮފް އިންޑިއާ ގިރީޝް ޗަންދްރާ މުރްމޫއެވެ.\nގިރީޝް ރާއްޖެ ވަޑައިގެން އުޅުއްވަނީ ރާއްޖޭގެ އޮޑިޓަ ޖެނެރަލް ނިޔާޒީގެ ދައުވަތަކަށެވެ.\nމި އެއްބަސްވުމުގެ ދަށުން ރާއްޖޭގެ އޮޑިޓް ދާއިރާ ކުރިއަރުވައި ހަރުދަނާކޮށް، ދެ ގައުމުގެ އޮޑިޓަރުންނަށް އަމާޒުކޮށް ތަމްރީން ޕްރޮގްރާމްތައް ވެސް ހިންގާނެއެވެ.\nރާއްޖޭގެ އެކި ދާއިރާތައް ކުރިއަރައިގެން ދާއިރު އޮޑިޓް ދާއިރާ ކުރިއެރުވުން މުހިންމުކަން ފާހަގަ ކުރައްވައި ނިޔާޒީ ވިދާޅުވީ އިންޑިއާގެ ސީއޭޖީއަކީ ބައިނަލްއަގުވާމީ ގޮތުން ވެސް ތަޖުރިބާ ލިބިފައިވާ ބައެއް ކަމުން މި އެއްބަސްވުމުގެ ދަށުން އެ ތަޖުރިބާގެ ފައިދާ ރާއްޖެ އަށް ވެސް ކުރާނެ ކަމަށެވެ.\nގިރީޝް ވިދާޅުވީ މި އެއްބަސްވުމުގެ ސަބަބުން ދެގައުމުގެ ގުޅުން އިތުރަށް ބަދަހިވެ، އޮޑިޓް އަދި ޕަބްލިކް ފައިނޭންސް ދާއިރާއިން ކުރިއެރުންތައް ލިބޭނެ ކަމުގެ ޔަގީންކަން އެބައޮތް ކަމަށެވެ. އަދި ސްމާޓް އޮޑިޓިން ޕްރެކްޓިސް ބޭނުން ކުރުމާއި ކެޕޭސިޓީ އިތުރު ކުރުމަށް މަސައްކަތް ކުރައްވާނެ ކަމަށް އޭނާ ވިދާޅުވިއެވެ.\n2008 ވަނަ އަހަރުން ފެށިގެން ރާއްޖޭގެ އޮޑިޓާ ޖެނެރަލް އޮފީހާއި އިންޑިއާގެ ސީއޭޖީ އިން އަންނަނީ ގުޅިގެން މަސައްކަތް ކުރަމުންނެވެ. އަދި މި ދެ އިންސްޓިޓިއުޝަނަކީ ވެސް އޭޝިއަން އޮގަނައިޒޭޝަން އޮފް ސުޕްރީމް އޮޑިޓް އިންސްޓްޓިޓިއުޝަން (އޭސޯސާއި) އާއި އިންޓަނޭޝަނަލް އޮގަނައިޒޭޝަން އޮފް ސުޕްރީމް އޮޑިޓް އިންސްޓްޓިޓިއުޝަން (އިންޓޮސާއި)ގެ މެމްބަރުންނެވެ.\nބުރުގާ އަޅައިގެން އިންޑިއާގައި ކްލާސްތަކަށް ހާޒިރުވުން މަނާކޮށްފި\nއޮކްޓޯބަރ 24, 2021 17:35\nދރްނެ ރާއްޖެގެ މާލިއްޔާގެ ޑީއެންއޭއަށް ދާންދެން އިންޑިޔާއަށްދީގެން އެމީހުންނައް ރާއްޖޭގެ ބަޖެޓާއި ހުރިހާ މުއައްސަސާއެއްގެ ފައިނޭސް ކޮންޓުރޯލާއި އެނޫންވެސް ބާރުތައް ދޭށެވެ. މި ފެންނަނީ ރާއްޖޭގެ މިނިވަންކަން ގެއްލެމުންދާ މަންޒަރެވެ. މިފެންނަނީ ރާއްޖޭގެ ސިއްރު މައުލޫމާތުތައް އެއްވެސް އުނދަގުލަކާ ނުލައި އިންޑިޔާއަށް ލިބޭނެގޮތްރާވައި އެ މައުލޫމާތުތަކުގެ އެހީގައި ރާއްޖޭގެ ސިޔާސީ ކަންކަން ސުޓުރެޓަޖައިޒް ކުރާނެ އޮނުގަނޑުރާވާތަނެވެ.\nއޮކްޓޯބަރ 24, 2021 19:24\nއޮޑިޓް ދާއިރާ ކުރިއަރުވަަކަށްނޫން، އިންޑިއާ އިން ބަލަންބޭނުންވާ އެހެން ކޮންމެވެސްކަމެއް ބެލުމަށް ކުރާކަމެއް\nއޮކްޓޯބަރ 25, 2021 02:11\nމާކުރިންވެސް އެނގޭ ދެން މިގައުމައް ފޮޑިއެއްވެސް ނުޖެހޭ ތިޔާކިޔާ ގައުމައް ސިއްރުން އޭހުރިހިތާމައެއްގެބޮޑުކަމާ


Priyanka aai Nick ge "Rishta Pakka" veetha?\nޕްރިޔަންކާ ޗޯޕްރާ އާއި ނިކް ޖޯނަސް މުމްބާއީއަށް ދިއުމަށް އެއާޕޯޓުގައި --\nޕްރިޔަންކާ ޗޯޕްރާ އާއި ނިކް ޖޯނަސް އެ ދެ މީހުންގެ މެދުގައި މިހާރު އުފެދިފައިވާ ހާއްސަ ގުޅުމާ ބެހޭގޮތުން ރަސްމީކޮށް އެއްވެސް އެއްޗެއް ނުބުނާތީ ރުޅިގަދަވާ މީހުން ރުޅިގަދަ ވަނީ އެވެ. ދެ މީހުން އެކުގައި ނުފެންނަ ތަނެއް ނެތި، މީޑިއާގައި މި ވާހަކަ މިހާ ގަދައަށް ދެކެވޭއިރު، ދެ މީހުންވެސް ބަހެއް ނުކިޔާނަމަ ދެން ވާންވެސް އޮތީ މިހެންނެވެ.\nއެންމެފަހުން އިއްޔެ ޕްރިޔަންކާ ވަނީ ނިކް ގޮވައިގެން މުމްބާއީގައި ހުންނަ އޭނާގެ ގެއަށް ވެސް ގޮސްފަ އެވެ. ރިޕޯޓުތައް ބުނާގޮތުން ޕްރިޔަންކާ ވަނީ އޭނާގެ އާއިލާގެ މެމްބަރުންނާއި މަންމާ އާއި މާމައަށް ވެސް ނިކް ތައާރަފު ކޮށްދީފަ އެވެ. މިއާއެކު މިހާރު ބައެއް މީހުން ބުނަމުން އަންނަނީ ޕްރިޔާންކާއާއި ނިކް "ރިޝްތާ ޕައްކާ" ވީ ކަމަށެވެ. މިއީ އެ ދެ މީހުން ކައިވެނި ކުރަން އުޅޭ ކަމުގެ އިޝާރާތެއްކަަމަށް މީޑިއާތަކުން ވެސް ވަނީ ބުނަން ފަށާފަ އެވެ.\nޕްރިޔަންކާ ޗޯޕްރާ އާއި ނިކް ޖޯނަސް މުމްބާއީ ގައި --\nމި ވާހަކަ މިހެން މި ދެކެވެނީ މީގެ ދެ ހަފްތާއެއްކުރިން ނިކް އޭނާގެ އާއިލާއަށް ޕްރިޔަންކާ ތައާރަފުކޮށްދީފައި ވާތީއެވެ. ނިކްގެ ދެ ބެންގެ ދެ ދަރި މީހެއް ކަމަށްވާ ރޭޗަލް ޓަމްބްރޫލީގެ ކައިވެންޏަށް ނިކް ދިޔައީ ޕްރިޔަންކާ ގޮވައިގެންނެވެ. އެ ހަފްލާގެ ތެރެއިން ނިކްގެ އާއިލާގެ ގިނަ ބަޔަކާ ޕްރިޔަންކާ ވަނީ ބައްދަލުކޮށްފަ އެވެ. ޕްރިޔަންކާ ވަނީ ނިކްގެ މައިންބަފައިންނާ ވެސް ބައްދަލުކޮށް އެކުގައި ވަގުތު ހޭދަކޮށްފަ އެވެ.\nނިކްގެ އިންސްޓަގުރާމްގައި ވެސް ޕްރިޔަންކާ ފޮޓޯއާއި ވީޑިއޯތައް މިހާރު ގިނަ އެވެ. މުމްބާއީގެ ޖޭއެފްކޭ އެއާޕޯޓުން މި ދެ ތަރިން އެކުގައި ފެނުނު ފޮޓޯތަކާއި ރޭ މުމްބާއިގައި ޑިނާ ޑޭޓަކަށް ގޮސް އުޅުނު ފޮޓޯތަކެއް ވެސް މީޑިއާގައި މިހާރު އަންނަނީ ދައުރު ވަމުންނެވެ.\nނިކްގެ އިސްޓަގުރާމް ސްޓޯރީއަށް ލާފައިވާ ޕްރިޔަންކާގެ ވީޑިއޯއެއްގެ ސްކްރީންޝޮޓެއް --\nމި ދެ ތަރިން އެންމެ ފުރަތަމަ ދިމާވީ މިދިޔަ އަހަރު ބޭއްވި މެޓް ގާލާ އިވެންޓުންނެވެ. އެ އިވެންޓަށްފަހު މި ދެ މީހުންގެ ދެމެދުގައި ގާތް ގުޅުމެއް އުފެދިފައިވެ އެވެ. މި ދެ މީހުން އެފަހަރު މެޓް ގާލާގައި ލީ ޑިޒައިނަރު ރެލްފް ލޯރެންގެ ޑިޒައިންޑް ހެދުންތަކެވެ.\nއޭގެ ފަހުން މިއަދާ ހަމައަށް މި ދެ ތަރިން އެކުގައި އެކި ތަންތަނުން ފެނިފައިވެ އެވެ. ލޮސް އެންޖަލަސްގައި އޮތް "ބިއުޓީ އެންޑް ދަ ބީސް ލައިވް ކޮންސާޓް" އާއި ރައްޓެހިންނާއެކު އެކި ދަތުރުތަކާށާއި، ޑިނާ ޑޭޓުތަކަށް ގޮސްފައިވެ އެވެ. ދެ މީހުންގެ މެދުގައި މިކަހަލަ ގާތް ގުޅުމެއް އޮތް ކަމަށް ވާހަކަދެވެން ފެށީ މި ތަންތަނަށް ގޮސް ނަގާފައިވާ ބައެއް ފޮޓޯތައް ދައުރުވާން ފެށި ހިސާބުންނެވެ.


Vaudhun Ekani Addu Tharahgee Vaanama MDP Ah Mihaaru Ekani Kurevunees- Jameel - Vaguthu\nހުސް ވައުދުން އެކަނި އައްޑޫ ތަރައްޤީވާނަމަ ވެރިކަން ކުރާ މައި ޕާޓީ އެމްޑީޕީއަށް މިހާރު އެކަން ކުރެވުނީސް ކަމަށް ކުރީގެ ނާއިބު ރައީސް އަދި އިދިކޮޅު ކޯލިޝަންގެ އެޑްވައިޒަރު ޑރ. މުހައްމަދު ޖަމީލް އަހުމަދު ވިދާޅުވެއްޖެއެވެ.\nއިންތިހާބާއި ކައިރިވާ ވަރަކަށް އައްޑޫގެ އެކި ހިސާބުތައް ތަރައްގީ ކުރާނެ ވާހަކައަކީ މިއީ އަބަދުވެސް އިވެމުން އަންނަ ވައުދުތަކެވެ. އެގޮތުން މިހާރުވެސް އައްޑޫގެ ތަރައްގީގެ ޕްރޮޖެކްޓްތަކުގެ ވާހަކަވެސް ދެކެވެން ވަނީ ފަށާފައެވެ.\nމިފަދަ ވައުދުތަކެއްގެ ވާހަކަތައް ދައްކަމުންދާ ދަނޑިވަޅެއްގައި ޑރ. ޖަމީލް ކުރެއްވި ޓުވިޓެއްގައި ވިދާޅުވީ، ވައުދުން އެކަނި އައްޑޫ ތަރައްގީވާނަމަ އެމްޑީޕީ އަށް މިހާރު އޮންނާނީ އެކަން ކުރެވިފައި ކަމަށެވެ. އަދި ޖަމީލް ވަނީ އައްޑޫ ރައްޔިތުންގެ ވިސްނުން އެހާ ކޮށި ކަމަށް އެމްޑީޕީން އަދިވެސް ދެކެނީތޯ ސުވާލު ކުރައްވާފައެވެ.\nޖަމީލް ވިދާޅުވީ، އައްޑޫގެ ތަރައްޤީއަށް ސަރުކާރުން ގެންގުޅޭ ޕްލޭނަކީ ކާށިދޫއިން ކޮޕީ ކޮށްފައިވާ އެއްޗެއްތޯ ނުވަތަ ފިލިޕިންސް އިން ކޮޕީ ކޮށްފައިވާ ޕްލޭނެއްތޯވެސް ސުވާލު ކުރައްވާފައެވެ. އަދި އެފަދަ ގޮތަކަށް އެއްވެސް ރައްޔިތަކު ނިކަމެތިކޮށް ނުލުމަށް ޖަމީލް ވަނީ ގޮވާލާފައެވެ.\n"ދިވެހި އެއްވެސް ރައްޔިތަކު ތިހާ ނިކަމެތި ކޮށްލާކަށް ނުވާނެ. އިންތިޚާބު ބޯމަތިވުމުން ރަންގަނޑަކަށް، އިންތިޚާބު ނިމުނުހާ އަވަހަކަށް ހިލަގަނޑަކަށް. މި ފަލްސަފާ ރައްޔިތުންނަށް މިހާރު މާ ބޮޑަށްވެސް އެނގޭ!" ޖަމީލް ވިދާޅުވިއެވެ.\nހުސް ވައުދުން އެކަނި އައްޑޫ ތަރައްޤީވާނަމަ އެމްޑީޕީއަށް މިހާރު އެކަން ކުރެވުނީސް. އައްޑޫ ރައްޔިތުންގެ ވިސްނުން އެހާ ކޮށި ކަމަށް ދެކެނީތޯ؟ އައްޑޫގެ ތަރައްޤީއަށް ސަރުކާރުން ގެންގުޅޭ ޕްލޭނަކީ ކާށިދޫއިން ކޮޕީ ކޮށްފައިވާ އެއްޗެއްތޯ ނުވަތަ ފިލިޕިންސްއިންތޯ؟ 1/2 pic.twitter.com/8yE2L0gz4Y\n— Mohamed Jameel Ahmed (@MJameelAhmed) February 28, 2021\nއައްޑޫގައި މިހާރު ކުރިއަށް ގެންދިއުމަށް ހަމެޖެހިފައިވާ މަޝްރޫއުތަކުގައި އިންޑިއާގެ އެގްޒިމް ބޭންކާއި އެކު ސޮއިކޮށްފައިވަނީ މިމަހުގެ 21 ވަނަ ދުވަހުއެވެ.\nމި އެއްބަސްވުމުގެ ދަށުން އައްޑޫގެ ފެން ހިންދުމުގެ މަޝްރޫއުގެ ތެރެއިން ފޭދޫ ފިޔަވައި އެހެން ހުރިހާ ރަށެއްގައި (ހިތަދޫ، މަރަދޫ، މަރަދޫފޭދޫ، ހުޅުދޫ އަދި މީދޫ) ޖުމްލަ 103 ކިލޯމީޓަރުގެ ފެން ހިންދާ ނިޒާމް ގާއިމުކުރުމަށް ވަނީ ހަމަޖެހިފައެވެ.\nމީގެއިތުރުން މި ރަށްތައް ހިމެނޭގޮތަށް 40 ކިލޯ މީޓަރުގެ މަގުގައި ތާރު އެޅައި 60 ކިލޯމީޓަރުގެ މަގުގައި ސިމެންތި އެޅުމެއް ވަނީ ނިންމާފައެވެ. މީގެއިތުރުންވެސް މަގުބައްތި، ސީސީޓީވީ ކެމަރާ އަދި އެހެނިހެން ޓްރެފިކް ރައްކާތެރިކަމުގެ ފިޔަވަޅުތައް ޤާއިމްކުރެވޭނެކަމަށްވެސް ސަރުކާރުން ބުނެއެވެ.\nފެބުރުއަރީ 28, 2021 19:55\nއައްޑޫ މިހުން ކިތައްމެ ދެރަވިޔަސް އައްޑޫ ތަރައްގީއެއް ނުވާނެ. ރާއްޖޭގެ ނިސްބަތުންބަލާއިރު ރާބޯމީހުން ގިނައީ އައްޑޫގައި. ރާ ފާޅުގައި ބޮވެން އޮތީ އެމްޑީޕީ ލާދީނީ ފިކުރަށް ބާރުދީގެން. އެހެންވީމަ މިފަހަރުވެސް އައްޑޫ މީހުން ވޯޓުދޭނީ ރާފުޅިއަށް.